
ELŐSZÓ 


Az utóbbi évtizedekben megnövekedett az érdeklődés a keresztes hábo- 
rúk és a lovagrendek iránt — mind külföldön, mind hazánkban. Az újabb ku- 
tatások sok új adatot hoztak felszínre, ennek ellenére, a fennmaradt forrá- 
sok csekély száma miatt, számos fehér folt található e témában. 

Mi - érdeklődésünknél fogva — orvostörténeti szempontból közelítet- 
tünk ehhez a hatalmas anyaghoz. Kettős célt akartunk megvalósítani: egy- 
részt a Szent János Lovagrend középkori székhelyein működött ispotályai- 
nak történetét szerettük volna feldolgozni, kiemelve ritka magyar vonatko- 
zásaikat. Másrészről pedig a középkori Magyar Királyság területén tevé- 
kenykedett johanniták szegénygondozó-betegápoló tevékenységét kívántuk 
áttekinteni. 

A Szent János Lovagrend középkori magyarországi működéséről a közel- 
múltban jelent meg egy nagyszabású monográfia, Hunyadi Zsolt tollából." Ez 
az áttekintő összefoglalás — természetszerűleg — nem foglalkozhatott rész- 
letesen a johanniták hazánkban végzett ispotályos tevékenységével. Jelen 
munkánkban az erre vonatkozó, szűkösen fennmaradt adatokat kívántuk 
összegyűjteni és összefoglalni. 


Munkánkat sokan segítették, támogatásukat hálásan köszönjük! 


I. 
; A JERUZSÁLEMI SZENT JÁNOS LOVAGREND 
ÉS RENDI KÖZPONTJAINAK ISPOTÁLYAI A KÖZÉPKORBAN 


A 12-16. század európai történelmének mintaértékű jelensége a Jeru- 
zsálemi Szent János (más néven Johannita, Ispotályos, Rodoszi vagy Máltai) 
Lovagrend. Történetének tanulmányozása e korszak mélyebb megértését 
segíti, mert tipikusságával és sokszínűségével modellezni képes az adott 
időszakot. 

A Jeruzsálemi Szent János Lovagrendet a hosszú évszázadok során sok- 
féle elnevezéssel illették. Eredeti elnevezésük Jeruzsálemi Szent János Is- 
potályos Lovagrend, de hosszú történelmük során számos más nevük is 
volt. Említették őket hosszabb vagy rövidebb néven, illetve a székhelyükre 
utaló elnevezésekkel: Jeruzsálemi Szent János Ispotályos Lovagrend, Jeru- 
zsálemi Szent János Lovagrend, Ordo Eguitum Hospitaliensium Sancti Joannis 
de Jerusalem, Jeruzsálemi, Rodoszi és Máltai Szent János Szuverén Ispotá- 
lyos Rend, Szent János Rend, Ispotályos Rend, Máltai Lovagrend, Máltai Lo- 
vagok, johanniták, jánoslovagok, János-vitézek, ispotályos keresztesek, ke- 
resztesek (cruciferi1). 


, Mint mondottam, a lovagság új neméről van szó, amilyet még nem láttak 
a századok, s amely egyszerre kétfelé áll szüntelen harcban: részben a hús és vég 
részben a gonoszság magasságban lakozó szellemei ellenében. (...) Minden te- 
kintetben rettenthetetlen és gondtalan az a lovag, aki egyidőben ölti testére a va- 
sat s lelkére a hit páncélját. E két fegyverzet oltalmában sem démontól, sem em- 
bertől nem fél. Még a haláltól sem retten vissza az, aki halni vágyik." 


Így ír az új (templomos) lovagrend formálódásáról Clairvaux-i Szent Ber- 
nát , Az új lovagság dicséretéről" című könyvében, 1130 körül. 

Clairvaux-i Bernát, a frissen alakult cisztercita szerzetesrend apátja ez- 
Zel a művével a keresztény lovagi eszme ideológiai alapvetését alkotta meg, 
bár eredeti célja csak annyi volt, hogy támogassa rokonát, Hugo de Payns-t, 


a Templomos Lovagrend első nagymesterét rendi szabályzatuk elnyerésé- 
ben. Lelkesen kiállt az , új lovagság" eszménye mellett, amelyet az külön- 
böztet meg a , régi lovagságtól", hogy nem , könnyed és haszontalan indíté- 
kok" miatt szállnak harcba, hanem Krisztus ügyéért osztják vagy vállalják a 
halált. A Bernát által elképzelt ideális lovag egyszerre katona és szerzetes. 


Kétszeresen is Krisztus katonája: harcosként és szerzetesként egyaránt. 


, Nem is tudom, minek mondjam őket, szerzeteseknek-e vagy lovagoknak, 
hacsak nem lenne szerencsésebb a kettős elnevezés. Egyiknek lényege sem hi- 
ányzik belőlük, sem a szerzetes szelídsége, sem a lovagok bátorsága. Mi mást 
mondhatnék, mint hogy vaz Urtól lett ez, csodálatos ez a mi szemeink előtte??? 

Az első keresztes hadjáratot megelőző évtizedekben (a 11. század köze- 
pén) kezdett kialakulni Európa államainak területén egy olyan ispotály-háló- 
zat, amely a forgalmasabb zarándok-útvonalakat követte. Ennek utolsó állo- 
másait a zarándokút végén, Jeruzsálemben létesített ispotályok jelentették. 

A Szentföldön a 11. század végén, a 12. század első felében alakultak 
meg a jelentősebb egyházi lovagrendek: a Jeruzsálemi Szent János, a Temp- 
lomos és a Szent Lázár Lovagrend, valamint a Szent Sír Kanonokrend. Az 
egyházi lovagrendek (religio militaris) elsősorban nemesekből álló, guasi 
szerzetes intézmények voltak, amelyek éppen szerzetesi jellegük miatt kü- 
lönböztek a késő középkori, legtöbbször királyi kezdeményezésből született 
és udvarhoz kötött lovagi rendektől. Tagjai az Újszövetség erkölcsi törvé- 
nyére épülő, ún. evangéliumi tanácsokra (consilia evangelica) tettek hármas 
fogadalmat: szüzesség (tisztaság, castitas), szegénység (bawberttas), enge- 
delmesség (obedtentia). Feladatuk közé tartozott a betegápolás, a zarándo- 
kok fegyveres védelme, valamint a kereszténység ellenségeivel szembeni 
folyamatos harc, beleértve a Szentföldön egy állandó, szervezett katonai erő biz- 
tosítása. Ezenkívül minden lovagrend vállalt speciális feladatot is, a johanniták pél- 
dául a szegények és betegek gondozását, a lazariták pedig a leprások ápolását. 

Az egyházi lovagrendekkel a szerzetességnek egy új, speciális formája 
jött létre, amely egyesítette a középkori társadalom két jellegzetes — de er- 
kölcsi szempontból eredetileg egymástól nagyon távol álló — képviselőjét: a 
szerzetest és a katonát. 


1. A JERUZSÁLEMI SZENT JÁNOS LOVAGREND 
ÉS ELSŐ ISPOTÁLYÁNAK ALAPÍTÁSA 


Az egyházi lovagrendek közül talán a legősibb a Jeruzsálemi Szent János 
Lovagrend. Megalapítása Jeruzsálemben kezdődött, egy bencés alapítású za- 
rándokispotályban. A templom és az ispotály a , latinokat", vagyis a Nyugat- 
Európából érkező zarándokokat szolgálta. 


Noha ma az ispotály és a kórház szavakat szinte szinonimaként használ- 
juk, a középkori , ispotály" kifejezés nem azonos a mai értelemben vett , kór- 
ház" szavunkkal. A középkori és koraújkori ispotályok inkább voltak szállást 
biztosító helyek és/vagy szociális intézmények, mint egészségügyi létesít- 
mények. Sokféle feladatuknak megfelelően többféle elnevezéssel illették 
őket. Az ispotály többnyire szállást nyújtó menedékház volt, ahová befo- 
gadták az utazókat, zarándokokat. A vendégek szállást, élelmet, esetleg ápo- 
lást is kaptak, erre utal a görög xenodocheion vagy a latin xenodochium, hospi- 
tale, hosbitium elnevezés. Az ispotályban ápolták — a keresztény ókortól kez- 
dődően - az arra rászoruló betegeket, szegényeket, öregeket és a különféle 
fogyatékosokat is. Ezt tükrözi nevében a latin hospitale bietatis, illetőleg a 
hospitale (refrigerium) bauberum vagy domus pauperum megnevezés. Az 
ispotályok különleges formája volt a leprás betegek ellátására szakosodott, 
elkülönített helyen épült leprosorium. Némelyik ispotály az utcára kitett 
vagy árva csecsemőket is befogadta, gondjaiba vette. Többnyire nem szako- 
sodtak bizonyos feladatok ellátására, de főként Nyugat- Európában előfor- 
dult, hogy egyes intézmények specializálódtak, például vakok, árvák ápolá- 
sára. Az egyes ispotályok között nagy különbségek lehettek az egészség- 
ügyi ellátás terén, általában kevés volt a gyógyításhoz, orvosláshoz értő sze- 
mélyzet. A főként betegápolásra berendezkedett kórházakból jóval keve- 
sebb volt, mint a , vendégházak"-ból és , szegényházak"-ból. 

A Jeruzsálemi Szent János Lovagrend történetéről sok adat maradt fenn, 
egykori ispotályuk történetéről már jóval kevesebb. A jeruzsálemi ispotá- 
lyukra vonatkozó forrásanyagot Savona-Ventura, Jerome Murbhy-O" Connor 
OP és Guenter Risse dolgozta fel igen részletesen, a hivatkozások pontos 
megadásával." Munkánkban gyakran támaszkodtunk adataikra; amennyiben 
külön nem tüntettük fel, a citált szövegek forrása közleményeikben található 
meg. 

Egyes legendák szerint a Szent Sír-templommal szomszédos területen 
már Júdás Makkabeus korában (Kr. e. 2. sz.) is fennállott egy zarándokok fo- 
gadására alkalmas ispotály, mivel Jeruzsálem már az ősidőktől fogva fontos 
célállomása volt a szent helyekre látogatóknak. Miután a Római Birodalom- 
ban a kereszténység hivatalosan is elfogadott vallás lett, a keresztény zarán- 
dokok egyre nagyobb számban sereglettek Jeruzsálembe. 

Történelmi források szerint a legelső keresztény ispotályt Nagy Szent 
Gergely pápa alapította szegény és beteg zarándokok számára Kr. u. 603- 
ban. A pápa Probus apátot küldte el a Szentföldre bőkezű adományával, hogy 
hozzon létre egy ispotályt Jeruzsálemben. A hospitale a Szent Sírtól délre 
épült fel, és 614-ben elpusztult, amikor Jeruzsálemet a perzsa seregek föl- 
dig rombolták. Az épületet újjáépítették, amikor Jeruzsálem 621-ben ismét 
bizánci uralom alá került. Hérakleiosz bizánci császár azonban csak rövid 
ideig tudta megtartani a várost, 637-ben Omár kalifa seregei elfoglalták. Az 
arab uralom engedélyezte a vallások szabad gyakorlását, és az újból felépült 


ispotálynak is megengedték a működését. Nagy Károly német-római csá- 
szár a 9. század elején további anyagi forrásokkal támogatta, ugyanakkor egy 
Szűz Máriának szentelt templomot is alapított a Szent Sír közelében. A temp- 
lom - és az ispotály — működtetését a bencés rendre bízta. 

Egy Bernard nevű szerzetes 867-ben jeruzsálemi látogatásáról jelentést 
írt, benne megemlítve a Szent Sír-templomhoz közeli bencés ispotályt: 

, Jeruzsálem szent városába érkezve a legdicsóségesebb császár, Nagy Károly 
alapította vendégházban szálltunk meg. Minden zarándokot befogadnak és ven- 
déglátásban részesítenek, aki beszéli a római [latin] nyelvet. Mellette található 
a Szűz Mária tiszteletére szentelt templom, amelynek csodálatos könyvtára van 
— ezt ís a császár alapította..." 


Nemcsak uralkodók, hanem vagyonos főurak is segítették adományaik- 
kal a zarándokokat befogadó hospitale-t. Hugó, Toscana márkija és felesége 
993-ban, itáliai birtokaikból jelentős alapítványt tettek az ispotály javára. 

A 11. század elején a bagdadi kalifa, el-Hakim, egész Palesztinában szisz- 
tematikusan romboltatta a keresztény templomokat, de szerencsére a ben- 
cések ősi ispotályát nem teljes egészében pusztították el (1009). 1048-1070 
között Amalfi-beli kereskedők egy csoportja kiváltságot szerzett al-Musztanszír 
egyiptomi kalifától a Szűz Mária (Sancta Maria Latina) templom és kolostor 
helyreállítására a szent városban, Jeruzsálemben. Az épületegyüttes a Szent 
Sír-templomtól délre ( kőhajításnyira a Szent Sír-tempblomtól"), a ma Muris- 
tannak nevezett terület nyugati részét foglalta el. 

Az európai zarándokok és kereskedők egyre növekvő száma arra ösztö- 
nözte a Sancta Maria Latina monostor Amalfi-beli támogatóit, hogy a régi 
mellett építsenek fel további hospitiumokat is. A bencések egykori épülete- 
it jelentős mértékben kibővítették. Guenter Risse és Nicolle adatai szerint 
az amalfi kereskedők még 1071 előtt újjáépítették az egykori Sancta Maria 
templomot és a hospitiumot. Ettől kissé délebbre egy női zarándokok ellá- 
tását szolgáló xenodochiumot és templomot is emeltek 1081—1082 körül. A 
templomot és a női ispotályt Mária Magdolna tiszteletére nevezték el. Ezt 
követően történt egy harmadik hospitium megalapítása, ez az épület a Má- 
ria Magdolna-templomtól közvetlenül nyugatra állott. Ez csak férfiak számá- 
ra nyújtott ellátást, és szintén a bencések felügyelete alatt működött, a Szűz 
Mária kolostor apátjának irányítása alatt. Keresztelő Szent János tiszteleté- 
re szentelték fel." Egy korabeli pápai bulla szerint eredetileg , latinok, itália- 
iak és lombardiaiak" számára volt fenntartva. A korabeli európai kolostori 
szálláshelyekhez hasonlóan, a fenti ispotályok elsődleges célja az volt, hogy 
szállást, menedéket és védelmet biztosítsanak a keresztény utazók számá- 
ra. A xenodochiumot több más szíriai vendégház mintájára építették, benne 
a , Szent János Isbotály szegény testvérei"-ként nevezett fráterek szolgáltak. A 
szegények, a szükséget szenvedők ellátását az Amalfi-beli kereskedők által 
összegyűjtött adományokból tudták biztosítani. 

4. 


Az ispotályok alapításáról és történetéről szóló források azonban szűkö- 
sek, értelmezésük nem egységes. Az ispotályok és templomaik megneve- 
Zése is vitatott. 

Jerome Murphy-O Connor OP szerint az említett dél-itáliai kereskedők 
három templomot és hozzájuk kapcsolódó zarándokház-ispotályokat építet- 
tek, összekapcsolva a kegyességet és az anyagi haszonszerzést. A Sancta 
Maria Latina (1070 körül) a férfi zarándokok, a Kisebbik Szűz Mária-temp- 
lom (1080 körül) pedig a nők számára épült. A női zarándokok ispotálya a 
férfiak ispotályától keletre épült fel, attól egy ösvény választotta el. 

Murphy-O Connor szerint tehát a nők részére emelt templom elnevezé- 
se a Kisebbik Szűz Mária volt — azaz szerinte két Szűz Mária patrocíniumú 
templom állt egymás mellett. A Kisebbik Szűz Mária-templom megnevezé- 
se is idővel megváltozott, a 12. század derekától már a Nagyobbik Szűz Má- 
ria néven említették. 

Nem tisztázott, miért változott meg a fenti templom elnevezése, akár 
két ízben is. Lehetséges, hogy először a Sancta Maria Magdalena megneve- 
zés rövidült egyszerűen Sancta Mariá-ra, a , Kisebb" nevet pedig kisebb 
egyházi rangja miatt adták neki. Több mint egy évszázaddal később pedig 
egyszerűen csak nagyobb mérete miatt nevezhették , Nagyobbik"-nak. 

A Nagyobbik Szűz Mária-templom maradványai 1901-ben megsemmi- 
sültek, amikor a lutheránus Megváltó-templom, majd az előtte lévő piactér 
megépült. Az új Megváltó-templom pontosan a Sancta Maria Latina helyén 
épült meg, II. Vilmos német császár avatta fel 1898-ban. Az ősi templom né- 
hány, még megmenthető részét (kerengő, refektórium) beépítették az új 
templom épületegyüttesébe., 

A harmadik templomot - és ispotályt -— Szent János tiszteletére emelték, 
de a templom patrónusának kiléte sokáig vitatott volt. Védőszentként Ke- 
resztelő Szent János és Alamizsnás Szent János neve egyaránt felmerült. 
Ma már bizonyossággal állítható, hogy a patrónus Keresztelő Szent János 
volt." 

Az épület-komplexumról rendelkezünk egy igen korai leírással is. Egy 
angolszász kereskedő, Saewulf, 1102-ben járt a Szentföldön, és a következő- 
ket írta: 


, A Szent Sír-temblomtól délre található a Szűz Mária-templom, amelyet la- 
tinnak neveznek, mivel a szerzetesek a miséket latin nyelven tartják. A szíriai- 
ak szerint a Szűzanya azon a helyen állott Mi Urunk, az ő Fia keresztre feszíté- 
sekor ahol most a templom oltárköve áll. Egy másik Szűz Mária nevű templom 
is csatlakozik ehhez a templomhoz, amelyet a Kisebbiknek neveznek, ezt abácák 
lakják, akik istenfélő módon szolgálják a Szűzanyát és az ő Fiát. Ennek köze- 
lében van az Ispotály, ahol egy nevezetes monostor áll, melyet Keresztelő Szent 
János tiszteletére alapítottak." (1. kép) 

Abban minden forrás egyetért, hogy az összekapcsolt intézmények tel- 
jes körű irányítását bencés szerzetesek és apácák látták el. Minden odaláto- 
gató megcsodálta az épületegyüttest, annak kiemelkedő szépsége miatt. 

1078-ban Jeruzsálemet elfoglalták a szeldzsuk törökök, akik durván bán- 
tak a keresztény zarándokokkal. Megszentségtelenítették a szent helyeket, 
látogatásukért súlyos összegeket fizettettek, sőt még a jeruzsálemi pátriár- 
kát is elrabolták. A zaklatások ellenére a bencés ispotály tovább folytatta ad- 
digi tevékenységét. Amalfi érseke, Johannes feljegyezte, hogy 1082-ben, je- 
ruzsálemi zarándoklata alatt meglátogatta az ispotályt is. 


2. AZ ELSŐ MESTER (RECTOR HOSPITALIS) , 
BOLDOG GERARDUCUS (1040 K. - 1120) IDŐSZAKA 


A bencés szerzetesek által fenntartott monostort az Amalfiból származó 
(esetleg provence-i) bencés, a később boldoggá avatott Gerardus (Gerardus 
Tongue) vezette. Ő és bencés társai végezték 1070-1090 között a betegápo- 
lást. A női kórházat a római származású Ágnes irányította a török megszál- 
lás utolsó éveiben (1099 körül. 

Boldog Gerardus kezdte meg az ispotály további szervezését is. Az első 
keresztes háború ideje alatt, a Jeruzsálemért folytatott harcok során a török 
kormányzó börtönbe vetette Gerardust, aki csak akkor szabadult ki, amikor 
Jeruzsálemet Godefroy de Bouillon (Gottfried Bouillon) keresztesei bevet- 
ték. A keresztesek 1099. július 15-én foglalták el Jeruzsálemet, s a Szent Já- 
nos Ispotály már aznap befogadott és ápolt számos, a város ostroma során 
megsérült lovagot. Néhányan közülük később is ott maradtak az ispotályban 
mint a Szent János Ispotály lovagjai, és elkötelezték magukat a betegek szol- 
gálatára és a zarándokok védelmére. 

A Szent János Ispotály jelentősége nagymértékben felértékelődött, Bouillon 
Gottíried és mások is jelentős földbirtokokkal látták el az ispotálybeli test- 
véreket. 

Jeruzsálem elfoglalása után (1099) az ispotály rövid ideig szoros kapcso- 
latban állott a Szent Sír bazilika kanonokjaival, erre utalnak a legkorábbi for- 
rások. Bouillon Gottfried 1099-ben világi kanonokokat rendelt a Szent Sír 
őrzésére. Létrehozta a Szent Sír-bazilikához tartozó új székeskáptalant, ame- 
lyik a jeruzsálemi pátriárka fennhatósága alá tartozott. A Szent Sír kanonok- 
jainak feladata a szent helyek őrzésén kívül a zarándokokról való gondosko- 
dás is volt — ebbe beletartozott a Szent Sír-bazilikától délre fekvő kórház 
fenntartása. A kórházi gondozás eleinte teljesen a káptalan és a pátriárka fel- 
adata volt. Ákik adományokat tettek, a kórházat vagy Deo et Sebulchro et 
Hospitali, vagy Hospitale Sancti Sepulchri néven nevezték meg. A Sancium 
Sepulchrum kifejezés a Szent Sír őrzésével megbízott intézmény mellett a 


11 


Szent Várost, sőt a Szentföldet is jelölte. Az ispotály azonban hamar, már 
1113-ban függetlenedett a kanonokoktól. 1148-ban és 1155-ben sor került az 
addig közös - a kórháztól a káptalan számára, vagy a káptalantól a kórház 
számára megszerzett — birtokok szétválasztására." 

A xenon Jeruzsálem Ispotályaként vált ismertté. Lakóit szegény bete- 
gek, gazdag zarándokok, sebesült és beteg lovagok, utazó kereskedők külö- 
nös keveréke alkotta. Az ispotály kezdetektől fogva azt az elvet követte, 
hogy vallásuktól függetlenül minden rászorulót befogadott: keresztényeket, 
muszlimokat, zsidókat egyaránt. 

A Szent János Ispotály egyik legnagyobb támogatója, Bouillon Gottfried, 
a Jeruzsálemi Királyság első uralkodója is Gerardus egyik ispotályában halt 
meg, 1100. július 8-án. Halálának oka nem ismeretes, mindössze annyi bizo- 
nyos, hogy hosszú ideig tartó, súlyos betegség után érte a halál. 

Egyre több zarándok utazott a Szent Városba, akik hazatérve terjesztet- 
ték az ispotály jó hírét, s ez nagymértékben növelte az intézménynek szánt 
adományok nagyságát. A mind nagyobb számú birtokadomány hatékony össze- 
fogása és felhasználása egy szervezettebb testvérület (confraternitas) létre- 
hozását igényelte. Amíg a női kórház a bencések ellenőrzése alatt maradt, 
Gerardus testvért, a rendből kiválva, megszervezte a Fratres Hospitaliaríi-t, 
amelyet Keresztelő Szent János oltalmába ajánlott. Ennek a rendnek tagjai 
Szent János Lovagjai vagy Isbotályosok néven váltak ismertté. 

II. Paszkál pápa 1113. február 15-én Gerardushoz intézett Pie bostulatio 
voluntatis kezdetű pápai bullájában elismerte a Szent János Ispotályos Ren- 
det, ekkor még kifejezetten betegápoló testületként, és egyben a Szentszék vé- 
delme alá is helyezte. Lehetővé tette azt is számukra, hogy maguk válasz- 
szák meg elöljárójukat. További pápai rendeletek alapján végül a rend az 
Egyház mentességet (exemptio) élvező rendje lett. Lovagrenddé való átala- 
kulásuk után is változatlanul megtartották a kicsiny Szent János-templomot, 
hogy az mindig emlékeztesse őket a szerény kezdetekre — későbbi hatalmuk 
és gazdagságuk közepette Is. 

Jeruzsálem elfoglalása után Gerardus a Szent János Ispotály és az Ispo- 
tályos Rend vezetése mellett a város leprosoriumát is irányította. A Szent 
János és a Szent Lázár Lovagrend szoros kapcsolatát mutatta, hogy Gerardus 
mindkét újonnan szervezett rendnek közös, egyben első mestere volt, egé- 
szen 1120-ban bekövetkezett haláláig. (A lazariták 1115-ben kapták meg a 
rend megalapítását jóváhagyó pápai bullát.) 


3. A REND KATONAI JELLEGÉNEK ERŐSÖDÉSE (1121-1153) 
Boldog Gerardus 1120-ban halt meg. Az általa vezetett mindkét rendnek 


új vezetőt kellett választani. A Szent Lázár Lovagrend mesterének a jeru- 
zsálemi ispotály akkori rectorát, Roger Boyant-t (1120-1131) választották 

meg. (Hivatkozásokban úgy említették, mint , Roger Gouverneur de Vhospital 
de saint Jean de Hierusalem".)" 

A Szent János Ispotályos Rend második vezetője pedig Raymond du Puy 
(1083-1158/60) lett, akit elsőként neveztek , nagymester"-nek. 

Megemlítendő, hogy Raymond du Puy évtizedekkel később, 1157-ben 
leprában megbetegedett, ezért be kellett lépnie a Szent Lázár Lovagrendbe. 
Itt a rend - sorrendben hetedik — nagymesterének választották meg. Tiszt- 
ségeit rövidesen bekövetkezett haláláig viselte." 

Raymond du Puy szerkesztette meg a rend általunk ismert első szabály- 
zatát, amely a bencés rend regulájánál szabadabb mozgásteret biztosító ágos- 
tonos szabályzatot követte. A regula 1125 és 1153 között készült, ebben a 
rendtagokat , fratres ad servitium bauperum vententes"-nek nevezte. A regu- 
la későbbi módosításaiban , fratres accedentes ad obsegutum bauperum et tuitione 
fidei catholicae" megnevezés szerepel. (Noha a rend elnevezése, székhelye 
sokszor változott az újkor elejéig, tevékenységükben mindvégig hűségesek 
maradtak eredeti jelmondatukhoz: ,, Tuitio fidet et obsegutum bauperum", az- 
az: , A hit védelme, a szegények szolgálata.") 

A szabályzat korabeli szövege nem maradt fenn, a két ismert változat a 
13. század derekáról, ill. legyvégéről maradt fenn. A regula 19 fejezetben sza- 
bályozta a rend, illetőleg tagjainak mindennapi életét. Ebben elsőként a hár- 
mas szerzetesi fogadalmat (szüzesség, engedelmesség, vagyontalan élet) 
rendelte el. 

A regula 16. pontja az ispotályba bekerülő betegekről szól: 


). Midőn oda beteg érkezik, így fogadják: először vallja meg bűnét a szer- 
zetes presbiternek, majd gyóntassák meg, s ezután vitessék ágyba, és ott — mint- 
ha úr volna — mindennap, mielőtt a testvérek reggelizni mennének, szeretettel- 
jesen gondoskodjanak róla a ház lehetőségei szerint; és vasárnaponként mind- 
nyájan ebben a házban egy episztolát és egy evangéliumot énekeljenek, és a kör- 
menet alatt bedig szenteltvízzel hintessék meg." 

A beteg ember ilyen fokú tisztelete ( mintha úr volna", ,guasi domini") 
és megbecsülése a kor társadalmi viszonyai között egyedülálló és egészen 
újszerű volt, megváltoztatta az addigi — jobbára arisztokratikus jellegű — vi- 
szonyt a beteg és ápolója között. Az ispotály minden lakója, bármilyen sze- 
gény is volt, megkapta azt a tiszteletet, ami világi környezetben csak egy 
frank nemesnek és lovagnak járt ki. Az ispotályosok erkölcsi kötelességük- 
nek tekintették betegeik szolgálatát, mintha azoknak vazallusai lennének -— 
emellett figyelembe sem vették az ápolás esetleges kockázatát és a felme- 
rülő költségeit sem. 

A Szent János Ispotályos Rend lényegében egy jeruzsálerni ispotályból 
nőtt ki, így nem meglepő, hogy első regulájuk semmit sem szólt katonai ak- 
tivitásról, lovagságról vagy nemességről. A rend csak később és fokozatosan 
vált karitatív és katonai intézménnyé." 

A jeruzsálemi német ispotály is a Szent János Lovagrend mesterének 
felügyelete alatt működött. Ezt az intézményt 1127 táján alapította egy gaz- 
dag német házaspár, s német nyelvű zarándokok számára nyújtott menedé- 
ket. 1143-ban II. Celesztin pápa kifejezetten a johanniták alá rendelte, és az 
ő nagymesterük nevezte ki a német ispotály priorját."? Működtetői németek 
voltak. Gyarapodását mutatja, hogy ingatlannal is rendelkezett, 1190 szep- 
temberében ugyanis Guido jeruzsálemi király egy házat adományozott a né- 
met ispotálynak, amelyik az ispotály épülete mellett helyezkedett el." Az 
épület kétemeletes volt, egymás fölött lévő termekkel és egy külön templom- 
mal." Ez az intézmény a Német Lovagrend bölcsőjének tekinthető, amely — 
a johannitákhoz hasonlóan — betegápoló confraternitasból vált később lovag- 
renddé, 1199-ben. 

Du Puy szabályzata - és annak példás betartása! — a kórházak fejlődésé- 
nek mérföldköve lett, mintaként szolgált. Az ispotályos lovagrend működé- 
se ösztönözte egy hasonló intézményi hálózat kialakulását, elsősorban Itália 
és Dél-Franciaország nagyobb kikötőiben, ahonnan a legtöbb zarándok in- 
dult a Szentföldre. 

A 12. században a rend javadalma, vagyona óriási mértékben megnőtt. 
Hálás egykori betegeik mellett királyok és kegyes főurak adományoztak a 
rendnek hatalmas földbirtokokat. Közülük is - mértékénél fogva - kurió- 
zumnak számít, hogy I. Harcos Alfonz, Aragónia és Navarra királya 1131- 
ben készült testamentumáhban teljes birodalmának egyharmadát a Szent Já- 
nos Ispotályos Rendre, másik harmadát a templomosokra, harmadik harma- 
dát pedig a Szent Sír Lovagrendre kívánta hagyni! A király végakarata végül 
nem teljesült... 

Figyelemre méltó azonban ennek a végrendeletnek a szimbolikája is. 
Ugyanis egy ideális keresztes állam három eszmei pillérét ez a három lovag- 
rend testesítette meg: a Szent Sír Lovagrend a spirituális, a templomosok a 
militáris, a johanniták pedig a karitatív-szociális célok teljesítésére tettek fo- 
gadalmat. 

Az Ispotályos Rend egy évszázad alatt a középkori világ egyik leghatal- 
masabb gazdasági és politikai tényezőjévé vált. A keresztes háborúk alatt az 
Európán keresztül haladó zarándokútvonalak mentén, ill. a tengeri kikötők- 
ben (St. Gilles, Pisa, Taranto, Otranto, Bari, Messina, Asti) egyre több johannita 
rendház és ispotály jelent meg. Ezekre egyre nagyobb szükség volt, hiszen 
az 1160-as évektől a rend a Szentföld védelmezése során súlyos vesztesé- 
geket szenvedett. A katonai szerepvállalás egyre nagyobb szerepet kapott 
az ispotályos feladatokkal szemben, ezért a pápai udvar az 1170-es években 
már figyelmeztette , drága fiait", hogy elsődleges feladatuk a szegények 
szolgálata. A külső nehézségek ellenére a jeruzsálemi ispotály jelentősége 
folyamatosan növekedett." 

Raymond du Puy idején lett a rendtagok számára kötelező az egyszerű 
latin kereszt helyett a nyolcágú, villásvégű fehér kereszt (az ún. máltat ke- 
reszt) viselése ruhájuk és köpenyük mellrészén. Ez lett a rend hivatalos 
szimbóluma. (Más források szerint ez csak a 13. század elején, Garin de 
Montagiu nagymester alatt történt meg.") A keresztes lovagok a ruházatu- 
kon viselt keresztről kapták keresztes elnevezésüket. A nyolcágú, villásvégű 
fehér kereszt amalfi eredetű, az Amalfi Köztársaság (10-12. század) címeré- 
ben szerepelt először kék mezőben a nyolcágú kereszt. Harc közben vagy 
hivatalos megbízatásuk során a lovagok - IV. Sándor pápa (1256-1261) enge- 
délye alapján — kereszttel ellátott vörös köpenyt viselhettek páncélzatuk fe- 
lett. (Magyarországon sokáig fennmaradt az emléke a , veres barátok"-nak.) 
(2. kép) 

Egyes adatok szerint Raymond du Puy vezette be 1157-ben - a Szent 
Lázár Lovagrend nagymestereként - a lazariták jelképét is, a zöld színű, 
nyolcágú keresztet." Más források szerint viszont a 16. század előtt nem 
kapcsolható a lazaritákhoz a zöld kereszt viselése." 

Ebben az időszakban, vagyis a 12. század közepén történt meg a lovag- 
renddé alakulás: elsőrendű feladattá vált számukra a harc, de megmaradt be- 
tegápoló profiljuk is. A szerzetesek harcosokká is váltak, a belépő lovagok 
viszont szerzetesi fogadalmat tettek. A rend religio milttaris, lovagrend lett. 
A tagok ettől kezdve kettős ideált követtek: egyszerre élték meg a katonai 
fegyelmet (disciplina militaris) és a szerzetesi fegyelmet (disciplina regu- 
laris). Ezt az átalakulást sürgette a katonailag és politikailag bizonytalan 
helyzet a Szentföldön, valamint ösztönözte a későbbi nagy rivális, a Templo- 
mos Lovagrend katonai térnyerése is. A johanniták korai történetének ala- 
kulása éppen fordítottja atemplomosokénak: szerzetesi jellegű közösségük 
militarizálódott, míg a templomos lovagok katonai csoportként alakultak, és 
fokozatosan vették fel a szerzetesi jelleget. 

Mint ,, fegyveres testvérek, " a legtöbb johannita lovag Jeruzsálem királyá- 
nak alárendelt ,, Jézus Krisztus katonája"-ként határozta meg önmagát. Egy 
új formájú, arisztokratikus jellegű kormányzatot hoztak létre, tagjaik három 
szintet alkottak. 

A rend teljes jogú tagjai (fratres professi) hármas szerzetesi fogadalmat 
tettek és három csoportot alkottak. Az első csoport tagjai a lovagok (lovag- 
szerzetesek, milites), az európai nemesség fiatal tagjai közül kerültek ki, A 
második csoportba a papi szolgálatot végző káplánok (/ratres presbyteri v. 
capellani), a harmadikba a szolgáló testvérek (fratres servientes vagy sariantes) 
tartoztak, ők teljesen az egyházi ügyeknek és a betegek ápolásának szentel- 
ték magukat. Szintén külön csoportot alkottak a rend házaiban élő, ott szol- 
gáló, de fogadalmat nem tett confraterek. A testvérek egyébként nem általá- 
ban a rendhez, hanem egy adott házhoz tartoztak, amelyet csak meghatáro- 
zott körülmények között hagyhattak el. A rend nem teljes jogú tagjai voltak 
a donatusok (donati), azok a világiak, akik anyagi támogatásaikkal érdemel- 

ték ki ezt a címet. A rend iránt hűséget fogadtak, anélkül, hogy a kötelező 
fogadalmakat letették volna. Bármikor kiléphettek a rendből. Jelvényként a 
fél rendi keresztet viselhették, de a lovagok ruházatát csak halálukkor adták 
rájuk. A johanniták templomaiba is temetkezhettek. 

A rend tagjait a beszélt nyelvek (lingua, langue) alapján a 13. században 
csoportosították. Eredetileg hét ilyen nyelvi tartomány volt: Provence, Auvergne, 
Franciaország, Itália, Aragónia (és Navarra), Anglia (Skóciával és Írország- 
gal közösen) és Németország. 1462-ben Kasztília és Portugália leváltak az 
aragóniai tartományról, és együttesen megalapították a nyolcadik tartományt. 


4. A JOHANNITA REND NŐI ÁGA 


Szólnunk kell a rendnek kevéssé ismert női ágáról. 

Amíg Gerardus testvér egy új, férfi testvériséget, confraternitást hozott 
létre, a nők ispotálya (zarándokháza) egy ideig továbbra is a bencések ellen- 
őrzése alatt maradt. A török megszállás utolsó éveiben, 1099 körül, a női 
kórházat egy nemes római hölgy, Ágnes irányította. A rend női ága nagyjá- 
ból ugyanakkor létesült Jeruzsálemben a Szent Mária Magdolna ispotály 
mellett, mint a johanniták férfiakból álló első betegápoló közössége. Regu- 
lájukat 1153-ban hagyta jóvá III. Jenő pápa." 

Egy 14. századi krónikás említette, hogy a Német Lovagrend ispotályá- 
hoz tartozott még egy nők számára fenntartott kospitale is. Ez a város más 
részén állott, a német ispotályosok házában. Itt külön szobák lehettek férfi- 
ak és nők részére — amelyeket szintén a johannita ispotály mestere felügyelt." 

A Mária Magdolna ispotály mellett a Szent János Lovagrend központi, je- 
ruzsálemi ispotályába is felvettek nőket, ők az intézmény külön osztályán 
nyertek elhelyezést. 

A johanniták 1191 táján Akkóban létrehozták új rendi központjukat, ben- 
ne egy ispotállyal — mellette volt egy Mária Magdolnáról nevezett női kospi- 
tium-uk Is. A források szerint 1219-ben rendelkeztek egy házzal, amelyben 
a nővérek laktak: , domus hospitalis in gua habitant sorores Hospitalis". A nő- 
vérek tehát nem a fő ispotály-koplexumban laktak, hanem egy külön épület- 
ben. Arra vonatkozóan nincsen adatunk, hogy képzett nővérek, so7or-ok vé- 
geztek volna egészségügyi tevékenységet, akár itt, akár Jeruzsálemben. Az 
ápolók, beteggondozók nem csak a rend teljes jogú tagjai közül kerültek ki. 
A johannita nővérek igen gyakran nemesi származásúak voltak, ők Luttrell 
szerint ritkán vagy sohasem végeztek ispotályos munkát. A tényleges ápo- 
lást így főként szolgálónők végezhették.? 

Rodoszon is létesült ispotály 1309 körül, de itt nincsen semmi jele női 
háznak vagy női ispotályosoknak. 

A Szentföld eleste után a johannita nővérek Európában folytatták tevé- 
kenységüket. Források szerint Európa-szerte számos kolostoruk volt, Ang- 
liától, Aragóniától, Katalóniától kezdve egészen Csehországig. Ezekben a 
rendi kórházakban női betegeket gondoztak. 1873-ban kikerültek a Máltai 
Lovagrend joghatósága alól (létszámuk csökkenése miatt), azóta egyházme- 
gyei közösségekben élnek. Eredeti vörös színű ruhájukat feketére cserél- 
ték, rajta a fehér máltai kereszt." (3. kép) 


5. A JERUZSÁLEMI KÓRHÁZ VIRÁGKORA 


A Jeruzsálemi Szent János Lovagrend kórházának legkorábbi leírása Johann 
Würzburg német zarándok tollából való, aki 1160 körül látogatott Jeruzsá- 
lembe. Würzburg részletesen leírja a Szent János Lovagrend épületeit, tu- 
dósításában ugyanakkor számos templomot és több ispotályt is megemlít: 


s... szemben a Szent Sír-temblommal, az út túlsó, déli oldalán, egy gyönyö- 
rű temblom épült Keresztelő Szent János tiszteletére, amelyhez egy ispotályt csa- 
toltak. Ennek különböző termeiben hatalmas számú beteg embert helyeztek el, 
mind férfiakat, mind nőket. Ellátásuk, gondozásuk mindennap óriást költséget 
jelentett. Amikor ott jártam, megtudtam, ezeknek a betegeknek a száma mint- 
egy kétezret tett ki. Közülük egy-egy nab folyamán olykor több mint ötven halot- 
tat vittek el, miközben folyamatosan számos új, felvételre váró érkezett. 

Mit is mondhatnék még? Ez az intézmény ugyanannyi épületen kívül lévő 
embert lát el élelmiszerrel, mint amennyien az ébületen belül vannak. Végtelen 
könyörületességgel nabonta adakoztak azoknak a szegényeknek is, akik ajtóról 
ajtóra kenyeret koldulnak, de nem kaptak szállást az épületben. Így a kiadások 
teljes összegét bizonyosan még a gazdasági vezetők és az intézők sem tudták ki- 
számolni. Ráadásul, azokon a költségeken felül, amiket a betegek és szegények 
részére használtak fel, ez az intézmény különböző erősségeiben számos, harcok- 
ra kiképzett katonát is fenntartott, akik a szaracénok támadásaival szemben a 
Szentföldet védelmezték. 

A Szent János eklézsia és isbotály mellett van a Szűz Mária tiszteletére emelt 
női kolostor amelyet csaknem a fent említett egyház épületei végének szomszéd- 
ságában építettek meg, és a Nagyobbik Szűz Máriának neveznek. Nem messze 
ettől, ennek az útnak ugyanazon az oldalán van egy férfikolostor ezt ugyancsak 
Szűz Mária tiszteletére alapították, ezt Latin Szúz Máriának nevezik. Nagy 
tisztelettel őrzik itt Szent Fülöp apostol fejtető ereklyéjét, amelyet megmutatnak 
az alázatos felajánlással odaérkezőknek és az azt megtekinteni óhajtóknak. 

Innen lefelé ereszkedve, kissé távolabb áll — egy másik egyház épületén túl — 
a Nagy Szent Jakab tiszteletére emelt nagy egyház. Itt örmény szerzetesek élnek, 
ezen kívül van itt egy nagy isbotályuk — kizárólag a nyelvüket beszélő szegények 

befogadására. Itt a legnagyobb tisztelettel imádják e szent apostol fejtető relikvi- 
áját; őt Heródes lefejeztette, testét bedig tanítványai Jaffában hajóra tették és 
Galileába (helyesen: Hisbániábal vitték, a feje bedig mártíriuma helyén ma- 
radt. A fejtetőt a templomba zarándoklóknak mindez ideig meg is mutatják. 
Ezen az úton lefelé haladva, azzal a kabuval szemben, amelyik a templom felé 
vezet, jobb kéz felé van egy bizonyos mellékút egy hosszú oszlobcsarnokon át, 
amely úton egy ispotály található a temblomával. Ez újonnan készül a Szűz 
Mária tiszteletére, s a Németek Házának neveztetik. Ebben a más nyelvű embe- 
reknek nem vagy csak csekély mértékben juttatnak valamiféle adományt. 

Jobb kéz felé, délnek fordulva található az a balota, amelyről azt mondják, 
egykor Salamon építtette. Ebben a palotában, avagy építményben csodálatos és 
olyan nagy befogadó képességű istálló található, hogy több mint kétezer lovat 
vagy ezerötszáz tevét kébes benne elszállásolni. E balota mellett a templomos lo- 
vagoknak számos ehhez kapcsolt épülete található. Ezek nagyok és tágasak. Egy 
új és nagyszerű temblommal együtt épültek, ez utóbbit azonban még nem fejez- 
ték be, amikor ott jártam. Mindezen felül a Templomosok igen nagy háza sok 
birtokkal és jövedelemmel rendelkezik, ezen a vidéken ébbúgy, mint a világ más 
részein. Ehhez kébest bizony elég sokat áldoznak alamizsnára a Krisztusban hí- 
vőknek és a szegényeknek, de nem többet ilyen-olyan tizedből az isbotályra. 

Hogy ilyen módon leírjuk a Jeruzsálem szent városában lévő, tiszteletre mél- 
tó helyeket, azt a Szent Sír-temblomtól kell elkezdentnk. Körbe kell indulnunk 
a Dávid-kaputól kezdve, addig, ameddig egészen ugyanoda vissza nem térünk. 
Nem említjük a számos kápolnát és a kevésbé ismert templomokat sem — ame- 
lyek a különböző nemzetek tulajdonában vannak. Tudnunk kell ugyanis, hogy 
van itt a görögöknek, latinoknak, németeknek, magyaroknak, skótoknak, navarraiak- 
nak, britonoknak, angoloknak, ruténeknek, cseheknek, gyrúzoknak, örmények- 
nek, szíriataknak, jakobitáknak, szíveknek, nesztoriánusoknak, indeknek, egyip- 
tomtaknak, koptoknak, cabpheturicus-oknak [?], stb. temploma — és ha még más 
különféle nyelveket és népeket is említenék, hosszadalmas lenne azokat mind 
felsorolni." 


A másik krónikás, aki 1163-ban Jeruzsálembe látogatott, a navarrai Rab- 
bi Benjamin volt. Ugy írta le a jeruzsálemi ispotályt, mint ,, amelyik négyszáz 
lovagot tart el és menedéket nyújt a betegeknek; mindezek el vannak látva min- 
dennel, amit csak kívánhatnak, mind az élők, mind a holtak". Ezenfelül be- 
mutatta a templomos lovagok jeruzsálemi kórházát is (a rendet 1118 körül 
alapították). 

"Theoderich (Theodericus) német szerzetes, aki még a johanniták Jeru- 
zsálemből való eltávozása előtt, 1172 körül zarándokolt a városba, élménye- 
iről az alábbiakat írta: 


, A templomtól délre áll a Keresztelő Szent János Ispotály és a templom. Sen- 
ki sem tudná hitelt érdemlően elmondani, milyen gyönyörűek ezek az épületek, 

milyen bőségesen vannak ellátva szobákkal és ágyakkal, valamint mindazon 
dolgokkal, amelyek szükségesek a betegek és szegények számára, mennyire bő- 
velkednek a szegények élelemmel való ellátásában, és milyen odaadók a szűköl- 
ködők ellátásában — hacsak nincs lehetősége a saját szemeivel látni mindezeket. 
Sót, végigmentünk ezen a balotán, de képtelenek voltunk rájönni, milyen nagy- 
számú beteg fekszik itt; csak azt láttuk, hogy az ágyak száma több volt ezernél 
is. Nem is mindegyik, hanem csak a leghatalmasabb királyok és uralkodók tud- 
nának ellátni annyi embert, mint amennyiről ez az intézmény naponta gondos- 
kodik. Ez nem csoda, mivel külhoni birtokaikhoz (amelyek teljes értékét nem 
könnyű még megbecsülni sem) kiegészítéskébben a johanniták és a temblomo- 
sok csaknem az összes várost és falut meghódították, ami egykoron Júdeához 
tartozott, s amelyeket Vesbasianus és Titus földjeikkel és szólőikkel együtt lerom- 
bolt. Ezért szerte az egész országban csabatokat állomásoztatnak, de emellett jól 
megerősített várakat is, a hitetlenekkel szemben." 


Egy ismeretlen klerikus az 1180-as években járt Jeruzsálemben, és le- 
írásában az ispotályról is közölt adatokat. Megemlítette a balacium infirmo- 
rum épületét, amelyben elmondása szerint tizenegy kórterem volt, valamint 
volt egy elkülönített balacium is, a nők részére. Azt is megemlítette, hogy 
számos alkalommal ez a hatalmas épület sem volt elegendő a segítséget ké- 
rők nagy száma miatt. Ilyenkor a testvérek saját dormitorium-ukat, hálóter- 
miüket adták át, hogy így még több helyet tudjanak biztosítani a rászorulóknak." 


6. A SZENT JÁNOS ISPOTÁLY, ILL. A SZENTFÖLDI JOHANNITA 
ISPOTÁLYOK GYÓGYÍTÓ TEVÉKENYSÉGÉNEK JELLEMZŐI 


A napjainkban is folyó kutatások ellenére sem rendelkezünk kellően rész- 

A rendelkezésünkre álló források szerint a rendnek az akkori keresztes 
államok területén számos helyen voltak ispotályai. A Jeruzsálem elvesztése 
után a rend központjává váló Margat és Akko ispotályain kívül kisebb tele- 
püléseken is voltak hosbitium-aik. Ilyen város volt a szamáriai Nablusz, ami 
egykoron a Jeruzsálemi Királysághoz is tartozott. Itt 1170-ben a jeruzsále- 
mi ispotály nagymestere zarándokok befogadására alkalmas kospice-t építte- 
tett. Ispotály volt a Tripoli Grófságban található Mont Pélerin területén is. Ez 
a vidék fontos mezőgazdasági terület volt, olajbogyót és cukornádat ter- 
mesztettek saját szükségleteik ellátására. Az Edessai Grófságban lévő 7urbessel 
erődje (casale), az egykor a Galileai Hercegséghez tartozott Töron városa, 
ill. az Ántiochiai Fejedelemség központja, Antiochia egyaránt rendelkezett 
zarándokok és szegények befogadására szolgáló hospitale-val. A johannita 
testvéreknek valószínűleg még szíriai területen is volt egy infirmariuma 


19 


(saját rendtársaik ápolására szolgáló intézménye). Volt egy zarándokszállá- 
suk Abu Ghosh mellett is (nyolc mérföldnyire északnyugatra Jeruzsálemtől), 
a Ramla felé vezető úton. Ezt a helyet egykoron a bibliai Emmausszal azo- 
nosították, jelentős zarándokhelynek számított. A forrás mellett épült egy 
templom, a johanniták 1160 körül ennek a templomnak keleti végénél egy 
zarándokszállást építettek, átalakítva egy régebbi négyszögletes, udvarral 
rendelkező muszlim karavánszerájt. Abu Ghosh azon a területen feküdt, 
amit a rend Belmontban lévő vára ellenőrzött. Ez az erődítmény egy másik, 
a rend beteg és öreg testvéreit ellátó ispotályt is felügyelt Agua Bella terü- 
letén. Figyelemre méltó, hogy a rend külön ispotályt biztosított arra rászo- 
ruló tagjainak! Crac (Krak) des Chevaliers várában is volt egy ispotály, a vár 
bejárata közelében fennmaradt az ispotály kápolnája, amelyet gyönyörű fres- 
kókkal díszítettek. A fennmaradt Íreskótöredékek a kisázsiai Pantaleon or- 
vos-szentet ábrázolják, bemutatva csodás tetteit." 

A Jeruzsálemi (Latin) Királyságban működő többi, más rendek által mű- 
ködtetett hospitale-ról ugyancsak kevés adattal rendelkezünk. 

Úgy tűnik, a legtöbb itt működő ispotály csak szállást és ellátást, ritkáb- 
ban betegápolást is biztosított a Szentföldre érkező zarándokoknak és sze- 
gényeknek. Orvosi szintű ápolás csak igen ritkán fordulhatott elő. 

Ismereteink szerint a szentföldi keresztes államokban a johannitákon kí- 
vül még három rend nyújtott gyógyítást és ápolást: a Német Lovagrend (Ordo 
Teutonicus), az angol Szent Tamás Lovagrend (Hospitallers of St Thomas of 
Canterbury at Acre, más néven Knights of St Thomas), és a Templomos Lo- 
vagrend (Militia Templi). A többi ispotálytól eltérően a Templomos Lovag- 
rend infirmariumai a Szentföldön csak a rend tagjainak számára voltak nyit- 
va, idegeneket nem fogadtak be." 


Gerard testvér már a kezdetekben elrendelte, hogy orvosokat kell bizto- 
sítani a beteg testvérek számára. Raymond du Puy előírásai szintén támo- 
gatták orvosok alkalmazását. Az ispotályosokat támogató pápai bulla meg- 
erősítette négy laikus orvos (medici) és négy sebész (chirurgici) alkalmazá- 
sának lehetőségét. Áz orvosoknak az épületben kellett élniük, és hűséges- 
küt kellett tenniük a johannitáknak, feudális uraiknak. A frátereknél maga- 
sabban álltak a rangsorban, és megengedték nekik, hogy a lovagok asztalá- 
nál ebédeljenek. Roger de Moulins (1177-1187-ig a johanniták nagymeste- 
re) a szabályaiban úgy nevezi őket: , orvosok , akiknek ápolni kell a betegeket, 
és szíirupokat kell készíteniük számukra". Ez utóbbi kitétel gyógyszerek ké- 
szítésére utal. Ezek a szabályok a korábbinál magasabb fokú medikalizációt 
jeleznek. 

A Szent János Lovagrend jeruzsálemi ispotályát 1156-ban kibővítették. 
Működéséről Roger des Moulins nagymcster 1182-es rendelkezései (statuta) 
mellett Theoderich német szerzetes 1182 és 1187 között készült leírásából 
kaphatunk további adatokat. Theoderich beszámolójából megtudhatjuk, hogy 

eredeti céljuknak megfelelően továbbra is minden rászorultat befogadtak az 
ispotályba korukra, nemükre és vallásukra való tekintet nélkül: a , bogányo- 
kat (ti. muszlimokat) és zsidókat is". Ez alól egyedül a leprások jelentettek 
kivételt." 

Hunyadi Zsolt is említette tanulmányában, hogy a betegeket az ispotály 
központi részében tizenegy teremben helyezték el. Ádatai szerint, amennyi- 
ben szükséges volt, a termek és a betegágyak számát megduplázhatták oly 
módon, hogy a johannita testvérek átadták hálótermüket (dormitorium) a rá- 
szorultaknak, s ők a földön aludtak. Ezzel magyarázza, hogy egyes 12. szá- 
zadi leírások ezer, míg mások kétezer ágyról tettek említést. Az ágyszám és 
a betegszám meghatározásakor azonban nem hagyhatjuk figyelmen kívül azt 
a tényt sem, hogy egy-egy ágyon - a kor szokásainak megfelelően — két vagy 
három beteg feküdt. 

A jeruzsálemi ispotályról szóló korabeli leírások szerint az újonnan érke- 
zőket , a gyónás és a szentáldozás után ágyukba kísérték". A legtöbb ágy , két 
vagy három személy számára biztosított férőhelyet". A szabályok azt is előírták, 
hogy , a betegek ágyainak olyan hosszúnak és szélesnek kell lenniük, hogy al- 
kalmasak legyenek a pihenésre, és be kell takarni mindegyiket saját ágyhuza- 
tukkal és takarótkkal." Az ispotályba felvettek leadták saját ruháikat, ame- 
lyeket elbocsájtásukkor megtisztítva és megfoltozva kaptak vissza. Mezíte- 
lenül aludtak, azonban a szabályok előírták, hogy minden betegnek ,, szükséges 
egy-egy báránybór köpeny, gyapjúsabka és cibő, amiben az illemhelyre járnak". 

Csak a megbetegedett lovagoknak — szociális helyzetüktől, ill. betegsé- 
güktől függően — állott rendelkezésre egyszemélyes ágy az intézménynek 
egy elkülönített részén (ez a hagyományos, kolostori infirmarium-nak felel- 
hetett meg). 

A rendi statútumok (alapszabályok), valamint a zarándokok beszámolói 
hangsúlyozzák, hogy a nőket, illetve a vajúdó anyákat külön termekben he- 
lyezték el, amelyekhez saját konyha tartozott. A nőknek ezen felül lehető- 
ségük volt meleg fürdőre is. Az ispotályban — természetesen - nők végez- 
ték az asszonyok és a gyermekek gondozását. 

A menedéket kérő várandós zarándokok szülésükkor számíthattak , kis 
bölcsőkre a Házban született újszülötteiknek, ezért ók külön ágyban tudtak fe- 
küdni, aminek következtében gyermekeik a saját ágyacskáikban nem voltak ve- 
szélyben anyjuk nyugtalan forgolódása miatt". Számos hajadon anya az ispo- 
tályban házasodott meg, mások viszont egyszerűen otthagyták újszülöttjü- 
ket a kórházban, hogy a nővérek és testvérek gondozzák őket. 

Amennyiben az anya nem tudta vagy nem akarta táplálni újszülöttjét, az 
ispotály biztosított dajkát. Az az asszony, aki otthon szülte meg gyermekét, 
de szegénysége miatt nem tudta bepólyázni gyermekét, kaphatott ruhát az 
ispotálytól. Akik ikreket szültek vagy reménytelenül szegények voltak, ti- 
tokban itt hagyhatták csecsemőjüket." 

Barber adatai szerint az elszegényedett párok, amennyiben akarták, ételt 
kaptak, valamint gondoskodtak egyházi esküvőjükről is. 

Az 1182. évi regula nemcsak a szegényekről és betegekről való gondos- 
kodást írta elő, hanem azt i5 meghatározta, hogy be kell fogadni és ellátni az 
elhagyott gyermekeket is. Egy névtelen klerikus leírta, hogy a johannitáknál 
rendszeres gyakorlat volt a magukra maradt kicsiny gyermekek befogadása, 
akár talált gyerekek voltak, akár olyanok, akiket anyjuk titokban ott hagyott. 
A kisdedek számára dajkákat fogadtak fel, hogy otthonukban gondozzák eze- 
ket a gyermekeket. Egy dajka évi 12 talentumot kapott fáradozásáért, de 
szigorúan ellenőrizték is őket. A nevelő dajkáknak gyakran be kellett vinni 
gondozottjaikat az ispotályba, így az ottani nővérek ellenőrizhették, hogy 
mindegyikük megkapta-e a szükséges gondozást. Azokat, akik rosszul néz- 
tek ki, egy másik dajkára bízták. 

A fenti adatok a jeruzsálemi ispotályra vonatkoztak, azonban úgy tűnik, 
ez általános eljárás volt. Edessza grófja, II. Joscelin a Turbesselben 1134-ben 
alapított ispotálynak gazdag adományt juttatott, s ebben meghagyta, hogy 
egyaránt viseljék gondját , a szegény és a beteg, az özvegy és az árva" rászorul- 
taknak, és védjék meg őket a nélkülözéstől, az ínségtől és a hitetlenek zak- 
latásától. 

III. Kelemen pápa szükségesnek tartotta annak engedélyezését, hogy az 
ispotályosok keresztelhessék meg azokat a gyermekeket, akiket , gyakran a 
kapunál hagytak vagy az ispotályban születtek meg, s akik gyakran a keresztség 
szentsége nélkül haltak meg" 

A johanniták az újszülötteket és az árvákat tulajdonképpen örökbe fogad- 
ták, magukhoz vették és felnevelték őket. Amikor felnőtté váltak, maguk 
dönthettek arról, hogy belépnek-e a rendbe, avagy , a csúfos világnak csábí- 
tásai ölelik óket magukhoz" 

A johannita ispotályban igen alaposan megszervezték a betegek és rá- 
szorulók egészségügyi ellátását, ehhez biztosítaniuk kellett a megfelelő szá- 
mú személyzetet is. Az előírások szerint, , a szabály megkövetelte, hogy az is- 
botály minden helyén és részlegén kilenc szolgálót kellett tartani betegeik kiszol- 
gálására. Nekik szívélyesen meg kellett a betegek lábait mosni, lepedőiket kicse- 
rélni, ágyaikat rendbe tenni, nélkülözhetetlen és tápláló ételüket felszolgálni. Kö- 
telességeiket mindig odaadóan kellett teljesíteniük, és a betegek minden kíván- 
ságainak is engedelmeskedni kellett". 

Más adatok szerint mindegyik (kór)teremben egy-egy mester (magister) 
mellett egy tucat segéd (clientes) teljesített szolgálatot. Ök tanult, világi or- 
vosokkal együtt (ez négy orvost jelentett) naponta kétszer vizitálták a bete- 
geket. A vizitek során, a galénoszi medicina elveinek megfelelően, megmér- 
ték a beteg pulzusát, uroscopiát (vizeletvizsgálatot) végeztek. A pácienseket 
ellátták különféle életrendi és étrendi tanácsokkal, de emellett a szükséges- 
nek ítélt orvosságokat is biztosították számukra. 

A 12. századi források szerint az ispotály munkájában egyaránt részt vet- 
tek férfi és női szolgálók: fratres és sorores. Az ispotály női személyzete 
mosta a ruhákat és az ágyneműket. Általánosságban a nem szakképzett nők 

(és férfiak) végezték a kisegítő munkákat, például a főzést is: , a fratribus et 
sororibus domus ac beregrinis nobilibus de hanc coguina ministrantur infirmis" . 
Fontos megjegyezni, hogy itt említik a , nemes zarándokokat? is, akik szin- 
tén részt vettek a munkában - azaz felajánlásként dolgoztak az ispotályban. 

A források megneveznek ininistra-kat is: , habent ettam ministras privato 

famulato suo ascriptas " , olyan nőket, akik tulajdonképpen önként vállaltak 
munkát. Említik a ház nővéreit, a sororokat is — ők olyan képzett egyházi SZe- 
mélyek voltak, akik a dajkákat látogatták. Megneveznek még tisztes vallásos 
asszonyokat is, akik talán szintén képzettek voltak: ,,. ..ut sorores domus guasi 
materna circumspectione singulos visitent et male Szrüitös aliarum nutncum 
custodie commitant. Sunt namgue in hospitali sorores matrone in diebus processtve, 
viduali continentia, honestae mulieres veligiose", (,,...hogy a ház nővérei szin- 
te anyai gondoskodással minden egyes gyermeket szemléljenek meg, és akikről 
rosszul gondoskodnak, azokat más dajkák gondjaira bízzák. Az ispotályban 
ugyanis olyan nővérek vannak, akik előrehaladott korú asszonyok, özvegyi Ön- 
megtartóztatásban élő, tiszteletreméltó és vallásos nők.")? 


Ebben a korban alapvető terápiás eljárás volt a megfelelő diéta megtartá- 
sa, elsősorban a Regimen Sanitatis Salernitarum előírásai szerint. (A diéta a 
középkorban életmódot és a jó egészség fenntartását jelentette, nemcsak 
egyszerűen étkezési előírás volt.) A jeruzsálemi ispotályban naponta két- 
szer étkeztek, délelőtt 11 és délután 6 órakor. A betegek heti három alka- 
lommal friss disznó- vagy birkahúst kaptak, akik pedig nem tudták ezt meg- 
enni, azok csirkehúst kaphattak.? 

Azokat a betegeket, akik gyengék voltak, nem tudtak felkelni az ágyuk- 
ból, megetették. A járóképesek közös asztalnál étkeztek. A betegeknek az- 
előtt kell megkapniuk ételüket, mielőtt az ápoló személyzet étkezne, ez szin- 
tén az alázatosság és engedelmesség kifejezése volt. Raymond du Puy nyol- 
cadik előírása, miszerint a , beteg és gyenge felmentést nyer az általános étren- 
di szabályok alól", fontos irányelv volt, így felmentették őket a szokásos böj- 
ti előírások alól, amelyek az összes monostorban szerepeltek. Ebben az is- 
potályban a böjti időszak alatt is biztosították a rendszeres étkezést. 

A diéta mellett számos hagyományos gyógyszert is alkalmaztak a helyi 
muszlim ill. keresztény orvosok. A gyógynövényeket leggyakrabban szíru- 
pok és liktáriumok formájában használták. Az édes szirupok elterjedt alkal- 
mazását mutatja Roger des Moulins nagymester egyik 1181-es regulája, 
amelyben előírja mintegy 100 kilogrammnyi, gyógyszerek készítésére szol- 
gáló cukor (nádcukor) beszerzését az antiochiai Tripoliból. Az orvosságok ill. 
a cukros szirup összetétele nem pontosan ismert, de annyi bizonyos, hogy 
ezek között ecetméz (oxymel) mindig szerepelt." 

Az oxymel ősi gyógyszer, már Hippokratész kora előtt is ismeretes volt. 
Az ital méz, ecet, víz, esetenként különböző gyógynövények összefőzött ke- 
verékéből állt. Az ókori görögök elsősorban otthoni háziszerként, főként hű- 
léses megbetegedések gyógyítására használták. Hippokratész tüdőgyulladás 
csetére is ajánlotta. Külsőleg sérülések és rándulások kezelésére is alkal- 
mazták. Európában egészen a 20. századig szerepelt a különféle gyógyszer- 
könyvekben, közel-keleti kultúrákban azonban még ma is használatos. 

A gyógynövények a középkor terápiás eljárásaiban alapvető fontosságú- 
ak voltak, mindenhol széles körben használták őket. Alkalmazásuk gyakran 
kinézetük és bizonyos külső jellegzetességük alapján történt - az analógia 
elve, a szignatúratan szerint. Erre jó példa a közönséges orbáncfű (Hypericum 
perforatum, némctül Johanniskraut, angolul St Johns wort). A növény elne- 
vezése a johannitákhoz is köthető, a keresztes háborúk alatt elterjedten al- 
kalmazták a növényt sebek gyógyításra. Levelén kis, áttetsző vörös foltok 
mutatkoznak, melyekben vöröses színű olaj van, amely a vérre emlékeztet. 
Emiatt tartották vérzéscsillapító és sebgyógyító hatásúnak." A feltételezést 
igazolta a tapasztalat és később a tudomány: a növény levelében és virágjá- 
ban található drog (hipericin) ma is használatban van, amely adstringens, 
antisepticus és vérzéscsillapító hatású. Olaját külsőleg horzsolások, sebek 
gyógyítására használják, de reumatikus panaszok csetében is hatásos. Teája 
belsőleg depresszió ellen, ill. menstruációs panaszok esetén elterjedten 
használatos. 

A Szentföldön is igen sok dolguk volt a sebészeknek, tevékenységük el- 
sődlegesen a sebek kezelésére szorítkozott. Különösen nagy figyelmet kel- 
lett fordítaniuk a zarándokok fekélyes és gyulladt lábaira, ezek az elváltozá- 
sok igen gyakran alakultak ki a hosszú és fáradságos utazásuk alatt. A chírur- 
gusok, a korabeli orvosi előírásoknak megfelelően, gyakran alkalmazták az 
érvágást is. Ez általánosan alkalmazott gyógymód volt a gyulladásos, főként 
lázzal járó betegségekben. A vérlebocsátást emellett - gondos előírások 
alapján — preventív eljárásként is alkalmazták, a humorálpatológia (nedvkór- 
tan) szellemében. 

A johanniták számára is fontos volt háborús sebesültjeik ellátása, noha 
nem voltak elsődlegesen harcoló lovagrend. Egy 1180 körüli névtelen be- 
számoló ír a rend tábori ispotályairól is. Ezek sátrakból álltak, amelyekben a 
harc közben megsérültek sürgős kezelést kaphattak a rend sebészeitől, mi- 
előtt továbbszállították volna őket jeruzsálemi ispotályukba, vagy egy másik, 
állandó helyen működő rendi kórházukba. A harcok során meghalt testvére- 
ikről is gondoskodtak, csata után a (holt)testeket mindig összegyűjtötték." 

Közel-Keleten gyakorinak számított a lepra, így a keresztes háborúk so- 
rán számos lovag és szolgáló is megfertőződött ezzel a kegyetlen betegség- 
gel. Ezért nemcsak kegyességi, hanem közegészségügyi szempontból is 
igen fontos volt a leprában megbetegedettek gondozásának a kérdése. A 
Szent János Lovagrend szabályzata szerint leprás rendtagjuk nem maradhat 

tovább a közösségükben, leprás társukat azonban továbbra is ellátták éle- 
lemmel és ruházattal. A Templomos Lovagrend is szigorú szabályokat ho- 
zott. Akit leprásnak találtak, annak át kellett lépnie a Szent Lázár Lovag- 
rendbe, emellett — eljárásuk részeként - egy bizonyos összeget is fizettek a 
lizaritáknak a megfertőződött lovag átvételéért." Magának a Jeruzsálemi 
Királyságnak a törvénye is előírta, hogy a leprában megbetegedett lovagnak 
vagy szolgálónak csatlakoznia kell Szent Lázár Lovagrendjéhez.? 

Mindezekre két példát is említhetünk. A Szent Lázár Lovagrend negye- 
dik nagymestere Barthélémy lovag volt. Ezt megelőzően templomos lovag- 
ként harcolt a Szentföldön, 1153-ban azonban leprában megbetegedett, ezért 
a rend szabályai szerint csatlakoznia kellett a lazaritákhoz. A Szent Lázár 
Rend lovagjai megválasztották nagymesterüknek. Hasonló volt a sorsa a 
johanniták második nagymesterének, Raymond du Puy-nak. Ő 1157-ben be- 
tegedett meg leprában, ezután lett a Szent Lázár Lovagrend sorrendben he- 
tedik nagymestere. 

Egyéni kiközösítés helyett tehát egybegyűjtötték ezeket a lovagokat a 
lazariták eredetileg betegápoló rendjébe. A növekvő számú leprás lovag ál- 
tal aSzent Lázár Lovagrend is fokozatosan militarizálódott.? 


A jeruzsálemi johannita ispotály felvételi prioritásai a 12. században fo- 
kozatosan megváltoztak. A rend folyamatosan kiadott statútumai az ispotály 
egyre nagyobb mérvű medikalizációját tükrözték. A felvétel rendje a szük- 
séget szenvedő zarándokok egyszerű elszállásolásától a gyógyítás irányába 
mozdult el, a belépők közül kiválogatták és kiemelték azokat, akik ténylege- 
sen betegek is voltak. Roger nagymester 1182-es rendelkezéseit megerősít- 
ve, III. Lucius pápa ugyanazon évben törvénybe iktatta az orvosi ápolás na- 
ugyobb szerepét az institúciókban: 


u. . elyendeltetik a testvérek beleegyezésével, hogy a jeruzsálemi ispotályban 
lévő betegek számára bölcs doktorokat kell alkalmazni, akik jártasak a vizelet 
vizsgálatában és a különböző betegségek megállapításában, valamint képesek a 
megfelelő gyógyszerek alkalmazására." 


Kétségtelen, hogy a Johannita Rend szabályai egy professzionális orvosi 
irányzatot tükröznek, amilyeneket a korabeli bizánci xenones és az iszlám 
bimaristan-ok esetében figyelhetünk meg. Ezek a szabályok különösen a 
palesztinai és a szíriai orvosi tudásanyag folyamatos elérhetőségét tükrözik. 
Ugyanakkor a bizánci vagy a mohamedán uralom alatt Antiochia, Tripoli és 
Jeruzsálem a görög tudás centruma maradt, beleértve a medicinát is. A 12. 
században a Szent János Ispotály medikalizációjában jelen voltak mind ke- 
resztény, mind mohamedán orvosok. A Szent János Ispotály igen sokat kö- 
szönhetett a korábbi iszlám kórházaknak, amelyek már a 8. századtól fogva 
virágzottak a Közel-Keleten. Említésre méltó, hogy a szentföldi ispotályok- 
ban ritkán fordultak elő frank (latin) származású gyógyítók. 

A betegek testi panaszainak kezelése mellett alapvetően fontos volt a 
lelki, spirituális támogatás. A lélek , megmentése" talán fontosabb volt, mint 
a halandó test gyógyítása. A vallásos előírásokkal övczett ápolás nem feje- 
ződött be a felvételkor történt szentáldozással. A 12-13. század betegségek- 
kel kapcsolatos nézeteire igen jellemző, amit Miri Rubin így fogalmazott 
meg: , A híveket arra ösztönözték, hogy betegségükben inkább a lélek, mint a 
test gyógyításával foglalkozó orvosokhoz forduljanak. A IW lateráni zsinaton ki- 
jelentették, hogy a betegség valójában a bűn megnyilvánulása, így csak a lélek 
orvosa nyújthat gyógyírt rá." 

A rendi regulák hangsúlyozták a gyengék és betegek lelki jólétének biz- 
tosítását. Mind az ispotály lakóinak, mind a rendi közösségnek naponta, ko- 
ra reggel, a gyertyafényes oltár előtt misét mondott a prior. Napközben is 
rendszeresen imádkoztak. A nap végén, az utolsó közös imádság után min- 
den bennlévőt szentelt vízzel meghintettek. A johanniták így fohászkodtak: 


Mi Uraink, betegek, imádkozzatok magatokért és a világ összes betegéért, 
hogy a mi Urunk adjon egészséget! Mi Uraink, betegek! Inádkozzatok az ispo- 
tály testvériségéért és minden keresztényért, akár férfi, akár nő, akik az irgal- 
masságot gyakorolják az egész ispotályban, hogy az Ur jó halált adjon nekik." 


Figyelmet érdemel a hangsúlyosan említett , jó halál" kifejezés, ami kü- 
lönösen a késő középkori kultúrában szokott előfordulni. Jó halálnak azt tar- 
tották, ha az ember szentségekkel (gyónással és a betegek szentségével) el- 
látva készülhetett a halálára. 

Az egyházi szertartásokon való részvétel, azok ceremóniája és pompája 
csak tovább erősíthette a betegek hitét szenvedéseik megváltó erejében. 
Azokat a betegeket, akik nem tudták többé visszanyerni egészségüket, fel- 
készítették a halálra. Lehetővé tették számukra, hogy körülvegyék őket ba- 
rátaik és ápolóik, így könnyítve meg haldoklásuk utolsó pillanatait. 

A fentiek tükrében is nagyon elgondolkodtató a téma egyik legnevesebb 
kutatójának, Jonathan Riley-Smith-nek az a megjegyzése, miszerint ,, Jeru- 
zsálembe nem gyógyulni, hanem meghalni mentek a zarándokok" ." 

A betegek odaadó ápolása hírncvet szerzett a Johannita Rendnek, társa- 
dalmi elismertségük egyre jobban növekedett. Ezt a tekintélyt tovább emel- 
hette, hogy néhány arisztokrata lovag személyesen is részt vett a minden- 
napi ápolási tevékenységben - noha számukra ez nem volt kötelező. 


Érdemes összehasonlítanunk a jeruzsálemi ispotályról összegyűjtött is- 
mereteinket a rivális lovagrend, a templomosok kórházáról rendelkezésünk- 
re álló adatokkal. Ez az összevetés — mutatis mutandis — hozzájárulhat a je- 
ruzsálemi johannita ispotály működésének még alaposabb megismeréséhez. 

Ismételten hangsúlyoznunk kell azt a lényeges különbséget, hogy a Szent- 
földön a Templomos Lovagrend ispotálya — szemben a johannitákéval - nem 
volt nyitott a zarándokok és szegények számára, és csak a rend tagjainak 
biztosított ellátást betegség vagy sérülés esetén! 

A templomosok ispotályába való felvételkor is a betegeknek legelőször 
meg kellett gyónni bűneiket, majd áldoztak. Ez rendkívüli fontosságú volt, 
megelőzött bármiféle orvosi kezelést. A johanniták ezt ugyanígy előírták be- 
tegeiknek a reguláikban. Szükségességét hangsúlyozta a IV lateráni zsinat 
1215-ben kiadott ediktuma is. 

A templomos ispotály betegei kezelésük során egyaránt kaptak spirituá- 
lis segítséget, ápolást, diétát, érvágást (venasectiót), gyógyszereket, adott 
esetben sebészi kezeléseket is. 

A johanniták és a többi lovagrend által működtetett ispotályokkal szem- 
ben a templomosok - 1129-ben elfogadott szabályzatuk szerint — nem alkal- 
maztak, nem alkalmazhattak nőket intézményeikben, még nővérként sem! 

Statútumuk (alapszabályzatuk) szerint: 


A nők társasága veszélyes, emiatt térített el a vén ördög már számos embert 
a Paradicsomba vezető útról. Mától fogva tehát egy hölgyet sem szabad bebocsá- 
tani — még nővérként sem — a temblomosok házába; és ezért, kedves testvéreim, 
mostantól fogva nem folytatható tovább ez a szokás — azért, hogy így a tisztaság 
virága mindig közöttünk legyen. Veszélyes dolog a hívő ember számára, hogy túl 
sokáig nézzen egy asszony arcára. Ennek okáért közületek senkinek sem szabad 
azt merészelnte, hogy megcsókoljon egy asszonyt, legyen az akár özvegy, fiatal, 
anya, nővér nagynéni vagy akárki más; ezért a Jézus Krisztus Lovagjainak 
búrmi áron is el kell kerülniük egy asszony ölelését — amely miatt már oly sok 
alkalommal elvesztek emberek. Mindez azért szükséges, hogy ők örökké Isten or- 
rája előtt maradhassanak tiszta lelkiismeretükkel és tiszta életükkel"? 


A templomosok infirmáriumaiban a betegek egészségügyi ellátását is 
statútumok szabályozták. A rendeletek többsége diétás rendszabályokat fo- 
galmazott meg, számos étel fogyasztása tilos volt. Tiltott volt a növényi éte- 
lek közül a lencse, a bab és a káposzta, az állati eredetűek közül pedig a mar- 
ha, a borjú, a kecske, a birka, a pisztráng, az angolna, valamint a sajt. Az is- 
potályos testvér a galénoszi nedvkórtan szellemében, a páciens humorális 
(testnedv-egyensúlyi) állapotát felmérve ajánlott személyre szabottan dié- 

át, amit azonban a betegek saját kérésükre módosíthattak. Úgy tűnik, a di- 
(ta fontosabb volt az infirmáriumban lévők számára, mint az egészségesek- 
nek. 

A nedvkórtan (humorális patológia) az emberiség évezredeken át tartó 
orvosi rendszere volt. A Kr. e. 5. században, a görög természetfilozófia kere- 
tében jött létre, és a 18. sz. végéig szinte egyeduralkodó maradt. Az elmélet 
lényege, hogy az emberi testben a világot alkotó négy őselem (tűz, víz, föld 

és levegő) nedvek formájában jelenik meg, ezek az epe, a nyák, a fekete epe 
és a vér. E nedvek egyensúlyának felbomlása betegséget eredményez, ezért 
az orvos feladata a testnedvek kiegyensúlyozása. Attól függően, hogy szüle- 
tésétől fogva melyik testnedv túlsúlya jellemző egy emberre, beszélhetünk 
a négy alapvető (kolerikus, flegmatikus, melankolikus, szangvinikus) jellemről. 

Eletmódra, egészségre és betegségre vonatkozó ismereteik alapja nagy- 
részt a salernói iskola (Regimen Sanitatis Salernitani), ill. Maimonidesz di- 
étás regimenje (Kairó, 1190-es évek), valamint Oribasius bizánci textusai 
voltak. Mitchell adatai alapján úgy tűnik, a keleten tevékenykedő lovagren- 
dek diétás előírásai számos ponton eltértek az Európában használt dietetikai 
regulákról, több vonatkozásban viszont megegyeztek a kisázsiai területeken 
használatosakkal. Ezért feltehető, hogy keleten élő orvosok jelentős hatást 
gyakoroltak a szentföldön tevékenykedő ispotályos lovagrendekre. 

A diététika az orvostudománynak az életmód szabályozásával gyógyító, 
ókori eredetű ága. Ma csak a táplálkozással kapcsolatos gyógyító ismerete- 
ket jelöli, régebben ennél jóval tágabb tudományágként alkalmazták: a táp- 
lálkozás, a testmozgás, a környezeti hatások, a nemi élet, érvágás, masz- 
százs, hashajtás is körébe tartozott. 

Gyógyszereket is említenek a rendi statútumok. A rend mesterének volt 
a kötelessége, hogy az ispotályosok számára biztosítsa a forrásokat a szük- 
séges gyógyszerek megvásárlásához. 2 

Az orvosok mellett laikus borbélyok is tevékenykedtek. Ök végezték a 
preventív vagy terápiás vérlebocsátásokat is. A templomos infirmariumokban 
a sebek kezelése különösen fontos volt — katonai aktivitásuk következtében 
gyakoriak voltak a sérülések. Alapműnek számított a dominikánus Theodoric 
Borgognoni (1205-1298) 13. század derekán írott négykötetes sebészi köny- 
ve, a Cyrurgia vagy Chirurgia. A templomos ispotályokban hangsúlyosabb 
volt a test gyógyítása, mint a többi lovagrend esetében. Egy elsősorban har- 
coló lovagrend számára alapvető volt a sérültek és betegek gondos testi 
gyógyítása, hogy minél hamarabb visszatérhesscnek katonai feladataik ellá- 
tására. Korabeli krónikák említik, hogy a sebesültek ellátását már a csataté- 
ren elkezdték, és a sérülteket csak ezután szállították hátra infirmariumaikba, 
további kezelésre. Az ilyen aktív testi gyógyítás egészen újszerű volt, főleg 
ha a korabeli Európa egyéb rendi ispotályaival hasonlítjuk össze, ahol az 
ápolás mellett a lélek spirituális gyógyítása volt az elsődleges. 

Az alapvető egészségügyi ellátást és ápolást az ispotályos testvér koor- 
dinálta. Betegeket vizitáló orvosokat csak szükség szerint alkalmaztak, ők 
renden kívüliek voltak. Amennyiben egy testvér meghalt az infirmariumban, 
azt soha nem tulajdonították orvosi műhibának. Vallásos életszemléletüknek 
megfelelően úgy vélték, a megboldogultaknak sorsuk szerint fel kellett men- 
niük az égbe..." 

Ki kell hangsúlyoznunk, milyen hatalmas anyagi és logisztikai nehézsé- 
get jelenthetett a johanniták számára annak biztosítása, hogy ispotályaikban 

akár kétezer beteget is képesek legyenek gondozni és ápolni! Mindez pon- 
los és alapos gazdálkodást igényelt. (A feladat nagyságát talán érzékelteti, 
hogy 2010-ben Budapesten a Fővárosi Önkormányzat Szent János Kórháza 
és Észak-budai Egyesített Kórházai összesen 1759 ágyon látták el fekvőbe- 
tegeiket. Ez az intézmény 2010-ben hazánk második legnagyobb egészség- 
ügyi létesítménye volt!) 


A 11. század végére megerősödött Európában az emberek vallásos érzü- 
lete, megtörtént a pápaság reformja, új egyházi rendek alakultak, megindul- 
tak az első keresztes háborúk. A Szent János Lovagrend kezdeti jelentős si- 
kerei pedig nyugaton nagy adományozási lázat indítottak el. Mindezek kö- 
vetkezményeképpen hatalmas birtokok jutottak a johannita rend tulajdonába. 

Később, az 1300-as évek táján azonban megváltozott ez a helyzet. Foko- 
vatosan csökkenni kezdett a rendnek szánt donációk és a végrendeletekből 
származó hagyatékok száma, bevételeik megcsappantak. A legsúlyosabb, 
anyagilag is drámai veszteséget azonban az jelentette a Jeruzsálemi Szent 
János Lovagrend számára, hogy 1291-ben, Akkó eleste után el kellett hagy- 
niuk a Szentföldet — ezzel elvesztették itteni birtokaikat és bevételeiket. A 
rend számára így csak európai forrásaik maradtak meg, azonban európai 
helyzetük is fokozatosan meggyengült." Ráadásul a rend birtokaiból, a ke- 
reskedelemből, ajándékokból, stb. származó bevételek összegyűjtése és el- 
juttatása a szükséges helyekre igen nehéz logisztikai feladatot jelentett. 

Az anyagi forrásokat a rend szabályzata szigorúan előírta. Európai, így 
magyarországi birtokait is a braecebtoratus-ok vezetői kezelték. A rend fel- 
építésének alapegysége a braeceptoratus volt. A braeceptorok élethossziglan 
vagy bizonyos időre lettek megbízva a feladattal. A rendi birtokokat nem 
egy-egy rendház, hanem csak egy lovag igazgatta, ez a megbízott volt az ún. 
rommandeur (comtur). Ő szolgáltatta be a birtok jövedelmének egy részét a 
praeceptornak, ez a hányad volt a resbonsio. A 14. századtól nagyon sok per- 
jelség esetében ez a responsio egy előre meghatározott összeg volt. A praecep- 
torok a birtokokból származó éves jövedelem megállapított részét — ez a tel- 
jos bevétel egyharmada volt — beszolgáltatták a rendtartománynak (perjel- 
ség, brovincia). A perjelség az egyes praeceptorátusokból állt, amelyek még 
nagyobb területi egységekbe, az ún. , nyelvek"-be rendeződtek." 

A rendelkezésünkre álló adatok szerint a Szent János Lovagrend egész- 
ségügyi és szociális célokra szánt költségei — bevételeinek és kiadásainak 
törvényszerű hullámzása ellenére — többé-kevésbé kalkulálhatóak voltak. 
Például Rodoszon 1314-ben, ill. 1478-ban a rend összes költségeinek egy- 
aránt kb. 7,5 9£-át fordították az ispotály működésére. Ez az összeg 1478- 
ban 7000 florenust tett ki; ez biztosította az ispotály működését, ebből fizet- 
ték a szükséges gyógyszereket, valamint az orvosok és sebészek bérét. Emel- 
lett a költségek egy bizonyos hányadát gabona vásárlására költötték, s to- 
vábbi összegeket igényelt a leprások, a betegápoló nővérek, az árvák és a le- 
lencek ellátása." 

A johannita testvérek a szegények és a betegek gondozására tettek foga- 
dalmat, a gyakorlatban azonban szerte Európában energiájuk túlnyomó ré- 
szét utazók és zarándokok számára szolgáló hospitium-ok fenntartására for- 
dították. A megnövekedett anyagi szükségletek miatt más módokon (pl. ke- 
reskedelem, hajózás, pénzverés, stb.) is törekedtek minél több bevételt biz- 
tosítani a rendnek. A johanniták tehát nemcsak szűken vett gyógyító tevé- 
kenységet folytattak. Feladatuk közé tartozott a tanácskozó és törvényhozó 
testületük működtetése, gazdasági ügyeik intézése, de a halottakkal kapcso- 
latos teendők és az elhunytak lelki üdvéért felajánlott imák elmondása is. 
Ugyanakkor kialakult az egyénekről való gondoskodás egy új formája, ez 
volt az ún. javadalmas rendszer. Ez annyit jelentett, hogy tehetősebb világi- 
ak - akár házaspárok is — megvásárolhatták a nekik megfelelő ellátásukat, 
egészen a halálukig. Ennek értelmében, miután beköltöztek az ispotályba, 
annak fenntartója — jelen esetben a Johannita Rend — gondoskodott róluk 
egészen halálukig. A kötelezettségeket szerződésekben rögzítették, ilyen 
megállapodások már a 13. században is gyakoriak voltak Nyugat-Európában. 
Az így képződött bevételek azonban nem a szegények és betegek ellátására 
fordítódtak, hanem mindössze egyes jómódú emberek javát szolgálták, akik- 
nek módjukban állt megvásárolni az öngondoskodásnak ezt a módját. A gyor- 
san elterjedt javadalmas rendszer egyszerű üzletté vált. A johanniták a kö- 
nyörületességet lényegében , privatizálták" — a gondoskodás így olyan tevé- 
kenységgé vált, amiért egyszerűen csak fizetni kellett... 

A 14. század közepétől egyre több — nemcsak johannita — lovagrendi is- 
potály is foglalkozott a tehetősebbek ellátásával. Ez a nyugaton viszonylag 
elterjedt, úgynevezett javadalmas rendszer Magyarországon a középkor de- 
rekán még nem jellemző, csupán a 16. században tűnik fel, és főként a 17-18. 
században válik általánossá." 


7. A SZENT JÁNOS LOVAGREND ÉS A REND KÖZPONTI 
ISPOTÁLYAINAK TÖRTÉNETE JERUZSÁLEM ELESTE (1187) UTÁN 


A jeruzsálemi ispotályra egyre nagyobb szükség volt, mivel a 12. század- 
ban felerősödtek a keresztények és muszlimok közötti harcok a Szentföl- 
dön. Végül 1187-ben, alig kilenc évtizeddel a város elfoglalása után, Szaladin 
szultán serege visszafoglalta a keresztényektől Jeruzsálemet. 

Ennek közvetlen előzménye a keresztesek számára végzetes hattini csa- 
tavesztés volt, amely 1187. július 4-én folyt le a galileai Tibériástól észak- 
nyugatra fekvő Hattin közelében. Ítt a kb. 20.000 fős keresztes sereget meg- 
semmisítő vereség érte, a templomosok és johanniták nagy részét leölték. 
A jeruzsálemi király és több főembere mellett a Szent Kereszt-ereklye is 
Szaladin hadizsákmánya lett. A keresztesek nem tudták kiheverni ezt a ha- 

talmas veszteséget, rövidesen elveszítették a Jeruzsálemi Királyság nagy 
részét és magát a Szent Várost is. A keresztényeket végül 1187 októberé- 
ben űzte ki Szaladin szultán Jeruzsálemből. A védőseregnek megengedték, 
hogy három csoportban hagyja el Jeruzsálemet. Az elsőnek a templomos lo- 
vagok, a másodiknak a johanniták adták a védőkíséretét, a harmadikat pedig 
a pátriárka vezette. A johanniták engedélyt kaptak, hogy közülük tíz embert 
a városban hagyjanak, azért, hogy ápolhassák sérültjeiket, aneddig azok ké- 
pessé nem válnak az elutazásra. Így ért véget a johanniták és a Szent Város 
mintegy száznegyven éves kapcsolata. 

Miután Szaladin elfoglalta a várost, az újonnan épülő Omár-mecset szá- 
mára használta fel a johanniták egyes épületeit. Unokaöccse 1216-ban őrül- 
tek számára egy asylumot létesített a kolostor egykori templomában. Ekkor 
nevezték el a területet Muristan-nak, a hely ma is őrzi ezt a nevet. 

Az eredeti ispotály eközben és később is tovább folytatta a zarándokok 
ellátását, a betegek és sérültek ápolását, de már nem a Johannita Rend fel- 
ügyelete alatt. 

Az épületet 1458-ban egy hatalmas földrengés lerombolta, ezután már 
nem épült újjá. (4. kép) 

Sir John Maundeville 1322-ben még ezt írta: 


,A Szent Sír-templom előtt, déli irányban kétszáz lépésre található a Szent 
János ispotály, amelyet a johanniták alapítottak. Az isbotály betegeinek termé- 
ben százhuszonnégy kőoszlop áll, mellettük az épület falaiban még további öt- 
vennégy, amelyek alátámasztják az épületet. Az isbotálytól továbbhaladva kelet 
felé egy gyönyörű temblom, a Miasszonyunkról nevezett található. Emögött, egé- 
szen közel, van egy másik templom is, a Latinok Miasszonya." 


1336-41 között Ludolph von Suchen pedig így írt: 


A Szent Sír-temblom közelében laktak egykor a Jeruzsálemi Szent János 
Rend testvérei, balotájuk most egy átlagos hospiítale zarándokok számára. Ez 
olyan hatalmas, hogy könnyen tartózkodhat benne 1000 ember is, akik itt min- 
den szükséges dolgot meg tudnak kabmi, amit csak akarnak, ha megfizetik. Az 
a szokás ebben a balotában avagy ispotályban, hogy minden zarándoknak két 
velencei dénárt kell fizetni az isbotály használatáért. Ha akár egy évig ott tartóz- 
kodik valaki, akkor sem fizet többet, ha bedig csak egy nabig marad, akkor sem 
fizet kevesebbet." 


Feltűnő, hogy a 14. században az ispotályba felvetteknek már valameny- 
nyit fizetni kellett ellátásuk fejében. 

1395-ben Niccolo da Martoni is ámulattal említette a hatalmas csarnokot 
és az elkülönített, zarándokok által használt szobákat. Még a 15. században 
is kiváltotta a jeruzsálemi fő ispotály a zarándokok csodálatát, akik folytató- 
lag tovább használták ezt a hatalmas épületet, egészen annak pusztulásáig.? 

Egykori jeruzsálemi tevékenységük helyén, a város szívében régészeti 
ásatásokat kezdtek a 20. század elején. Ennek eredményei azt mutatták, 
hogy az egykori jeruzsálemi johannita konvent és ispotály egy közelítőleg 
négyzet alakú terület foglalt el. Az épületegyüttes mérete kelet-nyugati 
irányban mintegy 144 méter (160 yard), észak-déli irányban pcdig 128 mé- 
ter (143 yard) volt. A megmaradt romok alapján sikerült az ispotály rekonst- 
rukcióját elvégezni, noha kevés nagyobb méretű falrész maradt csak fenn 
néhány oszlopsorral, valamint az egykori ispotály főbejáratával. A feltárás 
során 116 kőoszlopot tudtak azonosítani (szemben a Sir John Maundeville 
által leírt 124-gyel). A maradványok alapján készült, 1940-ben publikált váz- 
lat azt mutatta, hogy az épület kétszintes volt, falai derékszögben fordultak, 
a boltíves folyosók szobák soraihoz vezettek. Az alsó szinten lévő, szintén 
boltíves folyosók többsége teljesen zárt volt, vagy csak kis ablakok nyíltak 
rajtuk. (5. kép) 


A johannitáknak Jeruzsálem elvesztése után — a többi lovagrendhez ha- 
sonlóan - át kellett helyezniük székhelyüket. A kutatások szerint összessé- 
gében mintegy 300-400 johannita lovag tevékenykedett a kisázsiai keresz- 
tes államokban, és körülbelül még ugyanannyian végezték feladataikat szer- 
te Európában. Utóbbiak a rend nagyszámú birtokait igazgatták, valamint a 
szentföldi zarándokutak , logisztikáját" szervezték. 

1187 és 1191 között Margatban volt a rend központja. A margati johannita 
várban — a jelenleg is folyó régészeti feltárásokat vezető Major Balázs ré- 
gész szerint — egyszerre mintegy 60 lovag tartózkodhatott. Az egyik épület- 
szárny kutatása során feltárásra került egy olyan terület is, amelyről feltéte- 
lezhető, hogy a johanniták egykori infirmáriuma (betegszobája) lehetett. 
Azonban csak a jelenleg is folytatódó régészeti kutatások tisztázhatják ezen 
épületrész valódi funkcióját, ugyanúgy, mint a vár suburbiumában elterülő 
hajdani ispotály pontos helyét és méreteit is." 

1191-től a johanniták a frissen visszavívott Akkóban (Akko, Akkon, Acre) 
rendezték be székhelyüket. A város egyben a Földközi-tenger keleti partvi- 
dékére szorítkozó Latin Királyság fővárosa is volt annak elestéig, 1291-ig. 

A johanniták — párhuzamosan a jeruzsálemi nagy ispotállyal — egy másik 
hatalmas épületkomplexumot építettek Akkóban, a vár főkapujának északi 
falán belül. Ezen a helyen már 1155 óta volt a rendnek ispotálya. 

Az óvárosban sikerült feltárni a johanniták egykori épületegyüttesének 
és feltételezett ispotályának nagy részét. Egy nagy központi udvar körül he- 
lyezkedtek el az épületek. A dormitorium (hálóterem) a johannita központi 
épületegyüttes középső udvarának keleti oldalán helyezkedett el, a rendi 
testvéreké lehetett, de feltehetően zarándokok számára is szállásául szol- 
gált (Pilgrim hospice). A refectorium (ebédlő) és a konyha a déli oldalon, a 

raktárak pedig a nyugati szárnyon épültek meg. A johanniták temploma egy- 
értelműen a fő komplexumtól délre volt. A domus infirmorum ettől délebb- 
re helyezkedhetett el, a fő épület tömbjétől délre lévő kis út mentén." Az is- 
potály architektúrája arra utal, hogy az épület eredetileg egy 11. századi 
fátimida karavánszeráj lehetett, amelyet a későbbiekben a johannita rend át- 
épített. Az ispotály épülete mellett egy újkorban épült török fürdő látható, 
amelynek helyén -— az írott források szerint — már a keresztesek idejében is 
egy fürdő állt." 

Barber értelmezése szerint a fő infirmarium helye még némileg bizony- 
talan. Legvalószínűbben egy külön épület volt a komplexum délkeleti sarká- 
nak közelében, amelyet szerinte is egy egykori karavánszerájból alakították 
át. Az ásatási eredmények azt mutatják, hogy a valószínűsített ispotály egy 
nagyméretű, kétszintes épület volt. A felső termet alkalmassá tették arra, 
hogy szálláshely legyen, míg az alsó szint raktárként szolgálhatott. Északi 
részén volt egy latrinaként szolgáló torony, amely az emésztőgödörrel és 
egy nagyméretű vízelvezető csatornával volt összekötve.? (6. kép) 

A gyógyító és ápoló munkát feltehetően Akkóban is főként olyan ápolók 
végezték, akik nem voltak a rend teljes jogú tagjai. Fennmaradtak adatok ar- 
ra vonatkozóan is, hogy egyes nemes származású zarándokok önként szol- 
gáltak az ispotályban, tovább folytatva ezt a régi hagyományt. 


8. ARAGÓNIAI ÉS MAGYARORSZÁGI 
BOLDOG SANCHA INFÁNSNŐ 


A magas társadalmi rangú zarándokok önkéntes ápolómunkájával kap- 
csolatosan említi meg Demurger Infanta Sancia különös históriáját. Az in- 
fánsnő I. Jakab, Aragónia királyának a leánya volt, akinek sírban nyugvó holt- 
testét 1275 táján, Akkóban találták meg. Ugy mesélték, hogy névtelenül, 
rangrejtve dolgozott az ispotályban..."? 

Számunkra elsősorban magyar vonatkozásai miatt különleges Infanta 
Sancia, azaz Sancha de Aragón y de Hungría története. Sancha infánsnő anyai 
ágon ugyanis magyar felmenőkkel rendelkezett. Nagyapja II. András magyar 
király (1176-1235), édesanyja pedig II. András leánya, Árpád-házi Jolán ara- 
góniai királyné (1219-1251) volt. (Árpád-házi Jolán spanyol neve: Violante de 
Hungría.) 

Aragóniai és Magyarországi Sancha hercegnő szülei egyaránt kiemelke- 
dő személyek voltak. Edesapja I. Hódító Jakab (1208—1276), Aragónia egyik 
legnagyobb uralkodójaként és a kereszténység védelmezőjeként ismeretes. 
A Nolaszkói Szent Péter által 1218-ban alapított rabváltó mercedáriusok 
rendjének egyik társalapítója és donátora volt, ami miatt a katolikus egyház 
halála után boldoggá avatta. Ünnepét július 27-én tartják. Sancha édesanyja, 

Árpád-házi Jolán magyar királyi hercegnő 1219-ben, Esztergomban jött a vi- 
lágra, II. András magyar király és Courtenay Jolán konstantinápolyi latin 
császári hercegnő (1197—1233) házasságából. Jolán (másképpen Jolánta) her- 
cegnő férjnezmeneteléről - gyámjaként - IX. Gergely pápa döntött. A pápa 
I. Jakab aragóniai királyt választotta a magyar hercegnő jövendőbelijének. 
Az esküvőt 1235. december 15-én tartották meg a barcelonai katedrálisban, 
Bertalan pécsi püspök celebrálásában. Violante de Hungría és I. Jakab király 
házasságból összesen tíz gyermek született, egyikük volt Sancha de Aragón y 
de Hungría, azaz Aragóniai és Magyarországi Sancha hercegnő. 

Sancha infánsnő életéről keveset tudunk, életrajzi adatai hiányosak és el- 
lentmondásosak. 

Születési idejét a legtöbb forrás az 1245 és1255 közötti időszakra, halá- 
lát 1262-re vagy 1275-re teszi. Halála helyének legtöbben Jeruzsálemet tart- 
ják, de amint fentebb láthattuk, egyes adatok szerint tevékenységének és 
halálának helyszíne Akkó volt. Az ellentmondásokat feloldaná, anennyiben 
előkerülnének olyan adatok, amelyek igazolnák, hogy Jeruzsálemben és Akkó- 
ban egyaránt gondozta a betegeket a johanniták ispotályában. Halálának idő- 
pontja és sírja fellelésének dátuma (1275) pedig feltételezhetően két külön- 
böző időpontot jelent. 

Alberto Boccali 2007-ben állította össze életrajzát. Szerinte Infanta Sancia 
Barcelónában született, 1242-ben. Fiatalon belépett a mercedáriusok rendjébe. 

A mercedáriusok rendjét (Ordo Beatae Mariae de Mercede Redemptionis 
Captivorum, Fogolykiváltó Boldogságos Szűz Mária Rendje) 1218-ban alapí- 
totta Nolaszkói (Nolasco) Szent Péter, I. Jakab aragón király támogatásával. 
Az Ibériai-félszigeten és a Szentföldön dúló keresztes háborúk hatására, a 
muszlimok fogságába esett rabok kiváltására jöttek létre, ezért szokásos há- 
rom szerzetesi fogadalmuk (szegénység, önmegtartóztatás, engedelmes- 
ség) mellé egy negyediket is vállaltak: saját magukat is odaadták cserébe, ha 
azzal egy rabot kiválthattak. A keresztények hitének erősítését, a szegé- 
nyek gondozását is feladatuknak tartották. (Napjainkban a mercedáriusok a 
börtönökben lévőket és a káros szenvedélyek, pl. alkohol, drog rabságában 
szenvedőket segítik.) 

Sancha szentföldi zarándoklatra utazott, hogy végigjárhassa a szent he- 
lyeket, közöttük Jeruzsálemet. Segíteni akarta a szegényeket és a rászoru- 
lókat, ezért csatlakozott az ottani ispotályban szolgálókhoz. A nemes eré- 
nyekkel felruházott infánsnő rangrejtve végezte az áldozatos betegápolást, 
amelyet csodás események is kísértek. Húszéves korában, 1262. október 
19-én érte a halál. Boccali életrajza szerint Jeruzsálemben, a Szent Sír bazi- 
lika közelében temették el. A katolikus egyház példás keresztény életéért 
boldoggá avatta Sancha nővért, a mercedárius apácát. 

Aragóniai és Magyarországi Boldog Sancha (katalánul Sanca dAragó i 
Hongria) ünnepét október 19-én tartják." Földi maradványai jelenleg a Santa 
María de Vallbona monostorban nyugszanak. Edesanyja is ugyanott van el- 
temetve. 

Példás élete, beatificatio-ja hazánkban nem ismert - a magyarországi 
szentek és boldogok között a neve nem szerepel. Spanyolországban és a 
mercedáriusok rendjében egyaránt méltán tisztelik Boldog Sancha nővért — 
emlékezzünk rá Magyarországon is ugyanolyan tisztelettel és szeretettel, 
gazdagítsuk személyével a magyar szentek és boldogok névsorát! Tegyük 
ezt azért is, mert napjainkban az önzetlen, áldozatos életet élő Boldog Sancha 
nővér példájára egyre nagyobb szükségünk van, hiszen Magyarországon az 
áldozatos szegény- és betegápolás terén egyre nagyobb a hiány... 

Elgondolkodtató, milyen sok hasonlóság található Boldog Sancha és uno- 
katestvére, Árpád-házi Szent Margit élete között. Mindketten II. András 
magyar király unokái voltak, fiatalon elfordultak a földi gazdagságtól, a vilá- 
vi élettől, és apácaként egyaránt a rászorultak megsegítésének és Isten szol- 
gálatának szentelték rövid életüket. Mindkettőjük nagynénje Árpád-házi 
Szent Erzsébet, II. András leánya volt, aki szintén a szegények és nyomo- 
rultak istápolására áldozta igen rövid életét. 

Egyedülálló, milyen sok szent és boldog található Árpád-házi királyaink 
családjában. Különösen igaz ez II. András király leszármazottjaira: utódai 
négy generációjában öt szentet és öt boldogot számolhatunk össze! (Ár- 
pád-házi Szent Erzsébet, Árpád-házi Szent Margit, Árpád-házi Szent Kinga, 
Portugáliai Szent Erzsébet, Toulouse-i Szent Lajos, Boldog Gertrúd, Árpád- 
házi Boldog Jolán, Árpád-házi Boldog Erzsébet özvegy, Árpád-házi Boldog 
Erzsébet szűz és Aragóniai és Magyarországi Boldog Sancha.) 


9. A SZENT JÁNOS LOVAGREND ÉS ISPOTÁLYAI 
A SZENTFÖLD ELHAGYÁSA (1291) UTÁN: CIPRUS ÉS RODOSZ 


1291-ben Akkó, az utolsó keresztény erődítmény is elveszett a Szentföl- 
dön. A johanniták ezt követően Cipruson telepedtek le, immár végleg el- 
hagyva a Szentföldet. Az életben maradt rendi elöljárók ide helyezték át a 
rend központját. Limassolban egy új ispotályt is elkezdtek építeni 1297-ben, 
noha a főváros közelében már 1220 óta létezett egy régebbi ispotály. Ez az 
új létesítmény azonban sohasem épült fel. Ekkorra már anyagi forrásaik 
szinte teljesen elfogytak. 1306-ban a nagymester azt írta Aragónia királyá- 
nak, hogy a rendnek hiányoznak a forrásai, s a betegeket kölcsönök és uzso- 
ra nélkül nem tudják ellátni. A johanniták a templomosokkal szembeni pe- 
reskedésük után (1307) nehezen tudták meggyőző módon igazolni Nyuga- 
ton, hogy alamizsnagyűjtésük fokozása helyénvaló. 

A rend 1300-1304 közötti statútumai említést tesznek a kolostori ispo- 
tályról, a betegekről, az orvosok és sebészek esküjéről, valamint a testvé- 
rek Limassolban lévő infirmariumáról." Másfél évtized múlva azonban egy 
másik földközi-tengeri szigetre, Rodoszra helyezték át központjukat. Ennek 
ellenére Ciprus hosszú időn keresztül fontos érdekeltségük maradt. 

Rodosz szigetét 1309-ben foglalták vissza Bizánctól, 1310-ben pedig ide 
helyezték át székhelyüket. A rendi ispotály egy már meglévő épületbe köl- 
tözött, amelyik a tengerparti városfal közelében lehetett. A sziget meghódí- 
tásával biztosították a keleti kereskedelem zavartalanságát. A ,, rodoszi lova- 
gok" arisztokratikus köztársaságot szerveztek, pénzt vertek, diplomáciai 
kapcsolatot építettek ki, lényegében ellenőrzésük alatt tartották a Földközi- 
tenger keleti medencéjét. 

A rodoszi ispotály működéséről több adattal rendelkezünk. A johanniták 
statútumai már 1311-ben említést tesznek a testvérek számára létesített 
külön enfermerte-ről (infirmárium) és egy , hospital dels seignors malades" - 
ről. 1314-ben a káptalan egy kórház építéséről döntött, erre a célra jövedel- 
meikből évente 6750 forint összeget szántak. Ez az épület a kikötőhöz kö- 
zeli fegyverraktár területén (arzenál) helyezkedett el, neve Palazzo dell Armeria 
volt. 1345-ben egy angol látogató azt írta: 


4 kastély alatt van az ispotály épülete, és ott nővér ápolónó, orvos, bártfo- 
gó és szolga minden egyes beteg számára." 


Az ispotály egy kétszintes épület lehetett, emelete boltíves volt, kápol- 
na is csatlakozott hozzá. Fennmaradt adatok szerint az intézmény 1357-ben 
még nem volt teljesen készen, befejezése Roger de Pinset (1353—-1365) nagy- 
mester idejében történt. (Az épületben ma az Archeológiai Intézet illetve a 
Népművészeti Múzeum található.) 

Egy 1357-es statútum megerősítette, hogy az ispotálynak tovább kell 
folytatnia eddigi tevékenységét, azaz egyaránt szolgálni a zarándokokat és a 
szegény betegeket. 

1395-ben Niccolo da Martoni feljegyezte, hogy a rodoszi ispotályban a 
zarándokoknak ágyakat biztosítottak, a betegeknek pedig állandóan orvosok 
álltak rendelkezésükre, emellett jelentős nagyságú alamizsnát (magna hele- 
mostna) is adtak. Néhány szegénynek húst és kenyeret maguk a testvérek 
osztottak ki, a többiek pedig az ispotályban kaptak kenyeret. Ugyanebben az 
évben Lord of Anglure arról tudósított, hogy az ispotályba egyaránt befogad- 
tak betegeket, valamint szegényeket is, ha megbetegedtek. 

Egy másik látogató, Cristoforo Buondelmonti 1420 körül írt róla. Meg- 
említette, hogy a fegyverraktár területén található a zarándokoknak szállást 
és ellátást biztosító kospitale. Ez a rendi ispotály a castrum (collachium, erőd) 
területén belül volt, a város johanniták számára fenntartott területén. Görö- 
gök vagy más nem-latinok nem vehették igénybe!" 

1391-ben egy itáliai johannita, Fr. Domenico de Alamania a castrumon kí- 
vül, de a borgo (külváros) területén belül hozott létre egy másik ispotályt. 
Ezt a hospitale-t Szent Katalinnak ajánlva, nemes zarándokok részére alapítot- 
ta. Az intézményt itáliai fráterek tartották fenn, akik miséket mondtak, spiri- 
tuális szolgáltatásokat nyújtottak, de ugyanakkor ételt nem adtak lakóiknak. 

1413-ban egy másik johannita, Fr. Pierre Pausedieu, a Rodosztól mintegy 
20 km-re lévő Aphandou káplánja hozott létre és működtetett egy vendég- 
vagy menedékházat. A zarándokszállás Rodosz város és Lindosz között, Aphandou 
mellett épült meg -— bármilyen nemzetiségű utazót befogadott. 

1441 körül még egy zarándokszállás és hozzá kapcsolt confraternitas 
épült meg, szintén a borgo-ban, az ottani latin plébániatemplomhoz csatolva. 

1442-ben pedig egy szegények részére alapított görög ispotály is létesült 
a borgo-ban. 

A rend tehát engedte a fő ispotály mellett az egyéni alapítású kegyes te- 
vékenységet. Noha a johanniták jó kapcsolatban álltak a helyi görög szárma- 
vásúakkal, hangsúlyoznunk kell, a görögök számára nem volt megengedve, 
hogy központi ispotályukba beléphessenek. Ezen túlmenően a Levantéban, 
ill. a Közel-Keleten született latin származásúakat sem vették fel a rendbe 
lovagként (milites)." 

A rodoszi johanniták gyakorlati támogatást nyújtottak a keletre utazó za- 
rándokok számára. A rend nemcsak Rodosz területén törődött az utazókkal, 
szegényekkel és betegekkel. 1418-ban Cipruson, a rend egyik, Famagusta 
cs Nicosia között lévő házában szállt meg Nompar of Caumont, majd útját 
folytatva Nicosiában, a johanniták , nagy vendégházá"-ban is megpihenhetett. 

Fontosnak tartották a szentföldi johannita hagyományok ápolását, az 1480- 
as években a rodoszi nagymester saját költségén bútoroztatta be a régi jeru- 
vsálemi ispotályt. 

Az 1437-ben elhunyt Fr. Antoni Fluvia katalán nagymester 10.000 forin- 
tot hagyományozott egy új rendi ispotály számára, A munka 1440-ben kez- 
dődött, Jean Bonpart de Lastic nagymester idejében. Számos pénzügyi ne- 
hézség után végül az épület-komplexum építése 1481-89-ban fejeződött be, 
Pierre dAbusson nagymestersége alatt. 

Az ispotály egy impozáns, nagy udvar körül épült fel. Az épület földszint- 
jén raktárak és utcára tekintő boltok voltak, amelyeket — a bevétel növelése 
végett — bérbe adtak. Stílusa a bencés monostorok ispotályaira emlékezte- 
lett, de még inkább a rend saját építészeti modorát követte, amelyet Jeru- 
vsálemben és Akkóban alakított ki a 12. században. 

Jellegzetessége volt a keleti szárny első emeletén lévő nagyterem, mely 
51 méter hosszú és 12,25 méter széles volt, középen felosztva nyolcoldalú 
oszlopok sorával. Az oszlopfőket váltakozva díszítette a johannita kereszt 
motívuma és az építés végén regnáló nagymester, Pierre dvAbuson címere. 
Az orvosi tevékenység itt zajlott. Az egész terem egy nagy, nyitott, két átjá- 
rós, hatalmas méretű kórházi osztály volt, elfüggönyözött ágyakkal. Ebben 
harminckét közös ágyon akár száz beteget is el tudtak helyezni. A vastag fa- 
lik elvékonyodásaiban különleges helyiségeket alakítottak ki: volt itt egy ki- 
sebb terem, refektórium, konyhák, ill. elkülönített szobák. A kápolna az osz- 
tály közepén volt, a főbejárat felett. Déli végéhez csatlakozott a refektórium. 
A latrinák is a falakba voltak beépítve. Az udvar északi fala mentén privát 


szobák helyezkedtek el, elsősorban magas rangú látogatók vagy a rend tiszt- 
ségviselői számára. A földszinten, körben az udvaron, a kiszolgáló szobák 
voltak. Ezek szomszédságában egy kiegészítő udvar vezetett a kertbe, ahol 
zöldségeket és gyógynövényeket termesztettek." 

Egy cseh főnemesi származású zarándok, Johann Lobkowicz (Jan Hasi3- 
tejnskY z Lobkovic, 1450-1517) 1493-ban alapos leírást adott az ispotályról. 
Megemlítette, hogy amikor szolgájával itt szállásolták el, étkezésükkor fe- 
hér kenyeret és bort is kaptak. Magáról az intézményről pedig ezeket írta: 


,A Kórház épülete faragott kövekből épült fel, szerkezete szabályos négyzet 
alakú. Ablakai köröskörül nagyok és szélesek, közöttük keskeny falak húzód- 
nak. Egyik ablak a másik után következik, így beláthatunk az épületbe, amely- 
nek minden része finoman ki van festve. A rodoszi nagymester biztosított jára- 
dékol ezen intézménynek. Eszerint bármely keresztény embert, aki idejön, le- 
gyen akármilyen alacsony vagy magas rangú, ha beteg lesz, és Isten nevében azt 
kéri, haladéktalanul fel kell venni. Az isbotályban azonnal el kell látni gyógysze- 
rekkel és más szükséges dologgal, azaz étellel, itallal és ágyneművel. Amennyti- 
ben fontos személy, kapjon saját szobát; ha alacsonyabb rangú, akkor számuk- 
ya van egy tiszta és nagyon hosszú terem, ebben kettős sorokban vannak ágyak, 
közülük néhányon betegek fekszenek. Ezek jól megépített ágyak és tiszta, fehér 
ágyneművel is el vannak látva. Mindegyik ágyon egy vörös posztótakaró van, 
mert itt nincsen olyan hideg (mint Bohémiában). Majdnem minden ágy mellett 
egy ajtó nyílik az erkélyre, így a betegek kimehetnek levegőzni, amikor csak 
akarják. Itt a balkonon még árnyékszék is található. Az épületben van még egy 
nagy konyha is, számos szakáccsal, akik a betegeknek készítik az ételeket. Az is 
elő van írva, hogy minden betegnek legyen egy szolgálója, aki gondoskodik róla 
és kiszolgálja, bármire is van szüksége. Az előírás szerint két orvos van, hites 
doktorok, akik naponta kétszer ellenőrzik a beteget: egyszer reggel és egyszer es- 
te. Ezek az orvosok reggelenként megvizsgálják a betegek vizeletét, és ha valami 
szükséges a gyógyszertárból az illető betegségére, akkor nyomban babírra vetik 
a szükséges dolgokat. A közelben van a gyógyszertár, amelyet ugyanaz a nagy- 
mester alapított. Az erre kijelölt hivatalos személyek ezt nyomban elkészítik a 
patikában. Jóllehet sok florenus az értéke, de a gyógyszerért semmit sem kell fi- 
zetniük a betegeknek. Továbbá ugyanaz az orvos leírja egy bapírra, milyen faj- 
ta ételt és mikor adjanak a betegnek; az erre kijelölt személyeknek bedig biztosí- 
taniuk kell mindazt, amit az orvosok leírtak és elyendeltek. Mindezeket a dolgo- 
kat három emberre bízták: egy johannita lovagra és két egyházi személyre, mind- 
egyikük felesküdött erre. Ugyanakkor azt is láttam, hogy a betegeknek ezüst tá- 
lakban szolgálták fel ételüket, és szintén ezüstkanállal fogyasztották a folyékony 
ételt. Senkinek sem kell fizetnie semmiért, amíg itt tartózkodik, kivéve, ha ön- 
ként és jó szívvel ad valamit a szolgájának, aki felszolgált neki." " 

Úgy tűnik, a rodoszi ispotályt döntően betegek és lábadozók számára tar- 
tották fenn. Erre utalhat például, hogy amikor 1390 táján Domenico dAllemagna 
admirális magas rangú zarándokokkal utazott Jeruzsálembe, az utazók nem 
itt, hanem a tenger felőli fal mentén fekvő Sainte Catherine kospitium-ban 
kaptak szállást." 

A gyógyító és kegyes tevékenység mögött jól szervezett adminisztráció 
állt. Amikor 1440-ben az új épület megnyílt, a szabályok részletesen megha- 
tározták mindezeket. (A johanniták 1182. évben megalkotott első reguláinak 
talán ez volt az első nagyobb revíziója.) Ezek és az ezt követő további ren- 
deletek egyaránt szabályozták a raktárak ellenőrzését, a hivatalos szemé- 
lyek esküjét, a káplánok kinevezését, a gyónást és az imákat, az étrendet és 
a ruházatot, óvintézkedéseket a csalással szemben, a temetést, az alamizs- 
nát és a hagyatékok ügyét is. A johannita rendi testvérnek teljes jogköre 
volt. Némi problémát és vitát jelentett az a helyzet, amikor incurabilis (gyó- 
gyíthatatlan) johanniták hónapokra elfoglaltak szobákat, miközben nem volt 
hely azok számára, akik még megmenthetőek lettek volna. 

Rodoszon nagy figyelmet fordítottak a szimbolikus dolgokra és a hagyo- 
mány fenntartására is. Minden évben, Nagycsütörtökön a seneschal (udvar- 
mester) megmosta a szegények lábát (, A mi urunk a beteg"), míg a nagy- 
mester ,, Krisztus szegényei őrizőjének" (bauberum Christi custos) nevezte 
magát. Az egykorú beszámolók szerint a nagymester és 12 társa naponta 12 
beteget etetett meg saját kezűleg - jelképes a cselekedet és a létszám. 

1340 előtt az volt a szokás, hogy a nyugatról érkezett responsió-kat és 
más járandóságokat először a betegekhez juttatták el, és csak azután került 
a kincstárba. Mint már említettük, az 1314 és 1478 közti elszámolások azt 
mutatják, hogy a rend költségvetésének mintegy 7,5 77-át fordította a rodo- 
szi ispotályra. 

Az ispotály egykori személyzetére vonatkozóan több érdekes és értékes 
adattal rendelkezünk. 

1445-ben a nagymester - kivételes módon — hosszas vizsgálatot követő- 
en orvosi fokozatot (fisicus et professor artis medicine) adományozott egy Zsi- 
dó orvosnak, Jacuda Gratiano-nak. Ezáltal megengedte számára az orvosi 
tevékenység végzését a rend ispotályában, miután esküt tett a zsidó bibliá- 
ra. Jacuda Gratiano egy másik zsidó orvos, Vitale Gratiano fia volt, aki 1427- 
ben kapott pápai engedélyt, hogy a keresztényeket gyógyíthassa az ispotály- 
ban. 

A rend ispotályában két orvost alkalmaztak. Az orvosok naponta kétszer 
, viziteltek" az osztályon, egyikük éjjel volt szolgálatban. Az orvosi fizetés 
évi 250, a sebészé pedig 120 florenus volt. Ezek a fizetések alacsonynak 
tűnnek. Nyugat-Európában az orvosok 1400 tájékán évi 200-400 forintot és 
ellátást kaptak, míg egy sebész 150 forint jövedelmet kapott. 

Az orvosok utasítását egy írnok rögzítette. Szigorú szabályok vonatkoz- 
tak a gyógyszertár működésére is, a mérgeket kulcsra zártan tárolták. 

Rodoszon a személyzethez számos szolgáló tartozott, közöttük nők is, 
de nincs semmi jele egy külön női háznak vagy női ispotályosoknak. 

Igen elgondolkodtató, hogy Rodoszon, a Johannita Rend központjában, a 
15. század első felében a különféle rendű és rangú szolgák között férfi és női 
keresztény rabszolgák is végeztek ápolást! A név szerint ismert szolgálókra 
vonatkozó utalások között egy számunkra különösen értékes adatra is buk- 
kanhatunk. A források megemlítenek egy Helena nevű, Magyarországról 
származó rabszolgát (!), akit 1414-ben felszabadítottak, elismerésképpen a 
betegek körül végzett áldozatos szolgálatai jutalmául." 

Soror Margarita of Negroponte, egy igen vagyonos özvegy nemesasz- 
szony esete is különleges. Ő feltehetően donatus vagy consoror volt, önkén- 
tes karitatív munkája a kenyerek sütése volt. Az ispotály szegényei számá- 
ra saját kemencéjében saját maga végezte a sütést: , banem elemosínem ber 
domum nostram Christi bauperibus"." 

Legkésőbb a 15. században a johannita testvérek infirmáriuma is már bi- 
zonyosan az ispotályon belül volt. Az egyes johannita lovagoknak külön szo- 
bájuk lehetett. 

Ahogyan láthattuk, a rend tagjai is részt vettek a betegek gyógyításában. 
A johannita rend leendő tagjai a kolostorban töltött tanulóéveik után nem- 
csak katonai és tengerészeti kiképzést kaptak, hanem kórházi szolgálatot is 
kellett teljesíteniük. Ezután tettek csak fogadalmat." 


Több sikertelen török támadás visszaverése után, 1522-ben II. Szulejmán 
ismét ostrom alá vette Rodoszt. Elkeseredett harc kezdődött, még az ispo- 
tály betegei is segítettek a lovagoknak az ostrom visszaverésében. Végül 
hathónapos ostrom után, 1522 karácsony estéjén a lovagok megadásra kény- 
szerültek, Szabad elvonulást fejében 1523. január 1-jén elhagyták a szigetet. 

A nagymester és a rend vezetői egyebek között magukkal vitték a rend 
szent ereklyéit és irataik nagy részét. Hajókra tették betegeiket, valamint a 
szigetről menekülők százait is. Szicíliát 1523 áprilisában érték el. A priorátus 
messinai épületében rendezték be ispotályukat, ahol a nagymester, Fr. Philippe 
Villiers de TIsle Adam naponta maga is etette a betegeket. Amikor ez az is- 
potály megtelt betegekkel és pestisesekkel, a nyár folyamán egy gályával 
észak felé hajóztak, de a pestis utolérte őket Nápoly kikötőjénél. A járvány 
miatt elkülönítették őket, s Nápolytól nyugatra, Baia partjainál, egy elha- 
gyott területen rendezhették be ispotályukat. Később innen is tovább kellett 
hajózniuk: további állomásaik Civitavecchia, Viterbo, Corneto, Villefranche, 
Nizza és Siracusa voltak. Végül — VII. Kelemen pápa közbenjárására — 
V. Károly császár 1530. március 23-án jelképes évi bérért, egy vadászsólyom 
áráért felajánlotta nekik a szicíliai királysághoz tartozó Máltát a környező 
szigetekkel és Tripoli erődjével együtt. 

Philippe de Villiers de LIsle-Adam nagymester 1530. október 26-án 
VII. Kelemen pápa jóváhagyásával elfoglalta Máltát. Ettől kezdve lett a rend 
neve Máltai Lovagrend. 

A sziget stratégiailag fontos helyén, Birgu városában rendezték be a rend 
központját és ispotályát — egy már meglévő épületben. UJ ispotály építését 
1532-ben kezdték el, egy év alatt el is készült. 1538-ban viszont már a bőví- 
téséről kellett dönteniük. Az ispotályos hagyomány folytatódott. A máltai 
hospitale valószínűleg a rodoszi statútumok alapján működött. Elődeivel szem- 
hen a birgu-i ispotály nem fogadott zarándokokat. 

A máltai megtelepedést is a törökökkel vívott harcok követték. 1565-ben 
vajlott Málta több hónapig tartó ostroma, amelyet a lovagrend sikeresen 
visszavert. 

1565 után felépült az új város, Valletta, benne az új rendi kórház, az infer- 
merta. Ez a hatalmas épületkomplexum az akkori idők legnagyobb kórháza- 
ként kiterjedt egészségügyi tevékenység végzésére volt alkalmas. Málta la- 
kosságát is el tudták látni. Eltértek a Rodoszon kialakított szokástól is, ami 
szerint a rend ispotálya nem nyújtott segítséget a görög népességnek." (En- 
nek az intézménynek az ismertetése már meghaladná írásunk kereteit.) 

A későbbi évszázadok során a rend teljesen elhagyta katonai foglalatos- 
"iát. Visszatértek eredeti tevékenységükhöz, a szegények és betegek ápo- 
hisához, gondozásához — amellyel tulajdonképpen sohasem hagytak fel. Nap- 
minkban a Máltai Lovagrend és egész világot behálózó fiókintézményei, a 
hvit St. Johns Ambulance Association, a német Malteser Hilfsedienst és Johanni- 
Irrorden egészségügyi és jótékonysági szervezetei tovább folytatják az egy- 
kori nemes johannita hagyományt, immár kilenc évszázada." 


10. A SZENT JÁNOS LOVAGREND HATÁSA 
A KORABELI EURÓPA EGÉSZSÉGÜGYÉRE 


A Szent János Lovagrend leghatalmasabb ispotálya Jeruzsálemben, ill. a 
rend mindenkori székhelyén működött. Emellett számos ispotályt létesítet- 
tek és tartottak fenn az Európából a Szentföldre vezető zarándokútvonalak 
mentén. Ennek az ispotályhálózatnak a kiépítése példaértékű volt Európa 
történelmében, a johannita ispotályok mintaként szolgáltak hasonló intéz- 
mények létrehozásában vagy megújításában. 

Hangsúlyoznunk kell azonban, az európai ispotály-hálózat működtetésé- 
nek fő célja a szentföldi központok anyagi javakkal, valamint , hadrafogható" 
emberekkel való ellátása, ill. a Szentföld felé tartó zarándokok ellátásának 
hiztosítása volt. Nem lehetett — és nem is volt — céljuk az egyes országok 
egészségügyének és szegényügyének támogatása. 

Ezzel egyidőben Európában a 12. századtól fogva érezhetően csökkent a 
szegények és betegek ellátása. Az egyház a kor megváltozott gazdasági, po- 
litikai és szociális viszonyai között egymagában már nem tudott megfelelni 
hagyományos feladatának, a betegek és szegények ellátását nem tudta ma- 
radéktalanul megoldani. IEennek főbb okai a népesség növekvő száma, az ur- 
banizáció és vele együtt a fokozódó migráció, valamint a korszak erőteljes 
gazdasági változásai voltak. A gazdaság 10-12. századi fellendülését követő- 
en visszaesés jelentkezett. Ennek hátterében a fokozódó infláció mellett 
természeti okok is jelentős szerepet játszottak: Európában a 13. század ele- 
jétől lassú lehűlés kezdődött, ez az ún. kis jégkorszak drámai módon csök- 
kentette a mezőgazdasági termelést. Mindezek következményeképpen nőtt 
a szegénység, gyakoribbá vált az éhezés, erőteljesen romlott a lakosság egész- 
ségügyi állapota. A rossz higiénés viszonyok elősegítették a különféle járvá- 
nyos betegségek terjedését. Az 1347. évi nagy pestisjárványnak voltak a 
legborzasztóbb következményei. 

Egyre szükségesebbé vált új egészségügyi és karitatív intézmények lét- 
rehozása. A johanniták — noha őket ugyanúgy sújtották a gazdasági és politi- 
kai nehézségek — személyes példájukkal inspirálták nemcsak a tehetős egy- 
házi és világi főurakat, hanem a segítség nyújtására képes szegényebb réte- 
geket is. Spirituális kisugárzásukkal is elősegítették a kegyesség, a szolida- 
ritás nagyobb mérvű elterjedését Európában. 

Példájuk hatására létrejöttek a közösség segítségre szoruló tagjait támo- 
gató coníraternitások, testvériségek, Johannita mintát követett több, beteg- 
ápolással foglalkozó rend, például a 12. század végén megalakult Szentlélek 
Ispotályosok Rendje - szabályzatuk, a betegek felé való fordulásuk nagy- 
mértékben hasonlított a johannitákéhoz. Ez a rend is egy európai ispotály- 
hálózatot hozott létre, ennek eredményeképpen a középkori Európában kö- 
zel 1000 kórházat tartottak fenn. 

A szükség kikényszerítette, hogy a nagyobb és tehetősebb városok új, 
nagyobb és korszerű ispotályokat hozzanak létre, másrészt fokozatosan át- 
vették az addig szerzetesi kézben lévő, gyakran rosszul működtetett ispotá- 
lyokat. Az addigi monasztikus, ill. városi hospitale-k (hospitale bauperum-ok) 
egymástól nagymértékben különböztek, eltérőek voltak méretükben, fel- 
szereltségükben, irányításukban és szervezettségükben. A korabeli európai 
ispotályok között voltak mindössze néhány személy befogadására épült, utak 
menti xenodochium-ok. A városokban, püspöki székhelyeken 20-25 fő ellá- 
tására szolgáló, közepes méretű ispotályok épültek, míg a legfontosabb — 
egyben legnagyobb - városokban 75-150 vagy még több ember befogadásá- 
ra is alkalmas intézményeket emeltek. A Szent János Lovagrend működésé- 
nek hatására az egyes ispotályokon belül fokozatosan nőtt az ellátás szerve- 
zettsége, nőtt a medikalizáció mértéke is. A hospitale-k a 12-13. századtól 
fogva elkezdtek orvosokat és sebészeket alkalmazni, ezzel egyidőben fellen- 
dült az európai , universitas" -okon az orvosok képzése. 

Újszerű volt az is, hogy a Szent János Lovagrend — ugyanígy a Templo- 
mos Lovagrend is — jól szervezett, egységes gazdálkodást és pénzügyi rend- 
szert vezettek be. Gondosan megszervezték nagyszámú birtokaik gazdálko- 
ását, hogy a befolyt összegekből -— valamint az ugyancsak jelentős értékű 
adományokból - elő tudják teremteni a működésükhöz szükséges hatalmas 
költségeket. A Johannita Rend lényegében egy jól szervezett, spirituális és 
egyben gyakorlati célokat is szolgáló, , globális és multinacionális" jellegű 
hálózatot hozott létre Európában. 

A számtalan nehézség közepette csak így tudtak eleget tenni eredeti cél- 
kitűzéseiknek, amit híven kifejezett jelmondatuk: , A hit védelme, a szegé- 
nyek szolgálata." 

Amint már említettük, igen nagy különbségek voltak a Szentföldön kívü- 
li johannita — és nem johannita — ispotályok méretében és betegellátásuk 
színvonalában. Mindezeket jobban megérthetjük, ha figyelembe vesszük, 
hogy a 11-14. századi Európa és a Mediterraneum vallási, kulturális és gaz- 
asági szempontból is igen sokszínű volt. Az egyes európai ispotályok ezért 
is sokban különböztek egymástól, lehetőségeik nagyon eltérőek voltak. Azt 
is meg kell említenünk, hogy az iszlám területeken létesített nagyszabású 
ispotályokban (bimartistan), avagy a bizánci Pantokrátor ispotályban is oly- 
kor magasabb szintű gyógyítás folyt. 

A renden belül 1291-ig a szentföldi johannita hospttale-k biztosították a 
legjobb ellátást és gyógyítást. Európai ispotályaik — eltérő feladataiknak meg- 
felelően — sokkal inkább csak szállást biztosító intézmények (xenones, xenodochia) 
voltak, de a rend szellemének megfelelően ugyanúgy ápolták és gondozták 
a hozzájuk került betegeket. A zarándokok ugyanis viszontagságos útjuk s0- 
rán nemcsak kimerülten, de gyakran betegen és sérülten érkeztek meg egy- 
vgy hospitale-ba, ahol ellátást és a lehetőségeknek megfelelő ápolást kaphattak. 

Egyetemet végzett orvos, megfelelően szakképzett ápolószemélyzet rit- 
kán szolgált ezekben az ispotályokban. Mint már említettük, Nyugat-Euró- 
pában inkább csak a nagyobb világi kórházaknak volt állandó orvosa. A Ma- 
gyarországon vizsgált ispotályokban még ideiglenes orvosi ellátásra nézve 
sincsenek adataink." 

Az eltérő körülmények és nehézségek ellenére a johanniták európai vagy 
szentföldi ispotályai a korabeli medicina legmagasabb szintjén igyekezték 
végezni gyógyító tevékenységüket. Szerepük azonban túlmutat egyszerű 
egészségügyi tevékenységnél. A keresztény vallás terjesztésében betöltött 
szerepük mellett talán a leglényegesebb az elesettek, a szegények és a be- 
tegek felé fordulásuk, ez a charttas máig példaértékű. A , Johannita" vagy 
vináltai" jelző ma is tiszteletet vált ki. A Szent János Lovagrend létrejötte és 
tevékenysége nélkül a mai Európa szegényebb lenne. 


(A 7-13. képek a rend jelképének, a máltai keresztnek a változatait mu- 
tatják be.) 

II 
. JOHANNITA ISPOTÁLYOK 
A KÖZÉPKORI MAGYARORSZÁGON 


Az elmúlt mintegy másfél évszázadban sokan foglalkoztak a johanniták 
magyarországi történelmével és a rendnek hazánk életében betöltött szere- 
pével. A történészek számára nem könnyű feladat a Szent János Lovagrend 
magyarországi praeceptorátusainak összegyűjtése. A munkát hátráltatja a 
kisszámú, szórványosan fellelhető írott dokumentum, az ispotályok ritka 
említése, a rendházzal is rendelkező települések és az egyszerű birtokok el- 
különítése, valamint az oklevelekben használatos latin kifejezéseknek a több- 
értelműsége. A középkorban ugyanis Magyarországon általában , kereszte- 
sek"-nek, tehát , cruciferi"-nek hívták azokat, akik ruházatukon keresztet 
viseltek, és mindenki ispotályos rendnek volt a tagja, akinek a rendházához 
ispotály (domus hospitalis ) tartozott. A számtalan, , keresztes"-nek címezhe- 
tő rendház közül így nehéz kiválasztani, hogy melyik volt a Szent János Lo- 
vagrendé. A 17. század első felében például a Pázmány Péter-féle, középko- 
ri szerzetes házakat összeíró lajtsom huszonegy johannita konventet sorol 
fel. Közülük azonban csak tizenkettő volt valaha valóban a johannitáké. 

A helyes kép kialakításában jelentős szerepet játszott Boroviczény Ká- 
roly-György, aki az Orvostörténeti Közleményekben" tisztázta a stefantiták 
szerepét, elkülönítve őket a többi keresztes rendtől, így a johannitáktól is, 
akikkel főként Magyarországon tévesztették össze őket. 

A múlt századi nagy orvostörténészeink általában úgy tekintettek a johanni- 
ták egyes házaira, hogy azokban feltétlenül kellett lennie működő ispotály- 
nak. Ismereteink bővülésével ez a feltevés napjainkra már lényegesen átér- 
tékelődött: a birtokok ill. johannita házak többségükben csak gazdasági te- 
vékenységet folytattak. 

Az elmúlt évszázadok történészeinek, valamint vallás- és orvostörténé- 
szeinek nagy erénye, hogy az utókor számára hatalmas anyagot gyűjtöttek 
össze, sokszor ma már alig hozzáférhető levéltárakból, magánkönyvtárak- 

ból. A korábbi jeles kutatók közül kiemelnénk Knauz Nándor és Reiszig Ede 
nevét. A johannita renddel foglalkozó művek nagy számát jelzi, hogy a témá- 
ról külön bibliográfia 15 megjelent." 

Az utóbbi évtizedekben világszerte felgyorsultak a lovagrendekkel, kö- 
zöttük a johannitákkal foglalkozó kutatások. Hazánkban az elmúlt évtized- 
ben elsősorban Hunyadi Zsolt írt alapvető tanulmányokat a Szent János Lo- 
vagrend magyarországi történetéről. Művei jelen munkánk számára is alap- 
vető forrásként szolgáltak. Az eddigi kiterjedt kutatások ellenére azonban 
számos fehér folt van jelenleg is a johanniták hazai tevékenységével és sze- 
repével kapcsolatosan. Bízhatunk ezeknek csökkenésében, hiszen a jövőben 
a hazai és külföldi levéltári források (pl. a Vatikáni Levéltár) további kutatá- 
sa is folytatódni fog, így várhatóan előkerülnek majd további, Magyarország- 
ra vonatkozó adatok. Az alábbiakban az általunk ismert források alapján pró- 
báljuk meg összefoglalni a Szent János Lovagrend hazai történetét, alapve- 
tően orvostörténeti szempontból, 


1. A JERUZSÁLEMI SZENT JÁNOS LOVAGREND 
A KÖZÉPKORI MAGYARORSZÁGON 


Magyarország és a Johannita Rend között már a 12. században léteztek 
kapcsolatok. Erre vonatkozó első adatunk 1135-ből való. Ekkor egy Petronilla 
nevű magyar hölgy Jeruzsálemben szálláshelyet vásárolt magyarországi Za- 
rándokok számára (, domum sue genti"), anelynek során kapcsolatba került 
a Szent János Lovagrenddel. Az adásvételről készült oklevél egyik tanúja 
,Raimondus, Magister Hospitalis", azaz Raymond du Puy, johannita nagy- 
mester volt. 

Nem csupán a magyar, hanem az itt átvonuló nyugati zarándokok is fenn- 
tartották az összeköttetést Magyarország és a Szentföld között. A kapcsolat 
jelentősége, intenzitása a keresztes háborúk megindulásától kezdve növeke- 
dett. Az első keresztes hadjáratból Európába hazatérő keresztesek között 
már valószínűleg voltak johannita lovagok. 

Magyarországon az első johannita lovagok a 12. század közepén teleped- 
tek le. II. Géza uralkodásának (1141-1162) idején, a második keresztes had- 
járatra induló és VII. Lajos francia király vezette átvonuló sereggel jelenhet- 
tek meg hazánkban. Valószínű, hogy a fiatal, alig harmincegy évet élt király 
(aki két évtizedes uralkodása alatt szinte állandóan harcolt, és sokra becsül- 
te a lovagi erényeket) adományokkal rávehetett néhány johannita lovagot, 
hogy rendházat alapítsanak Magyarországon. 

Első házuk alapjait a Szentföldre vezető szárazföldi zarándokút mentén, 
Székesfehérvárott rakták le. Sorsa szorosan összefüggött az Ispotályos Rend 
általános sorsával hazánkban. 

Martyrius esztergomi érsek alapította 1156—-57-ben, III. Béla egy 1193- 
as oklevele szerint Martyrius érsek idején (1157 körül) a ház falai már félig 
álltak. A johanniták támogatását szívügyének tekintette a királyi család. A 
rend magyarországi megtelepedésében II. Géza feleségének, Eufrozina ki- 
rálynénak a szerepe legalább olyan jelentős volt, mint magáé a királyé. Martyrius 
(1157), majd Géza halála (1162) után a fehérvári rendház befejezését ő segí- 
tette, s hatalmas adománnyal látta el azt. (Később egyik lányuk, Erzsébet 
cseh hercegné is támogatta a csehországi johannitákat). Eufrozina birtok- 
adományai képezhették alapját a rend későbbi terjeszkedésének: Aracsa, 
Bonyhádvarazsd, Csurgó, Gyánt, Ujudvar alapításának. 

Az özvegy királyné többször főszereplőjévé vált a királyi politikának: 
kezdetben kiskorú fia, III. István helyett kormányzott, majd annak fiatalon 
bekövetkezett halála után második fia, a Bizáncban nevelkedett III. Béla el- 
len fordult, és helyette ifjabbik fiát, Géza herceget akarta trónra juttatni. 
Nzért Béla az anyakirálynét elfogatta, majd a Szentföldre száműzte. Eufrozi- 
nát szentföldi száműzetésébe elkísérte legkisebb leánya, Margit hercegnő 
is. A johanniták iránt kiváltképpen kegyes Eufrozina királyné élete végén 
Jeruzsálemben apácafátylat öltve a johanniták rendházában talált otthonra, 
majd amikor Szaladin szultán 1187-ben elfoglalta a szent várost, és a lovag- 
rendek elvonultak onnan, a baziliták Szent Szávának szentelt monostorában 
húzta meg magát. Amikor 1193 körül meghalt, holttestét a Szent Theodosziosz 
Lavra Mária Istenanyának (Theotokosz) szentelt templomában helyezték 
örök nyugalomra." A Szent János Lovagrend iránti szeretete jeléül halálos 
ágyán a rend ruhájába öltöztették. Holttestét később hazahozták, és a lovag- 
rend székesfehérvári templomában temették el. 

A johanniták Magyarországon általánosságban nagyon kevés magánado- 
mányban részesültek. Fennmaradásuk anyagi hátterét a királyok támogatá- 
sának köszönhették. IH. Béla 1170 első felében szentföldi birtokvásárlásra 
tett adományt a johannita nagymesternek, s a megvásárolandó birtok jöve- 
delmét a szegények javára ajánlotta. Ez az adomány fontos mérföldkő lehe- 
lett a rend és Magyarország kapcsolatában. A 12. század utolsó évtizedének 
egyik legfontosabb mozzanata III. Béla 1193-as adománylevele volt, amely- 
ben Eufrozina birtokadományait megerősítve és kibővítve hosszú évtize- 
dekre meghatározta a rend hazai fejlődését. 

A 12. században a székesfehérvárin kívül még csak egy johannita domus 
létezése valószínűsíthető: a Zala megyei Szent Péter monostort birtokolhat- 
ták a johanniták, amelynek azonban nem ismert pontosan a helye, Ez egyi- 
ke volt a ritka magánalapítású lovagházaknak (szemben a sok, uralkodói ado- 
mányból épült házzal). 

A 13. században a Magyar Királyság és a johanniták közötti kapcsolatok 
megerősödtek. III. Béla lovagi erények iránti lelkesedése, mély vallásossá- 
Ya és francia-bizánci családi kapcsolatai miatt nagy érdeklődést tanúsított a 
szentföldi események iránt. Uralkodásának idején vonult keresztül a Ma- 

gyar Királyság területén a III. keresztes hadjáratba vonuló Barbarossa Fri- 
gyes német császár ötvenezer fegyveresből és körülbelül ugyanennyi fegy- 
vertelen zarándokból álló serege, akik között a lovagrendek tagjai is képvi- 
seltették magukat. III. Béla király második házasságával még szorosabbra 
fűződtek a szentföldi kapcsolatok, Margit királyné ugyanis VII. Lajosnak, a 
keresztes háborúba vonuló francia királynak a lánya volt. A király nem csu- 
pán támogatta a johannitákat karitatív és fegyveres szolgálataikért cserébe, 
hanem igénybe vette közvetítő szolgálatukat diplomáciai feladatokban és or- 
szágok közötti kereskedelmi ügyletekben. Például 1170-ben, még bizánci 
tartózkodása idején a johanniták nagymesteréhez fordult, hogy vegyen neki 
és feleségének Jeruzsálemben telket és házat. A nagymester végül csak 
Emmauszban tudott házat és birtokot vásárolni számukra, mert Jeruzsálem- 
ben nem volt szabad telek. Ennek a birtoknak a jövedelmeit a szentföldi sze- 
gények (és a johanniták) közvetlen támogatására szánta a királyi pár. Felté- 
telezhetjük, hogy állandó kapcsolat létezett a szentföldi és a magyar johannita 
rendházak között is: a lovagok utazásain kívül követjárás zajlott, küldöttsé- 
gek jöttek és mentek. 

III. Bélának szándékában állt harcolni a Szentföldért, de keresztes hadba 
vonulását meghiúsította 1196-ban bekövetkezett halála. Margit királyné vi- 
szont megvalósította vágyát, és férje halála után elutazott a Szentföldre. Az 
volt a szándéka, hogy eljusson Jeruzsálembe, de csak Akkóig ért el. Megbe- 
tegedett és meghalt, Akkóban temették el. Idősebbik fia, Imre király is fo- 
gadalmat tett keresztes hadjárat vezetésére, de a keresztes eszme (és a had- 
járathoz szükséges vagyon) végül kisebbik fiára, II. Andrásra szállt, aki csak 
1217-ben váltotta valóra apja terveit. 

II. András vezette az V. keresztes hadjáratot a Szentföldre, amelynek so- 
rán 1218-ban meglátogatta a tengerparton lévő, hegycsúcson épült Margat 
várát is. Margat erődje ekkor a Szent János Lovagrend szentföldi központja 
volt. Itt — az átadott oklevél szerint — a király , látván a Szentföldön a johanni- 
ták áldásos működését, a margati várban tartózkodó rendtársaiknak a szalacsi 
só jövedelméből évenként húsvétkor fizetendő 100 ezüstmárkát rendelt el". Ez 
igen bőkezű felajánlás volt, az adományozás idején a 100 márkányi ezüst sú- 
lya meghaladta a 23 kilogrammot." A nagylelkű adományt a pápa is megerő- 
sítette 1218-ban, majd a király is 1225-ben. 

A bihari Szalacs központi szerepet játszott a magyarországi sókereskede- 
lemben, itt volt az észak-erdélyi sóbányák lerakata. Az Aranybulla 25. cikkelye 
is rögzítette, hogy az országon belül csak Szalacson és Szegeden lehet sót 
tárolni. 

II. András is erősen kötődött a johannitákhoz: a rend legbőkezűbb donátusa 
volt, így maga is tagja lett a lovagrendnek, és elérte, hogy a magyar királyi 
család minden férfitagja donátusként johannita lovag lehessen. II. András 
feltétlen bizalmát a rend irányában jól jelzi, hogy az Aranybulla egyik példá- 
nyának őrzésével a johannitákat bízta meg, s az uralkodót halála után a rend 
egyenruhájában temették el. 

A szalacsi sóból származó jövedelmet eleinte valóban megfizették, hi- 
szen részben ebből épült újjá Margat vára. Az adományok azonban IVY. Béla 
idején már nem érhettek célba a megállapodásnak megfelelően, mert az akko- 
ri pápa, IV Sándor 1259-ben figyelmeztette Bélát, hogy teljesítse apja ígéreteit. 

Pedig a Szent János Lovagrend létének elengedhetetlen feltétele volt, 
hogy az európai birtokaik hasznából származó jövedelem rendszeresen el- 
jusson a központba. A rend közel-keleti jelenléte és háborúi rengeteg pénzt 
emésztettek fel. Európai terjeszkedésük azt a célt szolgálta, hogy a birtokok 
hálózatával biztosítsák a szentföldi működés anyagi bázisát, , hátországát". 
A magyar rendtartományból is érkezett anyagi támogatás a rend szentföldi 
központjaiba. Ezt jól mutatja egy 1223-ból származó oklevél, amelynek ösz- 
szefoglalójából az alábbiakat idézzük magyar fordításban: 


n János főnök és az esztergomi keresztesek konventje Hetényben lévő két eké- 
nyi földét, hogy a megkívántató bénzt a tengeren tulra elküldhesse (guta instabat 
nobis causa mittendi becuniam ultra mare), eladja három márka ezüstön Hogel 
komáromi főesperesnek."" 


III. Béla, Imre és II. András uralkodása idején a rend újabb birtokadomá- 
nyokkal és házakkal gazdagodott. Erre olyan írott emlékekből derül fény, 
amelyek — többek között - perekről, kiújuló vitákról szólnak. A lovagok elő- 
jogait több pápai bulla is rögzítette, de ezeket az európai államokon belül 
nem volt könnyű elfogadtatniuk. Egy ilyen, 1207-es okmány a Váci Egyház- 
megyében fekvő johannita birtokokról szól.? Ezek közé tartozhatott az a há- 
rom rendház, amelyeknek a története több ponton is kapcsolódott egymás- 
hoz: Szirák, Tolmács és Szomolya. Egy 1218 és 1321 között keletkezett, 
pontosan nem datálható írott emlékben szerepel a johannita lovagok sziráki 
(?) procuratora, Arnold. Az ott szereplő helységnév, ,, Serrach" , Szirák" - 
értelmezése azonban megkérdőjelezhető." A sziráki rendház a tatárjárás 
ulán is fennállt, mert egy 1274-es oklevél szerint Péter volt a rendház főnö- 
ke (praeceptora), aki egyúttal a szomolyai és a tolmácsi rendházat is igazgatta." 
A 14. században a rendház önállósága megszűnt, a lovagok itteni birtokait az 
esztergomi ház javadalmaihoz csatolták. 1371-ben az esztergomi házfőnök 
vladta a sziráki birtokot (bossessio Syragh) egy András nevű orvosnak." 

Tolmács rendháza lehetett a másik, a Váci Egyházmegye területén talál- 
ható johannita ház, amely szintén a III. Béla/Imre/II. András nevével fémje- 
Iezhető korszak alapítása. A mai Kálvária-dombon álló templom elődje — az 
1989-es ásatások eredményei szerint — egy erődített templom volt, amelyet 
nagy valószínűséggel a lovagok építtettek egy korábbi földvárra. (1800 kö- 
: (il még állt a rossz állapotú, régi templom, de 1845-ben összeomlott. Köve- 
u beépítették az új templomba.) 1311-ben Csák Máté dúlta fel birtokaikat. 
1321-ben újabb csapás érte őket: leégett a rendházuk, amelyet ismét újjá 
kellett építeniük. A 14. század közepére a rendház önállósága (a szomolyaival, 

szirákival együtt) megszűnt, az esztergomi központhoz csatolták. 1453 ápri- 
lisában a johanniták tolmácsi jelenléte hivatalosan is megszűnt: Szentgyörgyi 
Székely Tamás lovagperjel (1453-1461), aki valamennyi magyarországi rend- 
ház fölött felügyeletet gyakorolt, hűbérbe adta a tolmácsi birtokot. 

Kesztelc helye bizonytalan, valószínűleg a tolnai főesperesség területén 
volt - 1216-ban önálló házként szerepelt." 

Aracsa szintén a tolnai főesperesség területén feküdhetett — 1226-ban 
említik." 

Csurgón (Somogy megyében, a horvát határ közelében) mind a Templo- 
mos, mind a Szent János Lovagrendnek voltak érdekeltségei. A település a 
középkorban jelentős mezőváros volt, Zsigmond királytól városi rangot ka- 
pott. A templomosok ittlétéről 1163-ból van adat." A rendház konventté, 
hiteleshellyé fejlődött. A pannonhalmi kolostori könyvtár egyik 1226-os ok- 
mánya szerint johanniták is éltek Csurgón, tehát nem csupán a Templomos 
Lovagrend feloszlatása után vették át azok rendházát." 

A johannita birtokok gyarapodásának fénykora volt a 13. század első fele. 
IV Béla uralkodása alatt a johannita házak elsősorban a Dunántúlon, illetve 
Horvátországban találhatók. A források néhány esetben (Esztergomban, 
Győrött) fürdők, illetve (Sopronban, Székesfehérvárott) ispotályok birtoklá- 
sáról szólnak. A házak egy része korábban a fehérvári draeceptoratushoz tar- 
tozott, így feltehető, hogy ezeket a házakat innen alapították. A Szent János 
Rend birtokul kapta a Csurgó és Dráva közötti területet, így a birtokok és 
rendházak zöme egyre inkább a Dunántúlra és Horvátországra koncentráló- 
dott. A fejlődést jelzi, hogy ekkor önállósult a magyar-szlavón rendtarto- 
mány is. 

IV Béla a johannita lovagokat kiemelten megbecsülte, támogatta, és sze- 
mélyes testőrségének használta őket. Feltételezhető, hogy a király belső 
embereiként, a személyes védelmét biztosító rendtagok közül néhányan 
mint orvosok és patikusok is szolgálhattak neki. Feladatuk azonban elsősor- 
ban az uralkodó személyes védelme volt. Nekik köszönhette a király, hogy ő 
is és környezetéből még sokan mások is életben maradtak a vesztes muhi 
csatában. A király csak a testőrségét adó johannita lovagok segítségével tu- 
dott elmenekülni. 

A tragikus kimenetelű csatában a hazai templomos lovagok is részt vet- 
tek. Fogadalmukhoz híven életük végéig harcoltak az uralkodó védelmében 
a pogányokkal szemben, s mesterükkel együtt szinte valamennyien oda- 
vesztek a csatatéren. A johanniták kevésbé bocsátkoztak nyílt harcba, az ő 
feladatuk volt viszont az uralkodó kimentése a csatából. 

A johanniták az üldöző tatárok elől egészen Irau váráig menekítették a 
királyt. A tatárjárás során a johanniták fehérvári házát és ispotályát a tatárok 
nem tudták elfoglalni, de azért a rendtagok a fehérvári konvent pecsétjét és ta- 
lán levéltárukat is kimenekítették az Adriai-tenger partjára (circa maritima), 

Az 1246-os második tatár betöréskor is helytálltak a johanniták, IV. Béla 
ezért több adománnyal is kitüntette őket. 

1247-ben a johannitákra bízta a Szörénységet egészen az Oltig, amit azon- 
ban a lovagok, máig sem tisztázott okok miatt, nem sokkal később elhagy- 
tak. (Ennek hátterében talán az akkor zajló, elkeseredett szentföldi harcok 
következtében kialakult személyi és anyagi hiányosságok állhattak.) Ez ak- 
kor 15 meglepő, ha tudjuk, hogy elsősorban nem adományról, hanem az ural- 
kodó és a lovagok közötti szerződésről volt szó. Ráadásul, az európai gya- 
korlatban szokatlan módon, IV Ince pápa a lyoni zsinaton ugyanolyan bűnbo- 
csánatot ígért a tatárok ellen Magyarországon harcoló johannitáknak és a 
hozzájuk csatlakozóknak, mint amelyet a Szentföldön küzdő keresztesek 
nyertek el. A rend ugyanakkor egy-egy határtorony őrzését vállalta el (Po- 
zsony, Moson, Sopron, Vasvár, Németújvár). 

Az uralkodó azonban szeretete és megbecsülése mellett sem tudta min- 
denkor biztosítani a szükséges anyagi támogatást a johannitáknak. Erre utal 
egy 1259-ben kelt pápai oklevél, melyben IV Sándor pápa az esztergomi ér- 
seket arra utasítja, hogy , IV Béla királyt az isbotályosoknak (-—johanniták) 
járó évi 1000 márka megfizetésére szorítsa" ." 

A század végére közel húsz jelentős rendi létesítménnyel (ház, ispotály, 
fürdő vagy vár) számolhatunk. A területi megoszlás szempontjából is ter- 
jeszkedésről beszélhetünk, több új rendház létesült a Dráván túl, horvát föl- 
dön: Dobsza (Dopsin), Pakrac (Pekrec), Béla (Bela), Csicsa (Cice), és ekkor 
épült fel a - valószínűleg egyetlen — erdélyi rendház is Tordán. 

A gyarapodások ellenére úgy tűnik, mintha a praeceptorátusok gyakori 
pénzzavarban lettek volna a 13. század második felében. Ennek következté- 
ben elindult egy lassú hanyatlás, amely e században még csak egyes kisebb 
rendházak említésének eltűnésében (pl. Kesztelc, Aracsa), másoknak na- 
gyobbakkal történő összevonásában nyilvánult meg (pl. Szirák, Tolmács és 
Szomolya beolvadása Esztergomba). Szirák, Tolmács és Szomolya feltehető- 
en korábban is az esztergomi praeceptorátushoz tartozott, s az alárendelt 
házak eltűnése talán összefüggésben lehetett az esztergomi konvent ha- 
nyatlásával. 

Egy 1274-ben kelt oklevélben az esztergomi Szent Keresztről nevezett 
ház anyagi nehézségei mutatkoznak meg: 


, Máté mester esztergomi órkanonok, az esztergomi keresztes lovagoktól az 
óvséghez tartozó Berényföldet a bér meg nem fizetése miatt visszaveszi..." 


A latin szövegben ,, Petrus breceptor de Zumula, de Tulmach et de Zirak", 
illetve , Cruciferi domus Ospitalis sancte Crucis de Strigonto" megnevezések 
is szerepelnek." 

Néhány évtizeddel később a Szent Kereszt patrocíniumú esztergomi ház 

A 13-14. században a magyar-szlavón rendtartománynak folyamatosan 
szívós küzdelmet kellett folytatnia a számára szükséges anyagi javak előte- 
remtéséért — a johannitáknak juttatott jelentős magyarországi adományok, 
birtokok, adó- és járadékkedvezmények ellenére is. Erre utalnak a johanniták 
periratai (tizedperek, vagyoni tartalmú jogi követelések), amelyeket a kora- 
beli egyházi bíráskodás fennmaradt dokumentumai őriztek meg." 

Ennek legvalószínűbb oka a birtokok bérbe adása vagy eladása lehetett — 
ebből teremtették elő a szentföldi harcok és a szegénygondozás javára kül- 
dött pénzt, amire a Szent János Lovagrendnek igen nagy szüksége volt. A 
keresztes háborúk során a johannita lovagok több hadjáratban is szinte a tel- 
jes megsemmisülésükig harcoltak (pl. Hittin — 1187, Gáza — 1244). 1291-ben 
a Szentföld utolsó keresztes fennhatóságú városa, Akkó is elesett, de a meg- 
maradt lovagok még ekkor sem adták fel saját küzdelmüket. Ciprus szigeté- 
re tették át székhelyüket. Ujjászerveződtek, megerősítették a rendi fegyel- 
met, és tengeri flottát építettek. 1310-ben elfoglalták Rodosz szigetét, amely 
névlegesen Bizánchoz tartozott, de a Földközi-tengeri kalózok központja 
volt. 

A 14. század elején a rend gyarapodása — az anyagi nehézségek ellenére 
-— tovább folytatódott. Az Árpád-ház kihalása után, 1303-ban VIII. Bonifác pá- 
pa körlevélben szólította fel a magyarországi johannita lovagokat, hogy az 
Anjou-ház, vagyis Károly Róbert trónigényét támogassák. Később az ispotá- 
lyos lovagok Károly Róbert oldalán harcoltak a Csák Máté hatalmát megtö- 
rő 1312-es háborúban is. 

A templomos lovagok 1307-1312 közötti franciaországi elítélésének, ki- 
végzésének és a Templomos Lovagend 1312-es feloszlatásának hatása Ma- 
gyarországra is elért. 1312 és 1340 között több mint egy tucat egykori temp- 
lomos praeceptorátus került a johannitákhoz. A templomos rendházak és 
birtokok felszámolása itt békésebben zajlott, a lovagok egy része belépett a 
Szent János Lovagrendbe (néhányan pedig -— a hagyomány szerint — a pálos 
szerzetesek közé). A templomosok vagyona - zsinati rendelkezés nyomán" 
— a johannitákat gyarapította, így az 1310-es és 1330-as évek között sorra át- 
vették az egykori templomos birtokokat. Ekkor lett a Szent János Lovagren- 
dé a boiscei, dubicai, hresztvai, glogoncai, gorai, lesnicai, nekcsei, szentiváni, 
szentmártoni, vránai, zablatai praeceptorátus — ezek valamennyien horvát 
területen találhatók. A magyar-szlavón rendtartományon belüli területi súly- 
pont ekkor végképp átkerült a Dráván-túli területekre, illetve a Tengermel- 
lékre. A szűkebb értelemben vett magyar területek rendházait gyarapította 
a templomosok esztergomi, bői, keresztényi" (ma Egyházasfalu) és okriszent- 
lőrinci (ma Szentlőrinc, Baranya megye) rendháza. 

A dalmáciai Vránában (latinul Aurania) jött létre a magyarországi rend- 
tartomány központja. 

Az Eszak-Dalmáciában található Vrána korábban a Templomos Lovag- 
rend tulajdonában volt a rend 1312. évi megszüntetéséig. Ezután Vrána ki- 

rályi birtok lett. 1345-ben Nagy Lajos király a Johannita Lovagrendnek adta 
át, s a vránai perjel alá rendelte az összes magyarországi lovagházat. Ez lett 
a johannita perjelség székhelye, a magyar rendtartomány ezekben az időkben 
vránai rendtartomány (órioratus Aurande) néven szerepelt a rend irataiban. 

A következő ötven év Vrána hatalmának legnagyobb korszaka, amikor 
országos jelentőségű események színhelye volt. 1392-ig volt a johannita 
rend tulajdonában, 1409-ben pedig Velence birtokába került. 

A johanniták hűségesen szolgálták Nagy Lajost is, végigharcolták vele a 
két nápolyi hadjáratot (1348 és 1350), habár az nem a hit védelméről és az 
elesettek megsegítéséről szólt. 

Birtokaik és rendházaik gyarapodása ellenére az Anjou-kori Magyaror- 
szágon a Szent János Lovagrend fokozatosan veszített szuverenitásából, ka- 
tonai és társadalmi tekintélyéből. Ezt tükrözi Nagy Lajos király viselkedése 
is a renddel szemben: beavatkozott a perjelek kinevezésébe, olyan vezetők 
jelölését támogatta, akik az ő dinasztikus érdekeit képviselték. 1350 körül 
Montreal du Bar (Fra Moriale) provanszál származású lovagot juttatta perjeli 
címhez, akit viselt dolgai miatt Rómában, 1354-ben kivégeztek, de előtte 
még eladott néhány rendi birtokot a nála lévő perjeli pecsét birtokában. Később, 
1374-ben is beavatkozott a király a perjel kinevezésébe, hogy ismét egy pro- 
vanszál, Anjou-alattvaló kerülhessen erre a posztra. Ezek a beavatkozások 
nem szolgálták a rend javát, zavart és tekintélycsökkenést idéztek elő. 

Nagy Lajos király hálája és bizalma jeléül 1355-ben — a magyar-szlavón 
rendtartomány perjelének, Baudonus Cornutinak érdemei miatt — a Johannita 
Rend tagjait kivette a szlavón és horvát bánok s bármely egyéb bíróság jog- 
hatósága alól, és az ítélkezés jogát magának, avagy a nádornak és az ország- 
bírónak tartotta fenn." 

A 14. század második felében a rend intézményi szervezetét átalakítot- 
ták, amit az új (egykori templomos) rendházak és birtokok rendszerbe il- 
lesztése tett szükségessé. A rendelkezésünkre álló adatok arra utalnak, hogy 
(olyamatos anyagi gondjaik is voltak, a rendi elöljárók eladtak, ill. bérbe ad- 
tak számos johannita birtokot. Áz átvett templomos praeceptorátusok jelen- 
tős része a 14. század végére elvesztette önállóságát, a vránai perjelséghez 
csatolták őket. Ez lehet a magyarázata, hogy ekkorra a legtöbb átvett praecep- 
torátus , eltűnt", vagyis nevüket többet nem említették. Ez az , eltűnés" az 
cszakabbi johannita birtokok egy részével is megtörtént. Ugyanakkor időle- 
gesen feltűntek a 14. század második felében új nevek is: Mostanica és Fadd. 

Gyakorlatilag a 14. század közepétől a magyar (vránai) perjelség függet- 
lenítette magát a rodoszi nagymestertől. Az eszmei és katonai szövetség 
azonban nem szakadt meg: 1366-ban a magyar rendtartomány lovagjai a nagy- 
mester hívására elindultak Ciprus védelmére, és hat éven át harcoltak Cip- 
rusért és Rodoszért. Ez a hatalmas pénzeket felemésztő vállalkozás is hoz- 
vájárulhatott a rend magyarországi elszegényedéséhez, tagjaik száma is le- 
csökkenhetett, hiszen közülük számosan valószínűleg ott maradtak a csata- 
tereken. 

1380 után nincsen nyoma annak, hogy a Magyar Királyságból bármilyen 
adó befolyt volna a rend központi kincstárába. 

A külpolitikai helyzet is hozzájárult a Szent János Lovagrend lassú, de 
egyre inkább megnyilvánuló tekintélyvesztéséhez. Ez a korszak — a pápák 
avignoni , fogságának", majd a nyugati egyházszakadásnak (egyszerre két 
pápa uralkodásának) időszaka — a keresztény egyházba vetett bizalom általá- 
nos megrendülését okozta. Ezalól az egyházi lovagrendek sem vonhatták ki 
magukat. Az egyházszakadás visszás helyzetet teremtett mind a lovagrend 
legfelsőbb vezetésében, mind a magyar-szlavón rendtartományban. A forrá- 
sok tanúsága szerint a magyar perjelség kettészakadt: az 1370-80-as évek 
fordulóján az éppen hivatalban lévő provence-i Raymund de Beaumont per- 
jel (1374-1381) VI. Orbán pápa hűségére tért, azonban a Nagy Lajos király 
által is támogatott, becsvágyó magyar (szlavón) Palizsnai (Palizsnyai) János 
az avignoni VII. Kelemen pápa, illetve a székhelyét ugyanitt tartó nagymes- 
ter, Juan Fernandez Heredia kegyeit kereste, s már 1379-től perjelnek cí- 
mezték. Magyarországon a rend főképpen Palizsnai János tartományi perjel 
alatt (1381—1391) indult el a hanyatlás útján." 

A zűrzavart tovább fokozta, hogy a rendi vezetés, Heredia és az 1383-ban 
, ellenmesternek" választott nápolyi Ricardo Caracciolo, felváltva neveztek 
ki praeceptorokat magyarországi házak élére. 

A 14. század második felében kb. huszonnégy házról, illetve erődről ta- 
láltak említést, de ezeknek a fele a század végére eltűnt. Nagy Lajos király 
halálának idején (vagyis 1380 körül) a Szent János Lovagrend már csak kö- 
rülbelül tizenkét praeceptorátussal rendelkezett a Magyar Királyság terüle- 
tén, ezek többsége a Dráván-túli területeken feküdt. 

A lovagrend tekintélyvesztéséhez hozzájárultak a Nagy Lajos halálát kö- 
vető trónutódlási belviszályok is, amik tönkretették azt a központi hatalmat, 
amelyre a Szent János Lovagrend a biztonságos működését alapozhatta. 

Külső, háborús veszély is fenyegette a magyar-szlavón rendtartomány- 
ban fekvő johannita birtokokat. 1389-ben Szerbia - a rigómezei ütközet után 
- a török szultán vazallusává vált. Ettől kezdve a szomszédos területek (a 
Szent János Lovagrend birtokainak jelentős része) állandó veszélynek volt 
kitéve. Zsigmond király négy törökellenes balkáni hadjárata a század kilenc- 
venes éveiben hadszíntérré változtatta a vidéket, de számottevő eredményt 
nem ért el, biztonságot teremteni nem tudott. A török veszély elhárítására 
hívott össze Zsigmond király és IX. Bonifác pápa keresztes hadjáratot 1396- 
ban. Ehhez a hadi vállalkozáshoz a magyar sereg elsősorban havasalföldi, 
francia, burgundi és német segítséget kapott, de németalföldiek, angolok, 
skótok, svájciak, lengyelek, kasztíliaiak, velenceick, genovaiak is részt vet- 
tek a keresztes hadjáratban. A Német Lovagrend és a Szent János Lovag- 
rend is adott katonai támogatást. A johanniták nagymestere, Philibert de 


Naillac (1396—-1421) Budára érkezett Rodosz szigetéről - - amely szintén erős 
török fenyegetés alatt állt —, hogy személyesen is támogassa a keresztes há- 

ború ügyét. A sereg - részben a fegyelmezetlenségének köszönhetően — 
Nikápolynál vereséget szenvedett a törököktől. Zsigmondot ez a vereség 
addigi törökellenes politikája megváltoztatására, támadás helyett a védelem 
megerősítésére, a déli végvári rendszer fejlesztésére indította. Közben a 
trónutódlási harcok során Dalmácia a Zsigmond-ellenes főúri szövetségek 
hatalma alá került. 

Politikai játszmák következményeként 1409-ben a dalmát tengerparti 
városokat, közöttük Vránát, a Velencei Köztársaság szerezte meg. A magyar 
johannita rendtartomány ezzel végleg elveszítette egyik legfontosabb köz- 
pontját. Ettől kezdve a vránai perjelek tisztségnevében a , vránai" jelző csak 
hagyományos címként szerepelt. 

A szlavóniai származású nemes, Palizsnai János (1379-1383, 1386/87- 
1391/92) kinevezésétől kezdve minden perjelt a magyar király nevezett ki, 
ráadásul immár nem is a rend lovagjai közül választották őket, hanem több- 
nyire világi, családos nemesek közül. 

A 14. század második felében és a 15. század elején a johannita perjelek 
egyre kevésbé tartották fontosnak, hogy a Szent János Lovagrend eredeti 
célkitűzéseit kövessék — ehelyett személyes hatalmi céljaik eléréséhez hasz- 
nálták fel a rend vezetésével járó kiváltságokat és vagyont. 

Hivataluk kettős természetű volt: egyházi és világi, félig prelátus, félig 
báró - ezt tükrözte megszólításuk is, amelyet Werbőczy István örökített 
meg Hármaskönyvében, 1514-ben: , tisztelendő" és , nagyságos", A perjeli 
poszt tehát formálissá vált a lovagrend célkitűzései szempontjából, pusztán 
jelentős rangot és vagyont jelentett. Rang szempontjából a vránai perjelt a 
főpapokkal egyenlő tisztelet és kiváltság illette meg, a királyi tanácsban ál- 
landó helye volt, és mint az ország egyik legnagyobb földbirtokosának, há- 
ború esetén saját bandériumot kellett kiállítania. A perjelek élethossziglan 
viselhették hivatalukat. Előfordult többször is, hogy ugyanabból a családból 
származó rokonok követték egymást a tisztségben, pl. a 14. század első év- 
tizedeiben az itáliai Gragnana család több tagja is magas posztokat töltött be 
a magyar rendtartományban, a század közepén a provanszál Cornuti család 
három tagja kapott vezető tisztséget, vagy később, a befolyásos Palizsnai Já- 
nos halála után (1392 k.) unokaöccse, ifjabb Palizsnai János következett. 

A perjelek egyre többször vitték bele a rendet belpolitikai hatalmi har- 
cokba: Palizsnai János egyik fő szervezője volt annak az összeesküvésnek, 
amely Anjou Mária királynő és anyja, a régensként kormányzó Erzsébet ki- 
rályné ellen irányult, és főszerepet játszott Erzsébet királyné meggyilkolá- 
sában is (1387). 

Bebek (Bubek) Imre perjel (1392-1404) többször is fellázadt királya, 
Luxemburgi Zsigmond ellen, ellenkirályt segített a trónra (Nápolyi Lászlót, 
akit 1403-ban meg is koronáztak), végül azonban Zsigmond király megfosz- 
totta őt címétől, és kiverte az országból politikai ellenfelét, s vele együtt az 
általa vezetett johannita lovagokat. 

Úgy tűnt, ezzel megszakad a Szent János Lovagrend magyarországi tör- 
ténete, de Zsigmond mégis a lovagrend fenntartása mellett döntött, viszont 
még erőteljesebb királyi befolyás és ellenőrzés alá vonta. Ennek érdekében 
vránai perjellé, horvát- és dalmátországi bánná nevezte ki kedvelt és meg- 
bízható hívét, Nagymihályi Albertet (1417-1434), akit hű szolgálataiért, há- 
borúkban szerzett érdemeiért gazdagon jutalmazott birtokokkal is." Nagy- 
mihályi Albert ennek köszönhetően három fiára hatalmas vagyont hagyott, 
és családi birtokaira a Johannita Rend nem tarthatott igényt. Személye jól 
tükrözi a 14-15. századra megváltozott lovagi ideált, pontosabban annak el- 
torzulását a hatalom árnyékában. Ennek ellenére úgy tűnik, a perjel szemé- 
lyisége alkalmas volt a rend megtépázott tekintélyének helyreállítására: 
rendezte birtokaikat, erődítményeiket és hadseregüket. Életrajzának töre- 
dékes adataiból arra következtethetünk, hogy azokban a hadjáratokban, ame- 
lyekben ő kitüntette magát (husziták elleni csatákban és a délvidéki hábo- 
rúkban), a johannita lovagok is részt vettek perjelük vezetésével. 

Nagymihályi és az őt követő perjelek idején tehát helyreállt, sőt újra meg- 
erősödött a lovagrend és a király kapcsolata. 

Hunyadi János, aki maga is nagyra értékelte a lovagi erényeket, támogat- 
ta a johannitákat, és hadjárataiban számított is rájuk. A johannita lovagok 
részt vettek 1444-ben a várnai csatában, majd 1456-ban Hunyadi János olda- 
nyadi Mátyás hasonlóan viszonyult hozzájuk. Ő nevezte ki perjellé 1475-ben 
a szerény vagyonú, horvát nemesi családból származó Beriszló (Berislavió) 
Bertalant, aki harminchat éven át vezette a magyar rendtartományt (1475-1512). 
Mátyás seregének egyik vezéreként részt vett Bécs ostromában és elfogla- 
lásában. 

Személyiségének megítélése nem volt egyértelműen pozitív a kortársai 
szemében, mivel Pécsett egyházi bíróság elé állították. Fegyveres birtok- 
foglalásokkal, a budai káptalan és a fehérvári johannita konvent hamis pe- 
csétjével való visszaélésekkel, hamis arany- és ezüstpénzt veretésével vá- 
dolták, ezért a király a vránai perjelséghez tartozó Csáktornya várát elvette 
tőle." Belekeveredett egy nő meggyilkolásának elősegítésébe is, amiért a 
pápa az esztergomi és kalocsai érseket, valamint a pécsi püspököt rendelte 
ki bírájául." Ezek az ügyek megtépázták a hírnevét, de nem csökkentették 
a hatalmát. Mátyás halála, 1490 után Corvin János pártjára állt, és többször 
is hadat viselt II. Ulászló ellen, aki legyőzte, végül mégis megkegyelmezett 
neki. Hatalmas magánvagyona állítólag elérte a királyság éves jövedelmé- 
nek majdnem a felét." Utóda a rend élén unokaöccse, Tahi János lett. 

A 16. század első felének magyar történelmét két jól elkülönülő időszak- 
ra oszthatjuk. Az első negyed belső politikai harcokkal telt, mégis folytató- 
dott a kulturális fejlődés és a viszonylagos gazdasági stabilitás. A következő 
negyedet a törökellenes harcok határozták meg, amelyek a központi hata- 
lom összeomlásához vezettek. 

A johanniták részt vettek a mohácsi csatában 1526-ban, és azokban a ké- 
sőbbi ostromokban, amelyek rendházaikat 15 érintették. 

Tahi János után, 1535-től enyingi Török Bálint és Török János, majd 1543- 
tól Zrínyi Miklós lett a vránai perjelség világi kormányzója. Később a zágrá- 
bi nagyprépostok birtokolták a vránai — immár nem perjeli, hanem — prépos- 
ti címet. 

A 16. század közepére a reformáció eljutott Magyarországra, és egyre 
több településen alakult gyülekezet Luther tanainak szellemében. Ezt a fo- 
lyamatot gyakran heves érzelmek, ellentétek, erőszakos cselekedetek kí- 
sérték. A Szent János Lovagrendnek a reformációval mint kihívással kellett 
volna szembenéznie, ha még lett volna ereje a puszta fennmaradáshoz. Tö- 
rök Bálint, a nagyhatalmú főúr, vránai perjel maga is támogatta a reformáció 
tanainak terjedését, ami akár hitbeli meghasonlást is eredményezhetett vol- 
na a renden belül, de az elmélyült válságban ez csak hanyatlásuk egyik újabb 
jele maradt. Ennek a folyamatnak egyik apró, mégis jelképes értelmű moz- 
zanata, hogy Babócsa várában (Somogyban), 1559-ben a Luther tanaira át- 
tért , hadnagyok kivetik vala zászlóik közül azt a szent kébes zöld zászlócskát, 
melyet Dalmady Sebestyén a soproni keresztes bap emeltetett vala"." Az utolsó 
johannita perjel, Dalmady Sebestyén szentképes zászlaját tehát — a reformá- 
ció szellemében - használatra méltatlannak ítélték. 

A 16. században a lovagok magyar tartományának és a rodoszi rendi köz- 

pontnak a sorsa — néhány év különbséggel -— párhuzamosan alakult. Rodosz 
a törökök többszörös túlerőben lévő seregeinek sokáig sikeresen ellenállt, 
de 1522-ben a védők kénytelenek voltak kapitulálni. 1523. január 1-jén a 
megmaradt lovagok és a rodoszi lakosok egy része hajókon elhagyta a szige- 
tet, amely II. Szulejmán török szultán birtoka lett. A rend központjának tra- 
gédiája éreztette hatását a , végeken" is. Néhány év hányattatásai után a 
rend központja képes volt megújulni Málta szigetén — a magyarországi johanni- 
ták számára azonban nem következett megújulás. 
A folyamatos török előretörés következményeként a johanniták létszáma 
Magyarországon is egyre csökkent, birtokaik mások kezére jutottak. Ekkor 
hagyták el pl. győri rendházukat is. Székesfehérvár török ostroma után, 1543- 
ban szabad elvonulást engedélyeztek a johannita lovagoknak. Dalmady Se- 
bestyén perjelnek néhány életben maradt lovaggal s a négy évszázados ko- 
lostori levéltárral sikerült elmenekülnie. Ezzel a felbecsülhetetlen értékű 
hiteleshely iratai — átmenetileg — megmenekültek a pusztulástól. A győri 
kolostor 1566-ban tűzvész martaléka lett. Az utolsó magyarországi perjel, 
Dalmady Sebestyén Pozsonyban megpróbálta a rendet újjászervezni, siker- 
telenül. 1576-ban Sopronban halt meg. Halála után az utolsó rendház is a vi- 
lági papság tulajdonába került, és ezzel megszűnt a johanniták magyarorszá- 
gi rendtartománya.? 

Az alábbiakban a johanniták jelenleg ismert magyarországi praeceptoriumainak 
felsorolását adjuk közzé Hunyadi Zsolt értekezése alapján: 


Árpád-kori johannita praeceptoriumaink: 

Sopron, Győr, Esztergom, Szomolya, Szirák, Tolmács, Margitsziget, Szé- 
kesfehérvár, Szentpéter, Gyánt, Aracsa, Kaposdada, Ujudvar, Csurgó, Kesztelc, 
Bela, Cice, Pakrac, Dopsin, Ljubac, Torda. 


14. századi johannita praeceptoriumaink: 

Sopron, Győr, Keresztény Bő, Esztergom, Székesfehérvár, Gyánt, Fadd, 
Kaposdada, Muraszentmárton, Újudvar, Szenta, Csurgó, Bonyhádvarasdá, 
Szentlőrinc, Udvarhely, Ivanec, Bela, Bozjakovina, KaraSevo, Caklovac, Nasice, 
Pakrac, Rasosja, Pozega, Trnava, Dopsin, Lefnik, Cice, Gora, Hresno, Dubica, 
Mostanica, Ljubac, BojiSce, Vrana. 

2. JOHANNITA ISPOTÁLYOK ÉS MŰKÖDÉSÜK ADATAI 
A KÖZÉPKORI MAGYAR KIRÁLYSÁG TERÜLETÉN 


Kevés adatunk van a Szent János Lovagrend hazai ispotályainak történe- 
téről és működéséről. 

A. magyarországi johannita ispotályok a 12-13. században létesültek, je- 
lenlegi ismereteink alapján legfeljebb féltucatra tehető a számuk. Ez sokkal 
kevesebb, mint amennyit 19-20. századi történészeink és orvostörténészeink 
feltételeztek. 

Például Reiszig Ede, Rupp Jakab, Magyary-Kossa Gyula műveikben a 
Johannita Rend minden ismert rendházában vagy birtokán ispotály jelenlét- 
ét is feltételezték, Így feltették, hogy pl. Aracsán, Csurgón, Keszthelyen (!) 
vagy Kesztölcön, ill. Szirákon is működött egy-egy hospitale.? 

A magyarországi johannitákról szóló legújabb és legteljesebb összefogla- 
ló Hunyadi Zsolt nevéhez fűződik. Könyvében összegezte a Szent János Lo- 
vagrend történetét, ispotályos tevékenységüket azonban csekély mértékű- 
nek találta: 


, Noha a Rendet azzal a céllal alapították, hogy a szegényeket és a szükséget 
szenvedőket ápolják, kevés európai kórházuk biztosított szakképzett ápolást és 
gyógyítást. Így nem meglebő, hogy ez a kutatás csak két isbotály meglétét tudta 
hizonyítani, Székesfehérváron és Sopronban, valamint két fürdőét Esztergom- 
hun és Győrött, amelyeket a briorátus működtetett, bár ez utóbbit nem johanniták 
ulapították. Az isbotályok elhelyezkedéséből arra a következtetésre juthatunk, 
higy azok elsősorban a zarándokok szükségleteit szolgálták ki," 


Bizonyosnak tűnik, hogy az első johannita ispotályok Magyarországon is 
a Szentföldre vezető zarándokútvonalak mentén alakultak ki a rend eredeti 
réljának megfelelően: védelmet és gondoskodást biztosítottak a zarándo- 
koknak és a rászorultaknak. Az ehhez szükséges anyagi hátteret a rendnek 

folyamatosan elő kellett teremteni, emellett hazánkban is törekedniük kel- 
lett a vesbonsto elküldésére a rend központjába. Az egyes házak fő feladata a 
gazdálkodás volt, és a hiányos forrásanyag miatt csak feltételezhető, hogy 
házaik mellett rendszerint ispotályt emeltek a betegek, öregek részére." Csak 
néhány esetben tudjuk bizonyítani, hogy valóban működtettek ispotályt is." 
Hangsúlyoznunk kell, hogy egy kiterjedt magyarországi, karitatív jellegű 
ispotály-hálózat kiépítése nem is volt, nem is lehetett a feladatuk. 


A továbbiakban megkíséreljük áttekinthetőbbé tenni a johannita ápoló- 
gyógyító intézményekről szóló híradásokat, forrásokat. Össze kívántuk gyűj- 
teni mindazokat az adatokat, amelyek johannita ispotályok meglétére és mű- 
ködésére utaltak. Egyes esetekben egyértelműen el lehetett dönteni, való- 
ban volt-e az adott településen johannita ispotály, máskor egyértelműen ki- 
zárhattuk ennek a lehetőségét. Számos alkalommal azonban - a rendelkezé- 
sünkre álló hiányos források miatt — nem lehetett egyértelmű választ adni. 
Ugy gondoltuk, érdemes minden összegyűjtött adatunkat közzétenni, ezzel 
is segíthetjük a téma további kutatóit. 

Adataink szerint a Szent János Lovagrend bizonyosan fenntartott ispotályt 
Székesfehérvárott, Esztergomban (itt kettőt is!), Sobronban és Botscében. 

Valószínűsítjük, hogy volt hosbitale-juk Győrött, Ljubán és Vránában. 

Dokumentumok híján valószínűtlen isbotályuk megléte Biharszentjánoson, 
Szegeden, Pesten és a Margitszigeten, Alhévízen, Csatáron és Radnán. Bizonyo- 
san kizárható johannita ispotály megléte Pécsett, Felhévízen és Tordán is. 

A fent említett településekre vonatkozó adatainkat az alábbiakban rész- 
letesen ismertetjük. 

A Szent János Lovagrend gyógyító tevékenységével kapcsolatban — az 
egyes ispotályok meglétének kérdésén túl is -— számos kérdés még tisztá- 
zásra vár. Nem tudjuk pontosan, hogy a magyarországi johannita ispotályok 
vagy szegényházak mekkorák voltak, hány fő látta el ott a rászorultakat, ho- 
gyan és mivel gyógyítottak. Tartozott-e minden esetben fürdő hozzájuk? Ki- 
ket vettek fel az ispotályba? 

Csak általánosságban tudunk ezekre válaszolni. Eközben jelentős a ter- 
minológiai zavar a szegény, a beteg és a beteg szegény fogalma között; to- 
vábbá a zarándok és az egyéb célú utazók meghatározása, valamint a jóté- 
konyság és a vendégszeretet terminusai között. Ez a fogalmi bizonytalanság 
igen gyakran látható az ápolást és gondozást nyújtó ispotályok, a különböző 
fajtájú menedékházak—-menhelyek és az infirmaria fratrum-ok (amelyek a 
rendi testvérek számára voltak elkülönítve) megnevezésében is. 

Mivel a középkori johannita ispotályainkról igen kevés forrás áll rendel- 
kezésünkre, ezért csak a rend szentföldi és európai tevékenysége, valamint 
más magyarországi ispotályok alapján próbálhatjuk meg felvázolni jellemző- 
iket. Hazai középkori ispotályaink nagysága általában nem haladta meg a 

10-12 ágyat, főként vizek mellé települtek, néhány esetben konkrét adatunk 
is van fürdő meglétéről — ezek jellemezhették a magyarországi johannita is- 
potályokat is. 

Tudnunk kell, hogy számos orvosi, liturgikus és egyéb ügyekre vonatko- 
zó kórházi előírást — amelyeket a rend statútumai tartalrnaztak — csak a fő 
kolostori ispotályban, a rend központjában alkalmaztak. Az európai zarán- 
dokutak mentén épült hosbitale-k inkább egyszerű szálláshelyek lehettek. 
Lehetőségeik szerint azonban bizonyára gondozták a zarándokokat és a kör- 
nyék rászorulóit is, nemcsak a rend tagjait. A johanníta ispotályok gyógyító- 
ápoló színvonala talán magasabb volt a többi korabeli kolostori infirmáriumé- 
nál, mivel a rend tagjai kiképzésük során bizonyos fokú orvosi-ápolói okta- 
tásban is részesültek. 

A johanniták gyógyító ismereteiről és tevékenységéről, valamint legna- 
gyobb kórházairól könyvünk első részében már szóltunk. 

A hazai vonatkozású, kevés számú konkrétumot az egyes johannita ispo- 
tályok részletes ismertetésénél közöljük. 


2/1. SZÉKESFEHÉRVÁR, SZENT ISTVÁN-TEMPLOM, 
RENDHÁZ ÉS ISPOTÁLY 
(1165/66-1543) 


Az első rendház és első ispotály Székesfehérváron, az egyik legjelentő- 
sebb magyar városban, a Nyugat-Európából a Szentföldre tartó zarándokok 
egyik fő útvonala mentén létesült. Közel négyszáz éven át működött a johannita 
lovagok fennhatósága alatt. 

Martyrius (régiesen Martély) esztergomi érsek (1150-1158) kezdte el a 
Szent István király tiszteletére nevezett johannita rendház építését Székes- 
fehérvárott. A város mocsaras környékén egy terjedelmes sziget tűnt a leg- 
alkalmasabbnak erre a célra, (A rendház a később Rácvárosnak nevezett 
külvárosban, a Palota felé vivő úton, a Janicsár-kút nevű víztől keletre, egy 
szigeten állott. Ezt a szigetet a 17. században is Papszigetnek nevezték.") 

Az érsek itt vetette meg a templom, rendház és az ispotály alapjait 1156—57- 
ben. Amikor Martyrius meghalt (1158), a falak még csak félig készültek el. 
(Géza király, mielőtt nagyobb adománnyal biztosíthatta volna a rendház jövőjét, 
1162. május 31-én elhunyt. Ekkorra az ispotályosok Szent István királyról 
nevezett temploma már készen állt. Utolsó kívánsága szerint oda temették el. 

Férje halálát követően Eufrozina özvegy királyné építtette fel a rendhá- 
vat az ispotállyal együtt, s annak jövőjét bőkezű birtokadományokkal bizto- 
sította. A királyné egész életében jótevője maradt a lovagoknak. A Szent Já- 
nos Lovagrend iránti szeretete jeléül, a kor szokásainak megfelelően, jeru- 
ssálemi halálos ágyán a rend ruháját is magára öltötte, később így temették 
férje mellé." III. Béla király 1193. évi megerősítő levelében 56, a rendház- 

hoz tartozó birtokot sorol fel." Ezek a birtokok kevés kivétellel a rend kezén 
maradtak a 15. század végéig. Ekkor sokat eladogattak, sok pedig a vránai 
perjelség birtokába vagy egyes főurakhoz került át. 

Az ispotály 1165 táján készült el, 1166-ban már bizonyosan működött. 
Ezt bizonyítja az a fennmaradt oklevél, amelyben az ispotály szent szegé- 
nyeiről esik szó." 

Ispotály alatt — mai fogalmaink szerint — kórházat és menedékházat együt- 
tesen kell értenünk. Székesfehérvárott is ápoltak betegeket, gondozták az 
öregeket, koldusokat, befogadták és ellátták az utasokat. Az utasok, a ,,ven- 
dégek" valamennyit fizettek ellátásukért az ispotálynak. "" Ez mutatja, hogy 
ott a módosabbak is megszállhattak. 

A székesfehérvári johannita ház sorsa szorosan összefüggött az Ispotá- 
lyos Rend általános sorsával hazánkban. V/ István 1272. április 5-én megláto- 
gatta az ispotályosok templomát, amelyben Eufrozina királyné hamvai pi- 
hentek. Ekkor Pontius, a magyar-szlavón tartományfőnök felhívta a király fi- 
gyelmét szegénységükre. V. István megszánta s mindennemű adózástól fel- 
mentette őket. Sajnos a rendház anyagi gondjai a későbbiekben sem oldód- 
tak meg. A bérlőik sem fizettek, jobbágyaik sem tudták a birtokot kellően 
megművelni, ugyanis a 15. században számos alkalommal kellett peresked- 
niük, mivel birtokaik egy részét néhány főúr időlegesen elfoglalta, fegyve- 
resen háborgatta." " 

Vránai anyaházuk is egyre többször követelt pénzt tőlük, így könnyen 
megérthetjük, hogy a fehérvári ispotály a 15. század folyamán eladósodott."" 

Hunyadi Mátyás uralkodása alatt a Szent János Lovagrend helyzete ren- 
deződött. A rendház ekkor, a 15-16. században volt a , legmagyarabb". Elöl- 
járói közt László, Szabás István, Szabadi Miklós, Fehérvári Péter, Bikádi Pál, 
Dalmadi(y) Sebestyén neve fordul elő."" 

A rendházban példás munka és élet folyhatott. Tamás mester, az eszter- 
gomi Szent Erzsébet ispotály főnöke úgy szerette a fehérvári házat, hogy 
Czirákon levő birtokát 1534-ben ennek az ispotálynak adományozta, ahol va- 
lamikor oly szép napokat töltött." "" 

A törökök 1543. szeptember 2-án a külváros felől elfoglalták Székesfe- 
hérvátt, s ezzel az ispotály élete is véget ért."" Utolsó főnöke Dalmady Se- 
bestyén volt, aki Székesfehérvár török kézre jutásával hagyta el a rendházat. 
Ezután a rend magyarországi központja, a johanniták fehérvári praeceptorá- 
tusa pusztulásnak indult. Reisziget idézve: 


A lovagok templomáról a török defterek is megemlékeznek, mely a XVI. 
században dűlőfélben volt. Földesúri jogaikat Tölna vármegyében fekvő birtoka- 
ikon 1543-ig megtartották. (Dicalis Conscr) Amint azonban a rend elhagyta 
Székesfehérvárt, megkezdődött a lovagok birtokainak fosztogatása, mely miatt 
I. Ferdinánd király 1552-ben a városi tanácsot keményen megdorgálta." (Fejér 
várm. tört. II. 666.) 

2/2. ESZTERGOM 


Esztergom az Árpád-korban nemcsak az ország egyik legjelentősebb vá- 
rosa, hanem a magyar katolikus egyház központja, 111. egy időben királyi szék- 
hely is volt. Esztergomban volt a Nyugat-Európából a Szentföldre vezető Za- 
rándokútvonal egyik fontos állomása is. Ennek megfelelően a városnak szá- 
mos átutazó és zarándok ellátását kellett biztosítania. Ezért több, karitatív 
tevékenységgel és szegénygondozással foglalkozó egyházi rend és lovag- 
rend képviseltette magát a városban — közöttük a Johannita Rend is."? 

A nagyszámú utazó igényeit figyelembe véve, ill. a családiasabb vendég- 
fogadás érdekében IY Incze pápa 1252-ben megengedte a magyar johannita 
házfőnöknek, hogy a lovagok a hozzájuk nagy számban érkező vendégekkel 
kötetlenebbül tölthessék idejüket, így étkezés alatt nem szükséges silentium- 
ot (csendet) tartaniuk, beszélgethetnek asztalszomszédjaikkal."" 

Az elmúlt két évszázad történészei, egyháztörténészei, régészei számá- 
ra egyértelmű volt, hogy a Johannita Rend esztergomi házaiban a vendégek 
számára étkeztetésük mellett szállást, valamiféle ellátást is kellett biztosíta- 
niuk. A fennmaradt források gyógyító tevékenységről nem beszéltek, de az 
elszállásoltak élvezhették a rendi hospitale gondoskodását." 

A legutóbbi években — mint már említettük - Hunyadi Zsolt foglalta ösz- 
sze a johanniták magyarországi történetét. Műveiben nem látja bizonyított- 
nak, hogy a johanniták Esztergomban egyáltalán működtettek-e ispotályt."" 
Ugyanakkor említi azt az okleveles adatot is, ami — véleményünk szerint — 
alátámasztja hospitale meglétét. Az oklevél 1233-ban, Esztergomban író- 
dott, a johanniták Szent Kereszt házában. Ebben tanúként említik a ház is- 
potályosát, Adrianus hospitaliarust: , Actum in domo Hospitalis Sancte Crucis, 
bresenttbus... et domino Adriano hospitalario eiusdem loci","? 

Saját, az alábbiakban ismertetett adataink szerint a Szent János Lovag- 
rend Esztergom városában, ill. a sudburbiumban egyidejűleg két ispotállyal 
(hospitale) is rendelkezett! Hazánkban egyedülálló, hogy egy fenntartó in- 
tézmény egy időben és egy helyen két ispotályt is működtessen. 

Úgy gondoljuk, a johanniták esztergomi ispotályának kérdésével kapcso- 
latos kételyek feloldását segítheti az Országos Levéltárban őrzött, az évszá- 
zadok pusztításai ellenére fennmaradt Székesfehérvári Keresztes Konvent 
okleveleinek, ill. más levéltárak (pl. a Vatikáni Levéltár) anyagának további 
tanulmányozása. 

A johannitákon kívül a stefaniták Abonyban, a Szent Lázár Rend pedig a 
városon kívül fekvő Szent Lázáron működtetett ispotályt. Egy ötödik esz- 
tergomi ispotály meglétére is van adatunk, Kubinyi András — Bónis György- 
re hivatkozva — említi a Szentlélek ispotályt a 15-16. század fordulójáról." 


A) A johanniták Szent Keresztről 
nevezett konventje Esztergomban 
(1230 körül - 1595) 


A Szent Keresztről nevezett konvent elő említését 1230-ból ismerjük, 
amikor frater Johannes volt a , Cruciferorum Sancte Crucis de Strigoni0" magis- 
tere. A 13-14. században okleveleink számos alkalommal említik kereszte- 
sek esztergomi házát: domus Hospitatis sancte Crucis de Strigonto néven. Az 
ispotályt minden oklevél , de Strigonio" említi, ezért valószínű, hogy az a ki- 
rályi város területén belül állt." 

Az 1332-1337. évi pápai tizedjegyzék Esztergom királyi város plébániái 
közé sorolta a Szent Kereszt-templomot, s annak plébánosa a Nicolaus ne- 
vet viselte. Az oklevél azt is tartalmazta, hogy a plébános félévi jövedelme 
nem haladta meg a négy márkát. 

1371-ben egy birtokszerzésre vonatkozó, Körmöcbánya város levéltárá- 
ban található oklevél említi Bandonus de Luca nevét. Ő volt a praeceptora a 
,Domus Hospitalis Sctae Crucis de Strigonto"-nak, s ebben a minőségében 
adta el Andreas physicus-nak (vagyis egy András nevű orvosnak) a rend (ordo 
Sctt Joannis Hyerosolomitani de Strigonio) sziráki birtokát ($ossessto Syragh)"", 
A birtok eladása a rend anyagi nehézségére utalhat. 

A Szent Kereszt-templom és ispotály helyét a régészeti kutatásoknak si- 
került tisztázni. A Kossuth Lajos utca 58-66, Magyar utca 2. számú házak 
telkein került elő egy nagy, összefüggő rommaradvány. 

Lehetséges, hogy a johannita lovagok 1230-1534 között sokszor előfor- 
duló, Szent Keresztről nevezett ispotálya és konventje (domus Hospitalis 
sancte Crucis de Strigonto) a Szent Kereszt-plébániatemplom mellett állt (ta- 
lán ez a rendház temploma volt?). A fent említett romterület ugyanis egy 
egyedülálló templomnál nagyobb objektumra enged következtetni. 

Ez a johannita épületegyüttes valószínűleg Esztergom 1594-1595. évi 
ostroma alatt pusztult el. A romokon legkésőbb Esztergom felszabadulása 
(1683) után a rácok emeltek egy részben fából épített templomot. Ez az 1706. 
évi kuruc ostrom idején leégett. Ennek helyére építették 1708-tól a ma is ál- 
ló kőtemplomot (ma Szent Mihály és Szent Gábor főangyalok görög katoli- 
kus temploma, Kossuth u. 60.). A templom építéséhez valószínűleg felhasz- 
nálták a még fennmaradó romokat, amelyek Bél Mátyás leírása szerint 1730 
táján még látszottak."" (14. és 15. kép) 

Adataink szerint a johanniták Szent Kereszt házának vezetői az alábbiak 
voltak: a már említett Adrianus (1233-ban), Durandus (1274-ben), Wytkó (1294- 
ben), Henrik (1313-ban), Donatus (1324-ban), " 1371-ben Bandonus de Luca 
tordinis Scti Joannis Hyerosolomitani de Strigonto, bercebtor Domus Hospitalis 
Sctae Crucis de Strigonio)"", 1534-ben pedig Tamás a , domus Hospitalis s. Crucis 
de Strigonio" magistere."" 


B) Az Esztergom-hévízi Szent Erzsébet rendház és ispotály 
(1238: johannita fürdő, ispotály? — 1404: ispotály — 1543) 


A johanniták másik esztergomi rendháza és ispotálya a középkori Hévíz 
(Aguae Calidae; Taplycha; Tapulcha; Toplicha; Héw wyz) területén volt. A 
mai Bajcsy-Zsilinszky út 14-18. számú telkeken melegvizű tó terült el, ame- 
lyet a Szent Tamás-hegyből fakadó meleg források tápláltak. Ezek környé- 
kén alakult ki a középkori Hévíz (Tapolca) település. 

A település eredetileg királyi birtok volt, amelyet 1201-ben Imre király 
a rajta levő telkekkel, mansiókkal (jobbágytelkekkel), épületekkel és lakói- 
val együtt az esztergomi káptalannak adományozott. 

Hévíz forrásainál III. Béla király felesége, Anna királyné közfürdőt (balnea 
communia) létesített. Ezt a fürdőt a hozzátartozó földdel együtt IV. Béla ki- 
rály 1238-ban a keresztesek esztergomi házának adományozta. Az oklevél- 
ben az adományozott egyértelműen az Ispotályos Rend, a Jeruzsálemi Szent 
János Lovagrend esztergomi háza. Ezt azért lényeges kihangsúlyozni, mert 
számos kitűnő történeti és orvostörténeti munka ezt az adományt a stefani- 
tákhoz, a szentkirályi keresztesekhez köti. Az oklevél, ill. későbbi átírásá- 
nak idevágó szövege magyar fordításban így hangzik: 


s. . . a Jeruzsálemi Ispotályos Rend házának... bizonyos esztergomi közfür- 
dőket, amelyeket egykor Nagyanyánk, a jó emlékezetű Anna úrnő alapított, az 
elődeink által erre vonatkozóan ugyanennek a háznak adott szabályozás és sza- 
badságlevél szerint..." 


A , Monumenta ecclesiae Strigoniensis" is johannitákat említ: 


, Bela IV Rex Domui hospitalis Jerosolymitani de consilio et consensu Roberti 
Archiepiscopi Strigon. ac aliorum reditus ac terras guasdam, in specie autem 
, gyaedam balnea communia in Strigonio, guae fecit fieri Avia nostra Domina 
Anna, secundum normam et libertatem a braedecessoribus nostris eidem domui 
super hoc concessam", confert. Datum guarto Kalendarum Febr. (1238. 20. 
Jan.) Fejér Cod. dijl. IV.I. 106. 109 et iterum IX. V. 153. e transmuto Ludovici 
Magni Regis a 1377., sed hic errore Belae III. adtribuit."" 


Erre a melegvizes fürdőre vonatkozhat Jiczcháh ben Moseh bécsi rabbi 
1250-1260 táján írt levele, amelyben az osztrigoszi melegvizes fürdőhelyet 
említi. 

Feltételezhető, hogy a keresztesek már a 13. században kórházat építet- 
tek a fürdő mellé. A hőforráshoz kiépített közfürdő nemcsak biztos bevéte- 
li forrást jelenthetett, hanem a gyógyvíz lehetővé tette a balneoterápiát, a 
betegek gyógyítását. A középkorban megszokott dolog volt ispotályt építeni 
hévvizek mellé. Ebből a korból azonban, a 13-14. századból az esztergomi 
Szent Erzsébet-egyház ispotályára vonatkozó okleveles adatokkal még nem 
rendelkezünk. 

1380-ban Garázda Miklós prépost a hévvíz mellett fekvő telkét, a rajta 
levő házakkal együtt, az ugyanott épült Szent Erzsébet-kápolnára (az esz- 
tergomi káptalanra) hagyományozta. A káptalantól Tótsolymosi Apród János 
küküllei főesperes és érseki helytartó szerzi meg. 1397-ben, az ő halála után 
kerülhetett háza és a kápolna is a keresztesek birtokába, amelyek a már 
meglévő johannita fürdőt gyarapították. 

Az első írásos dokumentum, amelyben az esztergomi Szent Erzsébet- 
egyház ispotályának mesterével találkozunk, egy 1404-es birtokperről szól."? 
Az oklevél megemlíti , magistrum domus hospitalis ecclesie beate Elizabeth de 
eadem Strigonto"-t."3 Az oklevelekben szereplő magister megnevezés szo- 
kásosan az ispotály vezetőjét, mesterét illette meg. 

A ház későbbi vezetői: 1453-ban Gál praeceptor, 1473-ban és 1478-ban 
Ambrus, 1487-ben György, 1512-ben Szabadi Miklós, 1534-ben Jamás voltak." 

A johanniták hévízi rendháza, az ispotály és a templom akkor pusztulha- 
tott el, amikor Esztergomot a törökök elfoglalták 1543. augusztus 10-én. Az 
épületek romjai — a Szent Tamás-hegy oldalában — még hosszú ideig látható- 
ak voltak, a korabeli metszetek is feltüntették őket." (16. és 17. kép) 

2/3. SOPRON, ÁRPÁD-HÁZI SZENT ERZSÉBET ISPOTÁLY 
(1250 KÖRÜL - 1346/1349) 


II. Endre király 1217-ben — még szentföldi hadjárata során — a johanniták- 
nak adományozta a soproni Babóti-kapuban (a mai Bécsi-kapuban) szedett 
királyi vám jövedelmét: 


n .. 4 fentemlített Jeruzsálemi Szent János Ispotályosok szent házának (ado- 
mányozzuk). .. a sobront kapunak — amit Bobech-nek neveznek — adóját... ve- 
le annak összes jogát, tulajdonjogát, valamint teljeskörű bíráskodását, örökös 
hivatalát és birtokolását, valamint némely földünket. ..""5 


Ezt a vámot abban az időben , királykettei"-nek hívták, mert a beszedett 
vám kétharmada a királyé, a harmadik rész pedig a Sopron vármegyei ispá- 
né volt. A Szent János Lovagrend azonban csak később, 1247-ben telepedett 
le a városban. Ekkor állapodott meg a renddel IV. Béla király. A megállapo- 
dásban a János Lovagrend praeceptora, Rembaldus kötelezettséget vállalt 
arra, hogy a nekik adományozott birtokok fejében Magyarország nyugati ha- 
társzélét (Pozsony, Moson, Sopron, Vasvár és Németújvár várakat) megvé- 
dik ötven fegyveres lovaggal. 

A János-lovagok soproni letelepedése nem ment simán, mert a Bécsi út 
menti építkezéseikkel ellentétbe kerültek a soproni polgárokkal. Az egyes- 
séget végül Csák ispán 1250-ben foglalta írásba. Az oklevelet IV. Béla király, 
Rembaldus tartományi mester kérésére, még abban az évben maga is meg- 
erősítette, vállalva eltartásukat. A megállapodást 1250. július 19-én IV. Ince 
pápa is megerősítette. Az 1247. évi megállapodásban azért szerepeltek csak 
,testvérek", mivel a johanniták a szentföldi harcokban - utoljára 1244-ben, 
Gáza mellett — súlyos veszteségeket szenvedtek, sok lovag és fráter kapott 
halálos sebet. Sopronban pedig, a felállítandó ispotályban betegek és öregek 
ápolását kellett ellátniuk, és ez a laikus testvérek feladata volt." 

A johanniták egy lakótoronyban és még két házban telepedtek le, az egyik 
házat ispotálynak rendezték be. Később kezdődhetett csak meg a váron kí- 
vül a johannita rendház és a hozzá tartozó Keresztelő Szent János-kápolna 
avagy templom (a Bécsi út 8. sz. házzal szemközt) , valamint a mai Ikvahídon 
az ispotály építése." 

Az ispotály és a temploma a mai Ikvahíd és Balfi utca saroktelkén állt, 
néhány százméternyi távolságban a johanniták lovagházától. A Szent János- 
kápolna a 13. század második felében épülhetett. (18. kép) A templommal 
egyidőben bizonyára a rendház is elkészült, az Ikvahídon pedig felépülhetett 
az ispotály is. Az ispotály létesítésének évéről nincs tudomásunk, azonban 
1286 körül már említés történik működéséről." 

A rendre egyre több feladat hárult a 13. század folyamán (várvédelem, 
betegápolás, hiteleshelyi működés és a kétharmad rész vám beszedése). Az 
ispotályban -— a keresztény vallás szellemében - természetesen nemcsak a 
test, hanem a halhatatlan lélek üdvözülésére is nagy figyelmet kellett szen- 
telniük. Az ispotály belső területén templomot emeltek, amelyet Árpád-há- 
zi Szent Erzsébet pártfogása alá helyeztek. A Szent Erzsébet-ispotály az 
exempt (vagyis a püspöki joghatóság alól kivett és közvetlenül a Szentszék 
alá tartozó) rend intézményeként saját pappal rendelkezett." Ahogyan az is- 
potály keletkezesét nem tudjuk pontosan megállapítani, úgy e templom épí- 
tési ideje is bizonytalan, valószínűleg egyidős az ispotállyal. Johannita ke- 
resztesek alapíthatták a Kovácsok utcájában levő ún. , középső" fürdőházat 
is, amelyik már akkor is az ispotályé volt." 

Mindezek a feladatok a rendtagok számának növelését tették szükségessé. 

A hiteleshely első oklevele 1274. június 23-án kelt, a rendház vezetője 
ekkor , frater Rudewanus conmendator Domus Hospitalis sancti Tlohannus in 
Supbrunio" volt. Ez azt bizonyítja, hogy a soproni rendház egy-egy lovag ve- 
zetése alatt álló, önálló ún. kommenda volt, alárendelve a székesfehérvári 
johannita perjelségnek, ez pedig a johannita tartományi magisternek. Az 
egyes lovagok váltogatva viselték a commendator, ill. a praeceptor tisztsé- 
gét. Rudeanus 1264-ben még egyszerű keresztes (crucifer) Székesfehérvá- 
rott, 1274-ben commendator és 1278-ban praeceptor Sopronban, Detre 1276- 
ban Sopronban csak keresztes testvér, 1277-ben praeceptor, 1289-ben commen- 
dator, Rudeanus nyilván 1275-1277-ben is commendator. Forrásainkban még 
1325-1326-ban találkozunk Lőrinc commendatorral, előtte és utána csak 
praeceptorokkal."" 

A johannita rendház a 14. század derekára hanyatlani kezdett. Ennek kö- 
vetkezménye volt, hogy 1346-ban Giovanni tartományi alperjel városi gon- 
dozásba adta a soproni vámot és az ispotályt, azzal a feltétellel, hogy a rend- 
nek járó két rész tiszta vámjövedelem felét a rendház és a kápolna karban- 
tartására, a másik felét pedig az ispotályra fordítsák. Ettől az időtől fogva a 
soproni ispotály a városi hatóságok felügyelete alatt állt, a város vezetése ál- 
tal kinevezett ispotálymester irányította." 

A soproni rendháznak Mollay Károly szerint 1335-ben és 1337-ben sem 
volt már házfőnöke. A soproni johanniták 1347. május 6-án még készítettek 
oklevelet. Sopron városa pedig 1349. október 21-én erősítteti meg vámjo- 
gát, s a vámnak a fent említett 1346. évi oklevélben említett tartozékai: a 
rendház, a Szt. János-kápolna és az ispotály. Mivel a soproni polgároknak 

ezeket is át kellett venniük, a johanniták tehát a közbeeső időben, 1346 és 
1349 között hagyták el a várost. 

A lovagok eltávozása után nem maradt más hátra Sopronban, csak egy- 
két betegápoló testvér. Ők a város gondozása alá került ispotályban tevé- 
kenykedtek még egy ideig, valamint egy pap testvér, aki az istentiszteletet 
végezte el a kápolnában, hiszen az ispotályt és a , középső" fürdőházat a vá- 
ros már ellátta." 

A Szent János Lovagrend mintegy száz évig vezette az ispotályt, de eb- 
ből az időszakból csak az ispotály létezéséről vannak dokumentumok, a mű- 
ködésére, munkájára vonatkozó egyetlen konkrét adatunk sincsen."? Így az 
ispotály működésére csak bizonyos általános következtetéseket kockáztat- 
hatunk meg. 

A 13-14. században a soproni ispotályban fekvők egészségügyi ellátása 
és gondozása, gyógyszerelése, kezelése nem különbözhetett lényegesen a 
középkori Európában általánosan megszokottaktól. A középkori ispotályok 
számára fontos előírás volt a szegények gyakori megfürdetése. A soproni 
johanniták rendtartásában is fontos lehetett ez, amit igazol az a körülmény, 
hogy legalább három fürdőszoba állott e célból rendelkezésre. Csak így ér- 
telmezhető ugyanis a , középső fürdőház" elnevezés. A nők bizonyosan kü- 
lön fürödtek a férfiaktól, ezért kifejezetten női fürdőszobáról is beszélnek a 
számadások. 

Az ispotály későbbi, városi fennhatósága alatti időszakából tudjuk, mi- 
lyen nagy fontosságú volt az ispotály lakóinak lelki, spirituális gondozása. 
Házy Jenő könyve tudósít arról, hogy , a főoltár előtt minden hétköznapon 
már korán reggel misét kellett mondani, amelyen az ispotály egész személyzete 
és összes szegényet, amennyiben nem voltak ágyhoz kötve, résztvettek. Ezeknek 
a reggeli szentmiséknek elmondása külön javadalomhoz volt kötve, amelyet reg- 
geli misealabítványnak neveztek. Az alapítvány tőkéje általános sobroni szokás 
szerint ki volt adva kamatra a soproni polgároknak. Ennek legelső emlékével 
1399-ben találkozunk és a későbbi évtizedekből még több adóslevelet ismerünk." 

Majorossy Judit: A város közepén - a társadalom peremén. A szegények 
helye a középkori Sopron életében, In: Soproni Szemle, 2003, Sopron, III. 
szám, 218-233. 

Mollay Károly: A Szélmalom utcai vám 1217-1564, In: Soproni Szemle, 
1991, 2. szám, 97-121, http://sopszem.sopron.hujsopszem//1991-XI.V-2.pdf 


2/4. BOISCE (BOJISCE, DALMÁCIA, MA HORVÁTORSZÁG), 
SZENT PÉTER RENDHÁZ ÉS ISPOTÁLY 
(1184/86: A TEMPLOMOSOKÉ — 1320 KÖRÜL; 

A JOHANNITÁKÉ - 1453 UTÁN PUSZTULT EL) 


Boisce johannita ispotályáról kevés adattal rendelkezünk. Az Adriai-ten- 
ger partjánál, a nónai (Nin) püspökségben található boiscei konventet elő- 
ször a 12. század végén említik okleveleink."" Maga a nónai püspök adomá- 
nyozta nekik 1184-ben az itteni első birtokukat, a boiscei Szent Péter temp- 
lomot, ahol azután a keresztesek — nehéz eldönteni, hogy templomosok-e 
vagy johanniták - felépítették ispotályukat. 

A püspök adományát 1186-ban III. Orbán pápa erősítette meg, mégpedig 
a rend elöljárójának, Máténak a kérelmére. A pápa oltalmába vette a boiscei 
Szent Péter-ispotályt minden tartozékával együtt (egy templommal és egy 
palatium-nak nevezett épülettel, amely valószínűleg a rendház lehetett). 

Orbán pápa ,, Szent Péter ispotálybéli Máté rektornak és keresztes testvérei- 
nek" címzett levele alapján nem lehet eldönteni, melyik keresztes rendnek 
volt címezve, egyaránt lehetett a templomosoké vagy a johannitáké (cruciferi 
militie Tompli vagy cruciferi hospitalis s. Johannis Jerosolimitani). Smiciklas 
a templomosokénak tekintette ezt a bojiséei épületet, Kukuljevich és mások 
a szövegben megemlített , kospitalis" alapján arra következtettek, hogy itt a 
johannitákról van szó."" 

Vrána templomos rendházának és várának közelsége miatt valószínűbb, 
hogy ez is templomos birtok és kórház lehetett a 13. században — ebben az 
esetben viszont ez volt az egyetlen olyan templomos konvent a Magyar és 
Horvát Királyság területén, amelynek ispotálya is volt! A templomosok egy 
másik ismert oklevele, amelyet éppen Boiscében adtak ki 1217-ben," meg- 
említi a települést: , La casa nostra in san Pietro de Boischie" (, Házunk a 
boischiei Szent Péterben") megjelöléssel illeti Pontio de Croce testvér, a temp- 
lomosok Magyar és Szlavón királyságbéli alázatos mestere (, Fra Pontio della 
Croce humile maestro della militta de Teémpio ber Ungaria et Sclavonta"). Pontio 
della Croce a király helyettese volt, amíg II. András király keresztes hábo- 
rúba távozott. Kétségtelen, hogy a templomosok mesterének, aki akkoriban 
Boiscében tartózkodott, tudnia kellett, hogy Boisce az ő rendjének a birtoka, 

A későbbiekben Boisce nem szerepel többet a forrásokban, a 14. század 
első felében bizonyosan a johannitáké lett a többi templomos rendházzal 
együtt."" A 15. században azon birtokok közé sorolták, amelyek Vránához 
tartoztak (Possesstones spectant castro Avrene), ahogy az a zárai kataszter- 
összeírásban áll." 

Boiscét (Boji$ée) ma Kula Atlagié településsel azonosítják. A kicsiny 
Szent Péter-templom közelében lévő Kula Atlagié faluban van egy kút, amit 
ma is Ápátok kútjának neveznek. A falu 1453-ban még a Boiséa nevet visel- 
te: villa Boyscha, a török uralom alatt kapta a Kula Atlagié nevet." (19. kép) 

2/5. GYŐR, JOHANNITA ISPOTÁLY (?) 
(13. SZÁZAD ELEJE: JOHANNITA RENDHÁZ — 
1238: JOHANNITÁK FÜRDŐJE — 1550/1559: MEGSZŰNÉSE) 


Győr esetében nem kétséges a rendház és a templom fennállása, de az ispo- 
tállyal kapcsolatban bizonytalanok az adatok. Hunyadi Zsolt újabb összefog- 
laló munkáiban az ispotály meglétét megkérdőjelezi. Más szerzők (pl. Bedy, 
Reiszig, Róka) viszont igazoltnak látják az ispotály létezését. Ha az írott for- 
rások nem is bizonyítják egyértelműen, hogy a johanniták Győrött valóban 
működtettek ispotályt, néhány tény azonban emellett szól. Győr a Szentföld 
felé tartó, hazánkon áthaladó zarándokút egyik fontos állomása volt. A Szent 
János Lovagrendnek - eredeti céljának megfelelően — az volt a törekvése, 
hogy lehetőség szerint minél több xenodochium-ot tartson fenn és működ- 

tessen. Emellett azt is tudjuk, a rend Győrött egy fürdőt is birtokolt, s egy 
fürdő megléte nemcsak bevételi forrást jelentett, hanem igen gyakran ispo- 
tály is csatlakozott hozzá. 

A győri johanniták letelepedéséről is kevés dokumentumunk van. A rend- 
ház alapítója nem ismert, alapításának ideje a 13. század első éveire esik. III. 
Ince pápának a győri és veszprémi püspökökhöz intézett rendeletéből kikö- 
vetkeztethetjük, hogy 1209-ben már fennállott. 1216-tól már írott adataink 
is vannak róla, ekkor Pethe mester volt a főnöke. Az erődítmény jellegű 
templom és ispotály (?) a mai Nádorváros végén, a Királyföld alsó szélén, 
Kisbaráti felé állt. A Királyföldéből kihasított kis területet , Jánosbap orszá- 
gá"-nak hívták a győriek, a határjárási okmányok pedig keresztes barátok ma- 
Jorjának nevezték." 

Győrött nyilvános fürdője is volt a rendháznak, amint azt egyik 1238-as 
oklevelünk megemlíti: , tem concessimus eidem domui gwaedam balnea in 
Ieurino síita, super terram, guae guondam fuit castrum" (, Valamint átenge- 
diünk ugyanennek a rendháznak bizonyos győri fürdőket azon a földön, amely 
valaha eród volt.)"" A fürdő kútjának forrásvizét még a 20. században is hasz- 
nálták az Apáca utcai nyilvános gőz- és kádfürdőben."§ 

Királyaink több ízben is támogatták a győri johannitákat. II. András ki- 
rály 1228-ban a koronára szállt Kóny győrmegyei falut, amely azelőtt a temp- 
lomos lovagoké volt, szabadosaival együtt a János-lovagok győri házának 
adományozta. 

A Szent János Lovagrend is kifejezte hűségét a Magyar Királysághoz. 
1242-ben a tatárjárást követően IV. Bélának Győrt vissza kellett foglalnia 
Frigyes osztrák hercegtől. Ebben a magyar seregben győri johanniták is 
szolgáltak. 

1463-1511 között Keszői Simon volt a , menedékház főnöke", Mátyás ki- 
rály 1486-ban látogatta meg a rend győri preceptóriáját és templomát. Ami- 
kor látta szegénységüket, birtokkal ajándékozta meg őket, Kóny falut pedig 
örök időre felmentette minden királyi adó alól. Emellett kikötötte, hogy a 
rend templomában hetenként egy szentmisét mondjanak érte és királyutó- 
daiért. II. Lajos király 1520-ban Baráti Mátyás vránai perjel kérésére, aki- 
nek hatósága alá tartozott a győri ház, ezt az okmányt megerősítette. 

1512-1516 között Zabady Miklós volt a győri ház és feltételezett ispotály 
elöljárója, aki egyúttal a székesfehérvári és a Szent Erzsébetről nevezett 
esztergomi praeceptorátusnak főnöki tisztét is betöltötte. A ház talán utolsó 
főnöke volt Velykey Márk győri kanonok. A kónyi birtokkal, mint a rendház 
egyetlen tagja ("?), maga rendelkezett, és 1550-ben bérbe adta. 1559-ben a lo- 
vagok győri birtokait Márk győri nagyprépost bírta, ekkorra tehát már bizo- 
nyosan megszűnt a johanniták önálló háza. 1559—-1560-ban szebeni Listhy 
Sebestyén már csak címét viselte a praeceptorátusnak Oláh Miklós érsek 
adományaként. 1560 után a Johannita Rend itteni magiszterének még a cí- 
mével sem találkozunk okiratainkban."" 

Miután Rodosz szigetét II. Szulejmán török császár 1522-ben elfoglalta, 
a johanniták veszteségei hazánkban is érezhetőek voltak. A győri jánoslo- 
vagok a 16. század derekán hagyták el házukat, birtokaik mások kezére jutottak." 

Az ispotály Székesfehérvár eleste után még fennállhatott, de a 16. szá- 
zad közepén feltételezhetően Esztergomba költöztették át. Győrött csak pa- 
pok maradtak, akik lelkipásztori munkát végeztek a templomban."" Erre 
utal a templom melletti temető, amelybe valószínűleg saját jobbágyaikat te- 
mették el." 

Az 1566-ban támadt nagy tűzvész a rendházat is elpusztította." 

1554-ben Ferdinánd király Győr mellett lebontatott egy megrongált temp- 
lomot a vár megerősítésére. Ez a templom egyes források szerint a János- 
lovagok temploma volt."? Mások szerint a romok még 1592-ben láthatók 
voltak."§3 

2/6. LJUBA (LJUBAC, DALMÁCIA, HORVÁTORSZÁG) VÁRA, 
RENDHÁZA ÉS FELTÉTELEZETT ISPOTÁLYA 
(1205 ELŐTT — 15. SZ. ELEJE?) 


A johanniták ljubai rendházáról a legtöbb adatot Lelja Dobronié gyűjtöt- 
te össze kutatásai során, adatait részletes irodalommal támasztva alá." 

Ljuba neve oklevelekben már a 13. század elején felbukkan. II. András 
király 1205-ben rendezte Nóna (Nin) vára földjeinek határát, s az oklevél 

, 


említi: , excebta tamen bossessione castri Lubey gue est hospítalis sancti Johannis" 
(kivéve Lubej várának birtokát, mely a Szent János ispotályosokhoz tartozik "). 
IV. Béla, amikor 1242 májusában megnövelte Zára városának territóriumát, 
abból kivette az ispotályosok jubili földjét (, terram Jubil gue est Hospitalto- 
rum"). Az 1243-as esztendőben újból megerősítették Nóna vára területének 
határait: , Excepta tamen bossesstone castri Lubey gue est hospítalis sancti Joannis". 
A közeli Vrána ekkor még a templomosok székhelye volt. 

Az 1350-es esztendőből származik a ljubai praeceptorátussal, ill. praecep- 
torral kapcsolatos híradás: , frater Jacobus de Redertrio, berceptor Lubakensis) 
ordinis s. Joannis Hierosolimitani". Praeceptornak csak azt nevezték, aki lo- 
vagi rendháznak volt a rendfőnöke, ezért vitathatatlan, hogy Ljubában a johanni- 
táknak rendházuk is volt, nem csak váruk (ez utóbbinak elöljárója a castella- 
nus volt). 

Egy 15. századi zárai kataszter, különválasztva Vrána birtokaitól, , castri 
seu loci Gliube districtus Jadre" jövedelméről beszél, bizonyítva, hogy a johanni- 
ták itteni székhelye önálló volt, és nem képezte részét a vránai vár birtoka- 
inak. 1409-ben Közép-Dalmácia Velence birtokába került, egy évszázaddal 
később pedig a törökök foglalták el és pusztították el a vidéket, Ljubát is. 

Ljuba vára négyszögletes volt, erős falakkal övezve. Belső udvarán még 
számos épület maradványa figyelhető meg, magán a hegyfokon pedig egy 
háromhajós bazilika maradványai vannak. Ezen a helyen rusztikusan meg- 
munkált sírkövek maradványai is találhatók. További régészeti feltárásoknak 
kell pontosítani a johanniták rendházának és templomának alaprajzát, vala- 
mint az egyes épületek funkcióját. Egyelőre csak feltételezhetjük a vár te- 
rületén ispotály meglétét, a Ijubai johanniták ispotályának régészeti igazolá- 
Sa még várat magára. 

A hatalmas, középkori ljubai erőd a ma Ljubljanának nevezett hegyfokon, 
közvetlenül a tenger fölött, egy 85 méteres magaslaton áll. Stratégiai fontos- 
ságú, hogy a tengerpart mellett fekszik, és minden valószínűség szerint sa- 
ját kikötővel rendelkezett. A viszonylag közeli Zára jelentős kikötőjével együtt 
a Szentföld felé történő hajózási útvonalhoz tartozott. Noha jelenleg bizonyí- 
ték nincsen rá, a magyar-szlavón johannita rendtartomány egyetlen tenger- 
parti, kikötővel bíró praeceptorátusát nehezen képzelhetjük el valamilyen 
xenodochium nélkül. Hazai szerzők is feltételezik, hogy a johanniták ljubai 
rendháza rendelkezhetett ispotállyal." (20-22. kép) 


Felhasznált források 
Lelja Dobronié: A keresztesek, a johanniták és a szentsír lovagok horvát- 


országi rendházai és birtokai. A mű eredeti címe: Lelja Dobronié, Posjedi i 
sjedista templara, ivanovaca i sepulkralaca u Hrvatskoj, JAZU, Zagreb, 1984. 

Fordította: Szatanek József, Pécs, 2004. http:/jupiter.elte.hu/aacikkek/334hr- 
lovagrendek.htm 

Majorossy, Judit and Szende, Katalin: Hospitals in Medieval and Early 
Modern Hungary, In: Europáisches Spitalwesen: Institutionelle Fürsorge in 
Mittelalter und früher Neuzeit — Hospitals and istitutional care in medieval 
and early modern Europe, herausg.: Martin Scheutz et al., Wien, R. Oldenburg 
Verlag, 2008, 409—-454. 


2/7. VRÁNA (AURANA, VRANA, HORVÁTORSZÁG) TEMPLOMOS, 
MAJD JOHANNITA VÁR, RENDHÁZ ÉS FELTÉTELEZHETŐ ISPOTÁLY 
(1165?: TEMPLOMOS — 1328 KÖRÜL: A JOHANNITÁKÉ — 1392) 


A 14. század közepétől egyik legfontosabb johannita központ a Horvátor- 
szágban lévő, a tengerparti Biográdhoz közeli Vrána (Aurana) volt. 

Már a 11. században állt itt egy Szent Györgyről nevezett kolostor (monas- 
terium beati Gregorti guod Vrana vocatur), amelyben bencések éltek. A hor- 
vát uralkodó, Dmitar Zvonimir, 1076-os megkoronázásának alkalmával min- 
den ingó és ingatlan vagyonával, értékes kincstárával, odaadományozta a pá- 
pai legátusnak, illetve a Szentszéknek. Pontosan nem ismert, mikor jutott a 
kolostor a templomosok birtokába. Az szinte biztos, hogy a római pápa ado- 
mányozta nekik, mivel csak ő rendelkezhetett felőle. Fejér György a kolos- 
torok időrendi összeírásában az 1165-ös évnél az alábbi adatot említi, igaz, a 
forrás megjelölése nélkül: , Praeceptoratus Tömplariorum sancti Gregorti in 
Wrana, alias Aurania". 

1169-ben már bizonyosan a templomosok kezén volt a kolostor, és a vár- 
ral együtt egészen a rend 1312-es megszüntetéséig az egyik jelentős birto- 
kuk maradt. A templariusok uralma alatt egy négy saroktornyos, erős vár 
épült, ami az idők során tovább bővült." 

Pray György szerint a johanniták Vránát és a környező birtokokat nem 
közvetlenül a templomos rend feloszlatása (1312) után szerezték meg, ha- 
nem azok előbb Károly Róbert kincstárához kerültek. Ez így maradt egé- 
szen a fia, Nagy Lajos király uralkodásáig, aki a század negyvenes éveiben, 
1345-ben adta oda a johannitáknak Vránát és a Ravni kotari tájegységbe eső 
birtokait. Miután Nagy Lajos király a vránai perjel fennhatósága alá rendel- 
te az összes magyarországi lovagházat 1345-ben, a vár a magyarországi Szent 
János Lovagrend központjává vált. Talán nem túlzás azt állítani, hogy Vrána 
lett a magyar-szlavón rendtartomány székhelye - bár ez nem jelenti azt, 
hogy a perjeleknek mindig Vrána volt az állandó tartózkodási helye. (Gyak- 
ran előfordult, hogy a magyar perjelség elöljárói más-más rendházakban tar- 
tózkodtak, pl. Gyánton, Bélán, Csurgón, Pakracon vagy Gorán.) 

A következő ötven év Vrána hatalmának legnagyobb korszaka, amikor 
országos jelentőségű események színhelye volt. A várban szervezte 1383- 
ban Palizsnyai János vránai perjel, Durazzói Kis Károly, Pál zágrábi püspök 
és Horváti Iván horvát bán és erdélyi vajda az Erzsébet királynő és leánya, 
Mária elleni összeesküvést. Ennek a véres összeesküvésnek a célja az volt, 
hogy Durazzói Kis Károly legyen Magyarország királya. 

Vrána 1392-ig volt a Johannita Rend tulajdonában. Tvrtko bosnyák király, 
majd László nápolyi király foglalta el, végül 1409-ben a Velencei Köztársa- 
ság birtokába került. A magyarországi johannita perjelek azonban továbbra 
is viselték a , vránai" címet." 

Vrána nagy kiterjedésű romjai az egykori praeceptoratus hajdani nagysá- 
gát mutatják. Okleveles, ill. régészeti bizonyítékok nem állnak jelenleg ren- 
delkezésünkre, így csak valószínűsíthetjük, hogy egykor ispotálya is volt. 
Alig elképzelhető ugyanis, hogy a Szent János Lovagrend 14. századi ma- 
gyarországi központjában, a magyar-szlavón rendtartomány (provincia) szék- 
helyén ne lett volna ispotály. Az odaérkező, valószínűleg jelentős számú lá- 
togató (rendtagok, zarándokok, utazók) számára -— a rend szellemének meg- 
felelően — fenn kellett tartaniuk egy külvilág felé nyitott ispotályt (renodochiu- 
mot) a rendtagok számára fenntartott infirmarium mellett. 

Csak remélhető, hogy a közeljövőben előkerülnek bizonyítékok ennek a 
kérdésnek az eldöntésére. (23-26. kép) 


Felhasznált források 


Hunyadi Zsolt: A johanniták a középkori Magyarországon a 14. század 
végéig, In: Magyarország és a keresztes háborúk — Lovagrendek és emlékeik, 
szerk.: Laszlovszky József, Majorossy Judit, Zsengellér Józset, Máriabesnyő- 
Gödöllő. Attraktor Kiadó, 2006, 195-208. 

Lelja Dobronic: A keresztesek, a johanniták és a szentsír lovagok horvát- 
országi rendházai és birtokai. A mű eredeti címe: Lelja Dobronié, Posjedi i 
sjedista templara, ivanovaca i sepulkralaca u Hrvatskoj, JAZU, Zagreb, 1984. 
Fordította: Szatanek József, Pécs, 2004. http:/fjupiter.elte.hu/aacikkek/334hr- 
lovagrendek.htm 

2/8. SZENTJÁNOS (BIHARSZENTJÁNOS, MA ROMÁNIA), 
FELTÉTELEZETT KERESZTELŐ SZENT JÁNOS 
JOHANNITA MONOSTOR ÉS ISPOTÁLY (?) 

(1190 KÖRÜL? -— 1241/42?) 


A Szent János Lovagrend bihari jelenléte is vitatott, esetleges ispotályuk 
megléte így méginkább bizonytalan. A johanniták Nagyvárad környéki mű- 
ködésére vagy birtokaikra vonatkozóan nincsen egységes vélemény. Hunya- 
di Zsolt e témával foglalkozó összefoglaló munkáiban nem is említi jelenlé- 
tüket ezen a vidéken." 

Ugyanakkor több 19-20. századi történész, vallástörténész a szentjánosi 
monostort a johannita rendhez köti. Ujabb egyháztörténeti munkákban is ta- 
lálkozhatunk ezzel a vélekedéssel. Török szerint a monostor — amelyet vagy 
III. Béla király vagy a Hont-Pázmán nemzetség bihari-szabolcsi ága alapít- 
hatott — a johanniták rendházaként működött egészen a tatárjárásig. 

Az alábbiakban a szentjánosi monostorra vonatkozó adatainkat foglaljuk 
össze. 

Bunyitay szerint a Szent-János-vitézeknek már a 12. században volt egy 
monostoruk a váradi Szent-János község mellett. A Váradi regestrumra hi- 
vatkozik: , terra... Tumban, guae est iuxta Crisium versus meridiem prope 
monasterium §. Joannis Baptistae" (,, Tumban földje, amely a Körös mellett ta- 
lálható, déli irányban, Keresztelő Szent János kolostora mellett"). Adatai sze- 
rint nem tudni, ki és mikor építtette, mindenesetre családi birtokon keletke- 
zett. Egyedül az bizonyos, hogy 1190-ben, nem sokkal a rendnek hazánkba 
jövetele után már állt." 

Reiszig szerint az apátságot III. Béla király alapította. A Sebes-Körös 
jobbpartján emelkedő dombon épült fel 1190-ben, s a rendház kórházzal volt 
egybekötve." 

Szentjánosról és a johannitákról legrészletesebben Bunyitay értekezett, 
könyvében a következőket írta a monostor történetéről és gazdagságáról: 


, Boleszló váczi büspök, egy 1214-iki oklevelében említi a szent jánosi mo- 
nostor mellett lévő Mikcse birtokot (ma micskei puszta) , balotájával". (...) A 
monostor alabját ében ugy, mint azon korban az apát- és brépostságokét, birtok- 
adományok képezék. Fóőbirtoka lehetett Szent-János-község, mely eredetileg a 
monostor tövében, annak éjszak-nyugati oldalán terült el s a monostor keletke- 
zésekor a szerzetesek szolgálatára rendelt mesteremberek, udvarnokok s földműve- 
lők házaiból alakulhatott. Erre mutat a község neve, mely mindenesetre a mo- 
nostor védszentjétól, Keresztelő-Szent-Jánostól vétetett. (...) Elenyésztének kora 
s körülményei sem ismeretesek. A Váradi regestrum, mint láttuk, többször emliti, 
tehát e történeti emlékünk keletkezésének korában [1205-1235 évek J még virág- 
zott, de 1262-ből már arról értesülünk, hogy a Szent-János-lovagrend főnöke a 
rend selpusztult: birtokait: a biharmegyei Odon-t (Er-Adony] s a szatmármegyei 

Vezéndet ahelyett, hogy mint a szerzetesek, ezek a jó gazdák szokták, megnépesi- 
tené, — örvökáron eladta." 

E tény kétségkívül arra mutat, hogy e rend, melynek különben sincs többé 
nyoma a váradi püspökség történetében, sót helyén még a XIII-ik század végé- 
vel egy más intézményt találunk, — már az idézett év előtt elköltözött Szent-Já- 
nosról. A sajói csatába még innét indulhattak el, de a csata után, akik élve ma- 
vradtak, csak rövid ideig láthatták viszont Szent-Jánost: követték a menekülő ki- 
vályt a tenger mellékére, majd vissza a hazába; 1247-ben pedig IV. Béla király 
az ország keleti s déli határszéletre telebité óket, hogy a tatárok ujabb betörésé- 
nek utját állják. ""? 


A tatárjárás alatt elpusztult monostor helyébe a 13. század végén apátság 
létesült, amelynek kegyurai 300 éven át a Hont-Pázmánok voltak."? 

A rendnek nincs más nyoma a nagyváradi püspökség fennmaradt doku- 
mentumai között. Az eddig ismertetett források sem igazolják, hogy a biha- 
ri Szentjános monostora a Szent János Lovagrendé volt. Ezen túlmenően, 
ezen a helyen semmilyen ispotály létezése sem bizonyítható. 


Felhasznált források 


Bunyitay Vincze: A váradi püspökség története alapításától a jelenkorig, 
II. kötet, Nagyvárad, 1883, (411), 418—421. 

http:/www.parokia.hu/lap/biharszentjanosi-reformatus-egyhazkozseg/ 
cikk/mutat/biharszentjanos-tortenete/ 

Hunyadi Zsolt: A johanniták a középkori Magyarországon a 14. század 
végéig, In: Magyarország és a keresztes háborúk - Lovagrendek és emlékeik, 
szerk.: Laszlovszky József, Majorossy Judit, Zsengellér József, Máriabesnyő- 
Gödöllő. Attraktor Kiadó, 2006, 195-208. o. 

Reiszig Ede: A János-lovagok birtokviszonyai Magyarországon In: Tör- 
ténelmi Tár, Magyar Történelmi Társulat, 1911. évfolyam, Budapest, 391-392. 

Török József: Katolikus egyház és liturgia Magyarországon (A kezdetek- 
től a 19. század végéig), 2000, Mundus Magyar Egyetemi Kiadó. Benne: A 
szerzetesség további gyarapodása és a , magas" kultúra közvetítésében ját- 
szott szerepe, (http://www.tankonyvtar.hu/katolikus-vallas/katolikus-egyhaz- 
080904-9) 

2/9. SZEGED, FELTÉTELEZETT 
JOHANNITA MONOSTOR ÉS ISPOTÁLY 
(12. SZÁZAD VÉGE? — 13. SZÁZAD?) 


A történészek véleménye erősen megoszlik abban a kérdésben, hogy a 
johanniták egyáltalán rendelkeztek-e monostorral és kikötővel, esetlegesen 
ispotállyal is a 12-13. században Szegeden. 

III. Béla johannita birtokokat felsoroló, 1193-as oklevelében szerepel egy 
, cegued" nevű település, melyet egyes történészeink Szegeddel azonosítanak: 


s II. Béla már közel hatvan birtokukat sorolja fel 1193-as megerősítő okle- 
velében, s maga is további adományokat tesz. A johanniták szegedi birtoklásá- 
nak gyanúját épben ez az 1193. évi királyi megerősítő oklevél ébreszti, amely 
Tüdő, Francavilla (Nagy-olaszi), Toöploza, Kér Fövenyes után, valamint Koboz 
(Goboz) és Halász előtt szól arról, hogy ,, Scegweden egy helyen három lecsupasztott 
kérgű hatávjellel jelölt föld van, és egészen a kikötőig terjed, és ugyanezen kikö- 
tővel a monostoré". E, Sceguednek a mi Szegedünkkel való azonosságát számos 
körülmény gyámolítja. (. . ) Közvetlen adataink vannak a János-lovagok sóügyeiről. 
II. András a szalacsi só királyi jövedelméből részeltette a rendet. Még többet 
mond IV Béla ama 1238. évi oklevele, amely arról tudósít, hogy a johanniták 
sókereskedelmet folytattak a Maroson, illetve hogy IV Bélának már elődei is ad- 
tak sószállító hajókat bizonyos kiváltságokkal (elsősorban talán vámkedvez- 
ménnyel) a fehérvári rendháznak. A johannitáknak — legalábbis a XIII. szá- 
zad első évtizedeiben — érdekük fűződött a marosi sóhoz, s közvetve annak leg- 
jelentősebb lerakatához, Szegedhez. Ugyanakkor Scegued és Szeged azonosítá- 
sát illetően több körülmény óvatosságot követel. """ 


A fent idézett monográfia szerzői a könyv egy másik fejezetében azt is fel- 
vetik, hogy a johanniták Szegeden esetlegesen ispotály(oka)t is fenntartottak: 


4 johanniták a XII. században Szeged vidékén adományokhoz jutottak, 
a királyi udvarház szomszédságában (férfiak számára?) nyitottak isbotályt, a 
szomszédos Asszonyfalva, a későbbi Felszeged, királynői birtok mellett bedig 
(női?) kórházat hoztak létre. A johannita rend hanyatlásával az isbotályok a vá- 
ros kezére kerülhettek, a betegek lelki gondozását bedig elsősorban a ferencesek 
vállalhatták magukra." 


Későbbi történeti munkák is igazoltnak látják a johanniták szegedi bir- 
toklását: 


,A szegedi tiszai révről III. Béla 1193-ban kelt oklevele tett említést, eszerint 


Eufrozina királyné Szeged egy részét (lábjegyzet: Alszegeddel azonosítható a ku- 
tatások szerint. ] a tiszai révvel együtt a székesfehérvári johannitáknak adomá- 

nyozta. (lábjegyzet, hivatkozás: Jakubovich E. — Pais D.: Ómagyar olvasókönyv, 
Pécs, 1929, 52-61.: Reg. Arb. 155. sz.) Feltehetően az adomány a révnél szedett 
vámra is vonatkozott. ""55 


A vitatott 1193-as oklevélen kívül a johanniták szegedi megtelepedése 
mellett szólhat az is, hogy a Szent János lovagoknak forrásokkal igazolt, je- 
lentős gazdasági hasznot biztosító kereskedelmi érdekeltségük volt a hazai 
sókereskedés mindkét központjában, a bihari Szalacson és Szegeden is. Fel- 
tételezett szegedi házuk ugyanakkor egyáltalán nem jelenheti azt, hogy egyút- 
tal ispotállyal is rendelkeztek volna. 

Ezzel szemben más történészek vagy nem tartják megalapozottnak a 
fenti hipotézist, vagy egyenesen elvetik, hogy a johanniták bármiféle birtok- 
kal rendelkeztek volna Szegeden: 


nr. d Johanniták sohasem birtokoltak a mai Alsóváros területén, a Szent 
Péter-templomot és az isbotályt jóval később emelték a város alsó része szélén .""" 


A fenti kérdés eldöntése csak további régészeti és történeti kutatásoktól 
várható. 


Felhasznált források 


Blazovich László: Dél-alföldi városok a 14-16. században. In: Kollár Tíbor 
szerk.: A középkori Dél-Alföld és Szer, Szeged, 2000, Dél-Alföldi Évszázad- 
ok 13., kiadja a Csongrád Megyei Levéltár. 

Kürti Béla — Szegfű László - Horváth Ferenc: Alszeged s a Szent Péter- 
templom, 299-300. 

Lukács Zsuzsa: A Szeged-alsóvárosi középkori ferences kolostoregyüttes. 
In: Kollár Tíbor szerk.: A középkori Dél-Alföld és Szer, Szeged, 2000, Dél- 
Alföldi Evszázadok 13., kiadja a Csongrád Megyei Levéltár. 

Szekfű László - Nagy Zoltán -— Horváth Ferenc: Szeged, a , vár" és a Bol- 
dogasszony-templom, 284-—285. In: Kristó Gyula, szerk.: Szeged története 
1. A kezdetektől 1686-ig, Szeged, 1983, Somogyi Könyvtár. 

Weisz Boglárka: Vámok és vámszedés az Árpád-kori Magyarországon. 
(PhD Ertekezés), Szeged, 2006, 167. In: Kristó Gyula, szerk.: Szeged törté- 
nete I. A kezdetektől 1686-ig. Szeged, 1983, Somogyi Könyvtár. 

2/10. PEST FELTÉTELEZETT JOIIANNITA ISPOTÁLYA 
(13. százap? - 16. SZÁZAD?) 


Á Pesten épült Szent Miklós ispotályról kevés adat maradt fenn, valószí- 
nűleg városi igazgatás alá tartozott. Alapításának ideje ismeretlen, az 15po- 
tály működésére a 15. századból van több okleveles adatunk. Somogyi Zol- 
tán szerint: 


, Az feltehető, hogy a ... Szent Miklós-isbotály valaha a johannitákoz tarto- 
zott. Ez azonban csak buszta feltevés marad, mely eddigi adataink szerint sem- 
miféle alátámasztást nem nyer, sőt a negatívumok épben ellene szólanak.""? 


Nem valószínű johannita ispotály megléte Pesten, de kizárni sem tudjuk, 
talán későbbi források segítenek ennek a kérdésnek az eldöntésében. A 
Szent Miklós ispotály megszűnéséről sincsenek pontos adataink, valószínű- 
leg a 16. század folyamán pusztult el. 


Felhasznált források 


Somogyi Zoltán: A középkori Magyarország szegényügye, Budapest, Stepha- 
neum Nyomda, 1941, 26-27, 103. 


de de st 


2/11. MARGITSZIGET (RÉGEBBI NEVÉN NYULAK SZIGETE 
- MA BUDAPEST RÉSZE) JOHANNITA VÁRA 
ÉS FELTÉTELEZETT ISPOTÁLYA 
(1250 KÖRÜL — 14. SZÁZAD ELEJE?) 


A johanniták a Margitsziget déli végén, a Duna bal partjánál (a mai Casino 
helyén) 1250 körül egy trapéz alaprajzú, négytornyú várat építettek. Az épít- 
kezéshez felhasználták az egykori római erőd alapjait. Ez biztosította a szi- 
get és a jenei rév védelmét. 

A budai Vártól északra terült el Felhévíz — korábban piacáról Gézavásárá- 
nak nevezték —, amely a területén található fürdőkről és vízimalmokról volt 
híres. Vele szemközt, a bal parton húzódott Jenő falu. A két települést a jenei 
(jJenői) rév kötötte össze — nagyjából a mai Margit híd vonalában. 

A várhoz a johannita lovagok vendégháza csatlakozott, ahol IV. Béla ki- 
rály és felesége, Anna királyné is gyakran megfordult. Ilyenkor meglátogat- 

ták Margit leányukat a domonkos nővérek szigeti kolostorában. Englünderné 
Brüll Klára szerint a király johannita őrséggel vette magát körül, johannita 
orvosok vigyáztak itt testi épségére. Arról is tudunk, hogy gyógyszertár is volt a 
várban. (...) Hogy volt-e kórház a várban, tulajdonkébben nem tudjuk." 

Infirmarium (betegszoba) feltételezhető a margitszigeti várban, ez azon- 
ban - jellegéből fakadóan — a rendházon kívül lakók számára bizonyosan nem 
volt nyitott. A 14. századtól a várat már nem említik írott források, de még a 
19. században is látszódtak a romjai. 


Felhasznált források 


Englánderné Brüll Klára: Orvosok és kórházak Pest-Budán, Novák Ru- 
dolt és társa, Budapest, 1930, 14-29. 


2/12. ALHÉVÍZ (RÉGEBBI NEVÉN KELENFÖLD 
- MA BUDAPEST RÉSZE), 
TÉVESEN A JOHANNITÁKNAK TULAJDONÍTOTT ISPOTÁLY 
(13. SZ. KÖZEPE) 


Az alsó, Budától délre eső hévvizeknél épült fel a Szent Erzsébet ispo- 
tály a 13. század derekán. Sem pontos helye, sem eredete nem tisztázott. 
Mivel eredetét homály fedi, több lehetőséggel is számolnunk kell. Somogyi 
Zoltán írta 1941-ben: 


, Az feltehető, hogy a (...) Szent Erzsébet-ispotály valaha a johannitákoz tar- 
tozott. Ez azonban csak puszta feltevés marad, mely eddigi adataink szerint 
semmiféle alátámasztást nem nyer... "" 

A johanniták kelenföldi jelenlétére Róka tett említést vallástörténeti mun- 
kájában. E szerint a johannitáknak az 1263. évben , virágzó" plébániájuk volt itt: 

, Ugyanebben az időben virágzott nálunk Keresztelő Szent János Ispotályos 
(avagy Rodoszi és Máltai Lovag-) rendjének keremfeldi (kelenföldi) Szent Er- 
zsébet egyházközsége is..." 


Más adatok szerint viszont IV. Béla a kelenföldi plébániát 1236-ban a péter- 
váradi cisztercieknek adományozta. A legfrissebb irodalom szerint az ispo- 
tály alapítója inkább valamelyik királyunk lehetett." 

A fenti áttekintésből kiderül, hogy újabb adatok megjelenéséig nem köt- 
hetjük johannitákhoz az alhévízi Szent Erzsébet ispotályt. 

Felhasznált források 


Róka, Joannes: Vitae Vesprimiensium praesulum, Posonii, 1779, Augus- 
tinus Patzko, 173. 

Somogyi Zoltán: A középkori Magyarország szegényügye, Budapest, Stepha- 
neum Nyomda, 1941, 26-27, 103. 

Végh András: Buda város középkori helyrajza I. Monumenta Historica 
Budapestinensia, Budapesti Történeti Múzeum, 2006, 88-89, 97-98. 


2/13. CSATÁR, SZENT PÉTER APÁTSÁG 
ÉS FELTÉTELEZETT JOHANNITA ISPOTÁLY 
(1138/41 - ?) 


A csatári apátságról a meglévő adatok összevetésekor kiderül, hogy nem 
a johannitáké volt. Ma annyit tudunk bizonyosan, hogy 1138-1141 között 
alapította a Gutkeled nemzetségbeli Márton ispán, Szent Péter tiszteletére. 
A monostor a 13. század közepétől hiteleshelyi tevékenységet folytatott, és 
ismereteink szerint fennállása során mindvégig a bencés rend kezében volt." 
Ispotály jelenlétére semmiféle hiteles adatunk nincsen. 

A korábbi szerzők Csatár apátságával és feltételezett johannita ispotályá- 
val kapcsolatban több olyan középkori oklevélre hivatkoztak, amelyeknek 
sem a csatári, sem a johannita vonatkozásaik nem eléggé egyértelműek. 
Mayer Ferenc Kolos értekezésében!" azt olvashatjuk — Róka János művére 
hivatkozva -, hogy a Zala megyei Csatáron már 1138-ban volt a johannitáknak 
egy ispotálya (, Die ersten Hosbize der Johanniter entstanden in Csatár"). 

Róka fentebb idézett munkájában egy 1166-os adománylevélre (nem pe- 
dig 1138-ban kiadottra!) utalt. Ebben a zalai Martinus comes (Márton ispán) 
a Jeruzsálemi Szent János Lovagrendnek adományozott három birtokrészt, 
azok mellett a Szent Péter tiszteletére nevezett monostort is, ami azelőtt a 
bencéseké volt. Róka ez utóbbi helyét a , cathari" és , kithari" elnevezés 
alapján Csatárral azonosította: 


,II. Géza uralkodása alatt jött létre (...) a Márton, szaladi (zalai?) isbán 
végakaratából a cathari [csatári?] vagy másnéven kithári uradalommal, neve- 
zetesen pedig Mura, Szala és Fertő birtokaival, majd özvegye, Magdolna által a 
rakolyai és kolosi szólóvel is megnövelt Szent Péter (szintén) Benedek-rendi mo- 
nostox amelyet fia, III. István király a következő oklevéllel erősített meg: (...) 
Én, István, Isten kegyelméből Magyarország, Dalmácia, Horvátország és Rama 
királya, a diadalmas Géza fia, Vido fiának Dobicának és sok más nemesemnek 

kérése alapján engedélyt adtam rá, hogy a jeruzsálemi, avagy templomos testvé- 
reknek (...) a következő adományt tegyék: Nevezetesen, hogy Szala uradalmát 
és a Szent Péternek szentelt kolostort (...) a rend nevezett testvérei és a szegény 
ispotályos ház tagjai Isten dicsőségére és tiszteletére örök időkre megtarthassák." 


A Szent Péter tiszteletére szentelt monostor pontos helye nem ismert. 
Dobica fia Vido (Doboka fia Vida — Jakab Elek szerint) végrendeleti ajándé- 
ka mai ismereteink szerint Zalában lehetett. Ahogyan Hunyadi Zsolt írta: 


, Bár nem lehetetlen, hogy Fehérvár után itt (Zala megyében] is megvetették 
lábukat a johanniták, sajnos egyetlen más adat sem szól arról, mi lett az ado- 
mány sorsa. Minthogy más Szent Péter titulusú johannita házat nem isme- 
rünk, így az is elképzelhető, hogy az adományt még a 12. század folyamán pénz- 
zé tette a rend, s azt a Szentföld védelmére elküldte, vagy valamely később meg- 
szerveződő preceptorium távoli tartozéka lett, és barókiális egyházként működött." 


Megemlítendő, hogy Jakab Elek Kolozsvár történetéről szóló nagy munká- 
jában!" Erdély területére próbálta meg lokalizálni ezt az adományt, a , braedium 
Sala" helyét a kolozsvári Sala-nemzetség birtokának vélte, a , Cuchinis" bir- 
tokrészt pedig - a magyaros Kökényesnek fordítva — egy Doboka vármegyei 
faluval azonosította. 


Felhasznált források 


E Romhányi Beatrix: Kolostorok és társaskáptalanok a középkori Ma- 
gyarországon, Pytheas, 2000, 18-19. 

Hunyadi Zsolt: Cruciferi domus hospitalis per Hungariam et Sclavoniam... 
A johanniták Magyarországon a 14. század végéig, In: Aetas, 2002, 4. szám, 
52-76. 

Jakab Elek: Oklevéltár Kolozsvár története első kötetéhez. Első kötet, 
Budán, 1870, Magy. Kir. Egyetem Könyvnyomdája, 5-6. 

Mayer, Claudius Franz: Das Zeitalter der Mönchs- und Priestermedizin 
in Ungarn. In: Kyklos. Jahrb. Inst. Gesch. Med., 1930, 3., Leipzig, Thieme, 
354-394. 

Róka, Joannes: Vitae Vesprimiensium praesulum, Posonii, 1779, Augus- 
tinus Patzko, 64-65. 

2/14. RADNA (ÓRADNA, ERDÉLY — MA RODNA, ROMÁNIA), 
FELTÉTELEZETT RENDHÁZ ÉS ISPOTÁLY 
(13. SZ. MÁSODIK FELE) 


Huttmann megemlítette Erdélyről szóló orvostörténeti munkájában, hogy 
johannita ispotály volt Radnán (Rodna) 1268-ban."? Forrásául Csallner Ró- 
bert munkáját nevezte meg."" 

Az általuk idézett okmánytárban, a megjelölt helyen mindössze megem- 
lítenek egy keresztest, vélhetően egy johannitát, aki tanúként szerepelt egy 
birtokvásárlás jogi aktusánál: 

,Rodna 1268 Dezember 20.: ...mielőttünk és a hívő minorita barátok előtt, 
valamint Detre keresztes barát színe előtt..." 

Ezen felül nincsen semmilyen, johannitákhoz köthető adatunk Radnáról, 
sem johannita ház, sem birtok, sem pedig ispotályuk létezéséről nem tudunk. 


Felhasznált források 


Huttmann, Arnold: Medizin in alten Siebenbürgen, Editura hora Verlag, 
Hermannstadt/Sibiu, 2000, 51—52. 

Studium Lipsiense. Ehrengabe Karl Lamprecht dargebracht..., Berlin, 
Weidmannsche Buchhandlung, 1909, 68. o. In: Robert Csallner; Alte deutsche 
Bergwerkskolonien im Norden Siebenbürens, 55—72. 

Zimmermann, Franz - Werner, Carl: Urkundenbuch zur Geschichte der 
Deutschen in Siebenbürgen. Erster Band. Hermannstadt, Franz Michaelis, 
1892, 99-100: 118.: , Rodna 1268 Dezember 20.: ... coram nobis et viris 
religiosis fratribus Minoribus et domino cruciato fratre Detrico." 


2/15. PÉCS, JOHANNITA ALAPÍTÁSÚNAK VÉLT ISPOTÁLY 
(1181 KÖRÜL - 1532 KÖRÜL) 


Több történész véleménye szerint Pécsett johannita lovagok már 1181- 
ben működtettek ispotályt. Az újabb kutatások ezt cáfolták. A pécsi johannita 
rendház létezésének közvetett bizonyítéka III. Béla királynak egy 1181-es 
oklevele, amely egy Gilebert nevű pécsi ispotályos mestert (magister hosp- 
italts) említ. Egy későbbi, 1217-es oklevél is említ pécsi ispotályos mestert, 
de semmilyen egyértelmű jel nem utal arra, hogy ez a pécsi ispotály a johanni- 
tákhoz tartozott. A pécsi ispotállyal foglalkozó munkáiban Fedeles Tamás?! 

egyértelműen megállapította: , A forrásokban 1181-1532 közt szereplő ispo- 
tály nem tartozott egyik szerzetesrendhez sem... az intézmény a káptalan kegy- 
urasága alá tartozott." 


Felhasznált források 


Fedeles Tamás: A pécsi ispotály igazgatói a 14-16. században, In: Comm. 
De Hist. Artis med., 182-185 (2003), 117-118, 119. 

Fedeles Tamás: Gilbertus ispotályos mester, az ispotályosok középkori 
pécsi rendházának kérdése, In: Pécsi Szemle, VI. éf., 2003/ősz, 3. szám, 
Pécs,12, 13-17. 


2/16. FELHÉVÍZ (MA BUDAPEST RÉSZE), 
JOHANNITÁNAK TARTOTT ISPOTÁLY 
(13 — 14. sz.) 


A kevés forrásanyag okozta bizonytalanság magyarázza, hogy a középko- 
ri Pest-Buda kórházainak alapítójaként és fenntartójaként sokáig szinte csak 
a johannitákat említették. Englánderné Brüll Klára foglalta össze ezeket a 
vélekedéseket."" Ennek első alapos kritikáját Somogyi Zoltán fogalmazta 
meg: 


, Annak azonban semmi alapja sincs, hogy az összes budai és pesti ispotá- 
lyok a johanniták kezében lettek volna. Egyetlenegy adat sem szól ugyanis a 
mellett, hogy a Szent Erzsébet-, Szent Miklós-, Szentlélek- és Szent Gellért-ispo- 
tály valaha a johanniták birtokához tartozott volna. E negatívum mellett a Szent- 
lélek-isbotályról kifejezetten is tudjuk, hogy a Szentlélek-rend tulajdona volt"? 


A napjainkban rendelkezésünkre álló források alapján Felhévíz estében 
teljesen valószínűtlen johannita ispotály feltételezése. Felhévízen (amely a 
középkorban Buda suburbiuma volt) két ispotályt is tulajdonítottak a johanni- 
táknak, a Szentháromság- és a Szentlélek-ispotályt. Szentháromságról ne- 
vezett ispotály soha nem létezett - a Margit híd budai oldalán helyezkedett 
el a stefaniták Szentháromság konventje és temploma, de ispotály nélkül." 
A Szentlélek ispotály pedig valóban jelentős kórház volt, de soha sem volt a 
johannitáké, mindig a Szentlélek Ispotályosok Rendjéhez tartozott. 


hozá 


Felhasznált források 


Englünderné Brüll Klára id. mű, 14-29. 

Somogyi Zoltán id. mű 26-27, 103. 

Kubinyi András: Budafelhévíz topográfiája és gazdasági feljődése 

http:/ epa.oszk.hu/02100/02120/00016/pdf//ORSZ BPTM TBM 16 085.pdf 

Boroviczény Károly-György: Cruciferi Sancti Regis Stefani. Tanulmá- 
nyok a stefaniták, egy középkori magyar ispotályos rend történetéről, In: 
Orvostörténeti Közlemények 133-140. Budapest 1991-1992. 7—48. Felhévízről: 
22-24. http:./muzeum.arcanum.hu/kiadvanyok/index/a111127.htm?v-pdfdra 
-pdídatadrid—ORSZ ORVO OK 1991 1992 133 140£pg-0O£lang-hun 
ípg—238200m—ígl—s 


2/17. TORDA (ERDÉLY, MA: TURDA, ROMÁNIA), 
RENDHÁZ ÉS FELTÉTELEZETT ISPOTÁLY 
(13. SZ. MÁSODIK FELE - 1360 KÖRÜL) 


A történeti források szerint a johannitáknak a Királyhágón túl egyetlen 
lovagházuk (praeceptoratus) volt, amelyik Tordán állt. Itt a 13. század máso- 
dik felében egy falu birtokába jutottak, az itt felépített rendház hiteleshelyként 
működött. Utoljára 1360 körül említi őket egy oklevél. További sorsuk isme- 
retlen." 

Okleveleink egyértelműen igazolják tordai jelenlétüket, a legkorábbiak 
1274-ben" (, Frustanus frater cruciferus de Turda"), ill. 1288-ban" (, Datum 
in villa Cruciferorum de Torda") készültek. Elöljáróik közül ismerjük 1276- 
ból Jacobus dictus Wechelyny (Wesselényi) és 1295-ből Magister Myle nevét." 

Fentieknél részletesebb adatok nem maradtak fenn róluk. Kibocsátott 
okleveleik alapján egyedül hiteleshelyi tevékenységük igazolt. Ispotály meg- 
létére vonatkozó forrással nem rendelkezünk. Erdélyen át nem vezetett Za- 
rándokútvonal, ez a tény is ispotály megléte ellen szól. 


Felhasznált források 


Müller, Friedrich: Geschichte der siebenbürgischen Hospitáler bis zum 
Jahre 1625. In: Programm des Evangelischen Gymnasiuns in Schássburg 
und der damit verbundenen Lehranstalten, Wien, J. B. Wallishaussers K. K. 
Hoftheater-Druckerei, 1856, 13, 16-17. 

Török József: Katolikus egyház és liturgia Magyarországon (A kezdetek- 
től a 19. század végéig), 2000, Mundus Magyar Egyetemi Kiadó. Benne: A 
szerzetesség további gyarapodása és a ,, magas" kultúra közvetítésében ját- 
szott szerepe, (http:/www.tankonyvtarhu/katolikus-vallas/katolikus-egyhaz- 
080904-9) 

Zimmermann, Franz — Werner, Carl: Urkundenbuch zur Geschichte der 
Deutschen in Siebenbürgen. Erster Band. Hermannstadt, Franz Michaelis, 
1892, 158. 

3. A HIT HARCOS VÉDELME ÉS A SZEGÉNYEK MEGSEGÍTÉSE 
- A REND KETTŐS FELADATÁNAK MEGVALÓSULÁSA MAGYARORSZÁGON 


A Szent János Lovagrend magyarországi történetének áttekintéséből ki- 
derült, hogy tartományuk kiépülését elsősorban a királyi támogatásoknak 
köszönhették, ehhez képest sokkal csekélyebb volt a magánadományok szá- 
ma. A rend lovagjai — a mindenkori uralkodóhoz hűen — minden jelentős had- 
járatban és csatában részt vettek. Hűségük az uralkodóhoz csak a 14. század 
végén, 15. század elején szenvedett csorbát, a trónöröklési harcok idején. 
Ugy tűnik, hogy a Szent János Lovagrend a középkorban — magyarországi 
működésének négy évszázada alatt — inkább politikai erőként és kevésbé 
egyházi (karitatív) intézményként vett részt az ország életében. 

Ma a jogutód Szuverén Máltai Lovagrend tagjai különféle segélyakciók- 
ban, karitatív és egészségügyi szolgálatokban vesznek részt. A Máltai (Szent 
János Ispotályos) Lovagrend kilenc évszázados eszméje, , a hit védelme és 
a szegények istápolása" szellemében jött létre a Magyar Máltai Szeretet- 
szolgálat 1989 februárjában, és 1990-től működik a Szuverén Máltai Lovag- 
rend magyarországi tagozata. 1924-től jelen van hazánkban a protestáns Johannita 
Lovagrend magyar csoportja is. E protestáns ág a reformáció idején, a jelen- 
tős szuverenitással rendelkező német rendtartományokból alakult, és szer- 
vezetileg különvált a máltai központú rendtől. A magyar protestáns johanniták 
is egyházi és karitatív jellegű tevékenységet folytatnak. 

A Szent János Lovagrend eszmeisége, történelmi példája — minden buk- 
tatója ellenére — napjainkban is példaértékű. Mai tevékenységük viszont 
már nem elsősorban a hit harcos védelme, hanem karitatív jellegű: a szegé- 
nyek és elesettek megsegítése. Jelenlétük mindenki számára példaértékű: 
önzetlenséget, hivatástudatot, a szegényekkel és betegekkel való szolidari- 
tást sugall. 

KÉPMELLÉKLETEK 


Keresztelő Szent 
TJános-templom 


1. ábra: A jeruzsálemi johannita-épületkomplexum alaprajza. A mai, Muristannak ne- 
vezett területen elhelyezkedő romok az 1900-as évek elején megindult régészeti ása- 
tások során kerültek feltárásra (C. Schick, 1901.). A feltárt épületromok azonosítása 
-— a rendelkezésünkre álló hiányos adatok miatt — ma is vitatott. Az egyes kutatók ér- 
telmezései között eltérések vannak. Pringle szerint például a fent bemutatott alapraj- 
zon szereplő "ispotály" helyén kolostori épület, annak felső szintjén pedig templom 
volt. A nagy ispotály pedig a raktárak"-ként megjelölt helyen, az épület felső szintjén 
helyezkedett el. (Az ábra a következő torrások alapján készült: Adrian J. Boas: 
Archcology of the Military orders. A survey of the urban centres, rural settlements and 
castles of the military orders in the Latin East fc. 1120 — 1291), Routledge, London and 
New dork, 2006, 44.. ill. Pringle, Denys: The Churches of Jerusalem. A Corpus, Völimen 
III, 2007, New York, Cambridge University Press, 196.) 

3. ábra: Johannita nővérek, 12-13. 
századi öltözetben (Forrás: tt.d., mint 
az előzó ábra) 

2. ábra: Johannita szerzetes-pap és 
lovag, 12-13. századi viseletben (For- 
rás: Zur Geschichte der Costimc. Nach 
Zeichnungen von Wilh. Diez (et al.). 
Műünchener Bilderbogen, Colorierte 
Ausgabe, München, Verlag von Bra- 
un und Schneidci, (1882), 733., Nro 
733. részlete) 


INNIJABALKM, 43 ONÁB-UNOLI KNK NNNt övet 


4. ábra: A Muristan, illetve az Omar-mecset ábrázolása a 19. század közepéről. A kép 
előterében feltehetően a Nagyobbik Szűz Mária-templom, ill. az egykori ispotály rom- 
jai láthatóak (Forrás: Vusárnapi Ujság, 1882, 2. szám, 21.) 


Vtv al Ian al 08 Harykál al lm Mllajáa al 14. han, 14. Format va tfotenz VAGY 1 


5. ábra: A jeruzsálemi johannita ispotály romjai a 19. század derekán. (Forrás: Whit- 
worth Porter: A History of The Knights of Malta or the Order of The Hospital of St. John 
of Jerusalem, Völ. I. Palestine-Rhodes, London, 1858, Longman, Brown, Green, Long- 
mans d Robertis, 103. oldal) 

szennyvíz elvezető 


fel nem tárt épület 
(domus inűrmorum ?) ; ee 


6. ábra: Az akkói johannita épület-komplexum alaprajza (A következő forrás alapján ké- 
szült: Adrian J. Boas: Archeology of the Military orders. A survey of the urban centres, 
rural settlements and castles of the military orders in the Latin East (c. 1120-1291), 
Routledge, London and New tork, 2006, 52.) 

7. és 8. ábra: Fent az Amalfi Köztársaság 
(10-12. század) címere látható: kék me- 
zőben nyolcágú ezüst kereszt. Alatta pe- 
dig a Johannita Lovagrend közismertté vált 
jelképe: vörös mezőben nyolcágú ezüst 
kereszt, A Jeruzsálemi Szent János Isbotá- 
lvos Lovagrend címerében látható kereszt 
az Amalfi Köztársaság címeréből származ- 
tatható, a nyolcágú kereszt először Amalfi- 
beli kereskedő-hajósok zászlóján tűnt fel. 


9. és 10. ábra: Fent a Szent Lázár Lovag- 
rend (Fratres S. Lazari de Jerusalem) cí- 
mere. A bélpoklosok ápolására 1142 előtt, 
Jeruzsálemben alapított rend viselete fe- 
kete talár volt fehér szegéllyel, a ruha bal 
mellrészén pedig lóhere szárvégződésű 
zöld (ún. Lázár) kereszttel. A 16. század 
elején ezt a kereszt-formát a zöld színű, 
nyolccsücskű máltai kereszt váltotta fel, 
Alul pedig a Szent Mauríciusz és Szent Lá- 
zár Lovagrend címere látható. Ez a lovag- 
rend 1572-ben, Itáliában jött létre a két rend 
egyesüléséből. 

11. ábra: A képen a Vörös Csillagkeresztes Lovagok (bethle- 
miták, Crucigeri eguestris ordinis cum rubea stella) cí- 
mere látható. A rend — 12. századi szentföldi előzmé- 
nyek után - Prágában jött létre. Megalapítója Prágai 
Szenl Ágnes (Árpád-házi Szent Agncs), III. Béla király 
unokája, Árpád-házi Szent Erzsébet unokatestvére volt. 
A rend létrejöttét IX. Gergely pápa 1237-ben erősítet- 
te meg bullájával. IV. Ince pápa 1251-ben ismét elis- 
merte a rendet, ekkor Ágnes kérésére a rend vörös ke- 
resztjéhez egy hatágú csillagot rendszeresített, amit a 
kereszt alatt viseltek. Ez a vörös csillag az akkori nagy- 
mester, Albertus Sternberg családi címeréből való. A 


12. ábra: A Szent István Lovagrend (olaszul Sacro 
Militare Ördine di Santo Stefano Papae Mar- 
tire) címere, A toszkán alapítású katonai lovag- 
rendet 1554-ben I. Cosimo de" Medici, Tosz- 
kána nagyhercege hozta létre, célja a török ler- 
jeszkedés elleni küzdelem volt. Jelképük a johan- 
niták jelképéhez hasonló kereszt, amelynek 
arany szegélye van, és belül vörös színű. 


13. ábra: Villanueva de Sigena település címerében is 
megtalálható a máltai kereszt. Ez a kis spanyol falu 
(Huesca tartomány, Aragónia) a határában fekvő, nagy- 
hírű johannita női kolostoráról híres. A Monastlerio de 
Santa María de Sigena-t 1183 és 1208 közölt a kasz- 
tíliai Sancha királynő alapította. Sancha királynő éle- 
tének magyar vonatkozásai is vannak: leánya, Aragó- 
niai Konstancia magyar királyné volt (Imre magyar 
király felesége), ill. unokája volt a gyermekkorában 
meghalt III. László magyar király. 

14-15. ábra: Az Esztergom visszafoglalását ábrázoló ismert metszelet a nürnbergi 

Johann Sibmacher (1561-1611) készítette 1595-ben. A kép perspektívája hibás, ennek 
ellenére a középkori királyi város egyes épületei azonosíthatóak, A kinagyított rész- 
let közepén látható egytornyú épület feltételezhetően a johanniták Szent Kereszt- 
temploma volt, mellette helyezkedhetett el a johannita lovagok már említett ispotá- 
lya és konventje. 

16-17. ábra: Az Esztergomot ábrázoló színezett rézmetszetet Georgius Houfnaglius 
(1545-1600) nyomán fia, Jacobus metszette 1595-ben. G. Houfnagel járt Esztergom- 
ban, így a kép topográfiailag pontos. A kinagyított részen a hévízi tó és egy fürdőme- 
dence látható, a tőlük balra elhelyezkedő romok feltehetően a Szent Erzsébetről ne- 
vezett ispotály és rendház maradványai. 

18. ábra: Sopron, Keresztelő Szent János-templom 


19. ábra: Sz egykori Boisce, a mai Kula Átlagié település melletti Szent Péter- 
templom 

20-22. ábra: Ljuba (LjubaC) mai romjai 

23-26. ábra: Vrána várának romjai 


(A képek forrásai az egyes képaláírásokban találhatók. Az 1. és 6. képet -— a 
forrásokban megjelölt ábrák alapján - Varjassy Bálint készítette. A 18-26 fotókat 
Kölnei Lívia készítette.) 

